
ELSŐ  FELVONÁS. 

Kerti  pavillon,  amely  a  kis  hercegek  tanvló- 
szobájául  szolgál.  Bálról  nyitott  ajtó,  amelyen 
át  a  napsütött  kertet  látni.   Jobboldalt  ajtó 

más  szobákhoz.  Nyári  délután. 
Ági  tanár  Arzénnel  és  Györggyel  az  asztalnál 

ül.  Előad.  A  fiúk  feszülten  figyelnek. 

Ági.  a  megaláztatásoknak  ez  után  a  so- 
rozata után  és  hosszas  szenvedés  után 
meghalt,  Szent  Ilona -szigetén,  1821  május 
ötödikén,  ötvenkét  éves  korában.  Ott  te- 
mették el,  a  sziget  egy  emelkedett  pont- 
ján, ahonnan  szerette  a  tengert  nézni. 
Hü  környezete  azt  akarta  a  sírkövére 
írni,  hogy  «Napoleon»  —  de  kínzója,  a 
gyalázatos  Hudson  Lowe  még  a  síron  túl 
is  üldözte.  Tiltakozott  ez  ellen  a  felírás 
ellen.  Csak  azt  engedte  a  sír  köre  vésni, 
hogy  «Le  Général  Buonaparte*  —  Buona- 
parte  tábornok.  Hamvait  később  ünnepé- 

lyesen  Franciaországba  szállították  és 
Paris  felséges  temetést  rendezett  a  vér- 
tanúvá lett  császárnak.  Azóta  az  Inva- 
lidusok templomában  nyugszik,  művészien 
szép  és  egyszerű  nyitott  sírboltban. 
Elhallgat.  Szünet  A  fiúk  meghatottan  hall- 
gatnxik.   Ági  órájára  néz. 

Ági.  Ezzel  mára  vége  van  a  leckének. 
Becsukja  a  könyvét.  Van  Fenségteknek 
valami  kérdésük? 

Abzén.  Tegnap  este  nagy  vitánk  volt 
a  mamával.  A  mama  gyűlölettel  beszél 
Napóleonról.  Azt  mondta  róla,  hogy  bi- 
torló volt. 

Ági.  Ahogy  vesszük. 

György.  Hát  hogy  vesszük? 

Ági.  Fenségteknek  jogukban  van  véle- 
ményüket megformálni.  Én  úgy  veszem, 
hogy  világraszóló  lángész  volt.  A  forra- 
dalom kavargása  dobta  felszínre,  ezeknek 
az  időknek  a  vihara  edzette  meg  és  nyitott 
előtte  olyan  lehetőségeket  a  kibontako- 
zásra, arainők  normális  viszonyok  közt  el 
se  képzelhetők. 

György.  Ön  így  veszi? 

ÁOL  Igen. 

György.  Akkor  én  is  így  veszem. 

Arzén.  Ezt  nevezem  önálló  vélemény- 
nek. 

György.  Ez  is  önálló  vélemény,  csak 
nem  az  enyém,  hanem  a  tanár  úré. 

Arzén.  A  mama  nagyon  haragudott. 

Agi.  Napóleonra? 

György.  És  önre. 

Ágl  Miért? 

Arzén.  Mert  ön  nem  gyűlölettel  ta- 
nítja. 

Ágl  Én  objektíve  tanítom. 

Arzén.  Ezt  mi  mondtuk  neki,  de  a 
mama  szerint  ez  is  helytelen,  mert  sze- 
rinte Napóleont  gyűlölettel  kell  tanítani. 

György.  Azt  mondta,  hogy  főleg  a  mi 
családunkban,  mert  mink  trónfosztottak 
vagyunk  és  ezt  igen  sokban  Napóleonnak 
köszönhetjük. 

Ágl  Mély  tisztelettel  a  fenséges  asszony 
nézete  iránt,  én  ezt  a  história  szempontjá- 
ból   kissé    túlzottnak    találom.    Napóleon 

személyesen  nem  avatkozott  Fenségtek 
mélyen  tisztelt  családja  politikai  sorsába. 
Ha  valaki,  úgy  a  württembergi  király  volt 
az,  aki  ebben  közrejátszott. 

György.  De  a  württembergi  király 
Napóleon  kreatúrája  volt. 

Ági.  így,  közvetve,  van  benne  valami. 
De  épp  erre  mondottam,  hogy  túlzás.  Es 
ha  valahol,  úgy  épp  egy  trónját  vesztett 
szuverén  családban  kell  nézetem  szerint 
a  Napóleon  bátorságát,  iniciativáját,  sőt 
szerencséjét  tanítani.  Mert  az  ö  élete  mu- 
tatja, hogy  a  trónok  elérhetők.  Pedig  6 
egyszerű  ügyvéd  fia  volt.  Hát  még,  akik- 
nek a  származása  jogot  ad  .  .  . 

Arzén.  Hiába,  a  mama  .  .  . 

György.  A  mama  most  azért  olyan  érzé- 
keny a  trón  tekintetében,  mert  Albert 
herceg  itt  van  nálunk. 

Arzéít.  a  mama  mindig  érzékeny  a  trón 
tekintetében. 

György.  Albert  herceg  igazi  trónörökös 
és  ha  a  mama  igazi  trónörököst  lát,  akkor 
a  mama  nem  tud  enni. 

Arzék.  Nem  csoda.  Szegény.  Az  ö  déd- 
anyja még  uralkodott.  Nem  bírja  meg- 
szokni, hogy  ennek  örökre  vége. 

György.  Örökre? 

Ági.  Hát  bizony  .  .  .  mostanában  na- 
gyon nehéz. 

Arzén.  És  ha  Alexandrát  elveszi  a  trón- 
örökös? 

György.  De  nem  veszi  el. 

Arzén.  Honnan  tudhatod  ?  Ha  Alexandrát 
elveszi  a  trónörökös,  akkor  mi,  mint  csa- 
ládja, csatlakozunk  az  udvarhoz  és  Ale- 
xandra királyné  lesz.  És  ahogy  én  a  mamát 
ismerem,  a  herceg  nagyon  téved,  ha  azt 
hiszi,  hogy  ö  fog  uralkodni. 

György.  Ha  elveszi. 

Arzén.  Elveszi. 

György.  Ugyan  mért  venné  el? 

Arzén.  Mert  a  mama  nagyon  akarja. 
Es  mindenki  nagyon  akarja,  aki  itt  van. 
A  nagynéném  Symphorosa,  maga  Ale- 
xandra, én,  te,  a  tanár  úr .  .  . 

György.  Én  nem  is  nagyon  akarom. 
Tanár  úr  nagyon  akarja? 

Ágl  Hát  Istenem  .  .  .  Alexandra  őfen- 
sége  minden   nagyra   és   szépre   hivatott. 

György.  De  azért  a  tanár  úr  még  se 
nagyon  akarja. 

Ági.  Én?  Ugj^an  miért  nem? 

György.  Mert  ezt  is  olyan  hidegen  és 
udvariasan  mondta. 

Ági.  Istenem  .  .  .  hát  nagy  dolog  az 
kérem.  Alig  megy  hamarjában  a  fejembe. 
Néhány  hónapja  van  szerencsém  itt  élni 
az  önök  fenséges  családjának  körében  .  .  . 
önökkel,  ha  szabad  így  kifejeznem  maga- 
mat ...  és  fenséges  nővérük,  amilyen 
komoly  hölgy,  oly  jóságos  hozzám .  .  . 
mindnyájunkhoz.  Szerencsém  van  őt  tőr- 
vívásra tanítani  és  ha  így  egyszerre  arra 
gondolok,  hogy  a  tanítványom  hermelin- 
palástot  ölt .  .  .  megkoronázzák,  trónra 
ül .  .  .    hát .  .  .   nagy  dolog  ez  kérem. 

György.  Én  sajnálnám  itt  hagyni  ezt  a 
kedves  falusi  életet.  A  magyarok  oly  kedve- 
sek hozzánk.  A  megyei  urak  is,  a  parasz- 
tok is.  Olyan  jó  kis  életünk  van  itt.  De  .  . . 
ön    velünk   jönne  oda  is,  úgy-e  tanár  úr? 

Ágl  Ha  megparancsolnák. 

Abzén.  Ah,  szép  az  mégis.  Maga  az 
udvari  élet  unalmas  lehet.  De  a  politika, 
azt  mondják,  az  valami  mulatságos.  Foly- 
ton vagy  reszketni  kell,  vagy  nevetni. 
Belép  Beatrix  és  Alexandra  a  kert  felől. 
Mindenki  feláll. 

Beatrix.  Amint  látom,  vége  a  leckének. 

Ágl  Igenis,  Fenség. 
Alexandra  baloldalt,  elől,  némán  és  mozdu- 
lanul  áll. 

Beatrix  órájára  néz.  Pedig  még  hat 
perc  hiányzik  a  négy  órához. 

Ági.  Tíz  perccel  négy  óra  előtt  érkez- 
tem el.  Fenség,  Napóleon  halálához.  Ezt 
szerény  nézetem  szerint  oly  nyugvópont- 
nak találtam,  hogy  utána  már  nem  volt 
érdemes  arra  a  tíz  percre  új  fejezetet  kez- 
deni. 

Beatrix.  Ön  ezt  oly  nagy  nyugvópont- 
nak találta. 

Ági.  Mint  bátorkodtam  mondani. 

Beatrix.  Az  illető  halottnak  tényleg 
nagy   nyugvópont.    Nekünk   csak    vessző. 

amely  után  a  mondat  tovább  folytatódik. 
De  nem  ezért  jöttem.  Arzén !  György ! 
Albert  herceg  meg  fog  benneteket  láto- 
gatni itt  a  tanuló  szobában.  Érdeklődik  a 
tanulmányaitok  iránt  és  azt  az  óhajtását 
fejezte  ki,  hogy  beszélgetni  akar  veletek 
valamely  stúdiumotokról.  Ügy  vettem  ki 
a  szavaiból,  hogy  a  történelem  lesz  az  a 
stúdium.  Gróf  Lützen  később  megerősített 
ebben  a  feltevésemben.  Menjetek,  fésül- 
ködjetek meg,  mossátok  meg  a  kezeteket 
és  vegyetek  sötét  ruhát. 

Abzéit.  Mikor  jön? 

Beatrix.  Amikor  felébred,  egyenesen 
ide  jön. 

Gyöegy.  Alszik? 

Beatrix.  Ha  azt  mondtam,  hogy  fel- 
ébred, akkor  kitalálhattad  volna,  hogy 
most  alszik. 

György".   Kitaláltam.  Azért  kérdeztem. 

Beatrix.  Ez  a  felelet  fölösleges  volt. 
Arzén !  Azt  hallom,  köhögsz. 

Arzén.  Nem  anyám,  csak  egyet-kettőt 
köhintettem. 

Beatrix.  Symphorosa  azt  mondta,  hogy 
huzamosabban  köhögtél.  Ön  mért  nem 
jelenti  ezt  nekem? 

Ági.  a  fenséges  úr  ma  délelőtt  zöld- 
paprikát kóstolt  és  tanácsom  ellenére  nem 
vágta  ki  a  gyümölcsből  az  ereket.  Ezért 
köhögött.  Azért  nem  jelentettem,  mert 
ezt  nem  tartottam  komoly  köhögésnek. 

Beatrix.  Ön  nem  tudhatja,  hogj'^  ko- 
moly-e vagy  nem.  Ön  nem  orvos. 

György  Arzénhez.  Ezt  Napóleonért 
kapta. 

Beatrix.  Mit  beszélsz? 

György.  Semmit,  anyám.  Köhögtem. 

Beatrix.  Rólad  pedig  azt  hallottam, 
hogy  ma  reggel  vadul  lovagoltál. 

György.  Ezt  is  Symphorosa  árulkodta. 

Beatrix.  Illetlen  fiú.  Nem  erről  van 
t?zó.  Vadul  lovagoltál. 

György.  A  ló  volt  vad. 

Beatrix.  Ön  miért  nem  jelenti  nekem, 
ha  a  ló  vad? 

Ágl  a  ló  szelíd  volt  addig,  amíg  a 
fenség  rá  nem  ült. 

Beatrix.  Azt  ön  nem  tudhatja,  ön 
nem  lovász. 

György.  Akkor  meg  nem  is  jelentheti. 

Beatrix.  Ne  beszélj,  ha  nem  kérdezlek. 
Arzén  ma  este  priznicet  tesz  a  torkára 
és  te  holnaptól  kezdve  kizárólag  osak 
Gyömbéren  lovagolhatsz. 

György.  Gyömbér?  Drága  mamám,  ne 
szeress  olyan  nagyon. 

Beatrix.  Egy  szót  se.  Néma  csönd. 
Meglepetést  hoztam  számotokra.  Nem  ér- 
demiitek meg. 

Arzén.  Mi  az? 

György.  Mi  az? 

Beatrix.  Találjátok  ki. 

Arzén.  Alexandra  királyné  lesz. 
Nagy  zavar.  Csönd.  Alexandra  megrezzen. 

Beatrix.  Illetlen.  Micsoda  beszéd  ez? 
Megtiltom,  hogy  erről  még  csak  gondol- 
kozzál is.  Nézd  csak.  Remélem,  nem  ön 
az,  aki  ilyen  gondolatokra  ösztönzi  őket. 

Ági.  Isten  őrizz  Fenség. 

Beatrix.  Hát  hol  veszed  akkor  ezt? 

György.  Én  mondtam  neki. 

Beateix.  És  te  honnan  vetted? 

Gyöbgy.  Saját  magamból. 

Beatbix.  Micsoda  ? 

György.  Ne  haragudj  mamám,  amért 
én  is  látok.  Nekem  is  van  szemem. 

Beatrix.  Ha  Albert  őfensége  most 
nem  jönne  ide  tanulmányaitok  iránt  ér- 
deklődd, szigorúan  megbüntetnélek.  De 
ez  nem  fog  azért  elmaradni.  Ön  pedig  je- 
lenthetné nekem,  hogy  ilyen  kérdésekkel 
foglalkoznak. 

György.  Ezt  ö  nem  tudhatja,  ö  nem 
rokon. 

Beatrix,  Robespierre,  eredj  a  szemem 
elől.  Néma  csönd.  Nos,  megmondom,  mi  a 
meglepetés.  Albert  herceg  nálunk  időzésé- 
nek  tiszteletére  megjött  Károly  bátyám... 
azaz  Páter  Hyacinthus. 
Vad  öröm. 

György.  Nagyszerű  !  Nagyszerű ! 

Arzén.  Jaj  de  boldog  vagyok !  Ági 
nyakába  ugrik. 

Beatrix.  Indiánok ! 

Alexandra.  Nagyon  szeretik  öt,  anyáin. 

Ezt  jól  esik  látni .  Én  is  boldog  vagyok,  hogy 
megjött. 

Arzén.  Hát  még  én !  Tanár  úr,  ez  a  leg- 
aranyosabb ember  a  világon !  A  nagy- 
bátyám ! 

György.  Herceg  volt,  most  szerzetes.  Ba- 
rát. Csuhája  van,  kámzsája,  scapuláriuma. 

Beatrix.  Nem  ez  a  lényeges.  Ez  külső- 
ség. Arany  szíve  és  acél  feje  van. 

György.  Az  is  van. 

Arzén.  Lemondott  a  világról,  belépett 
egy  tanítórendbe. 

Agi.   Tudom,  Fenség,  hallottam. 

György.  De  még  nem  látta. 

Ági.  Nem  voltam  oly  szerencsés. 

György.  Hát  most  lesz  olyan  szeren- 
csés és  mind  leszünk  olyan  szerencsések. 
Anyám,  ennél  jobb  hírt  nem  is  hozhattál 
volna.  Még  ha  azt  hoztad  volna  is,  hogy 
Alexandra  .  .  . 

Alexandra.  György ! 

Beatrix.  Nem  fog  elmaradni  a  büntetés. 
Künn  a  kertben  megszólal  Jácint  hangja. 

JÁCINT  künn.  Beatrix ! 


16 


ELSŐ    FELVONÁS. 


Beatrix.  Csönd !  Mintha  kiáltott  volna 
valaki. 

JÁCINT  künn.  Beatrix ! 

Beateix.  Igen.  Jól  sejtettem.  Jácint 
kiabál.    Rettenetes   manirjai   vannak. 

Arzén.  Drága  Jácint ! 

György.  Jácint !  Jácint ! 

Elébe  akarnak  rohanni. 

Beatrix.  Itt  maradtok.  Hirtelen  csönd. 
Indiánok.  Majd  én  elébe  megyek,  mert 
még  tovább  hangoskodik,  —  most,  amikor 
Albert  őfensége  alszik  ! ,  .  . 

Beatrix  kimegy  a  kertbe. 

Alexandra  Ágihoz.  Anyám  még  azt  is 
akarta  köKölni  önnel,  hogy  a  fenség, 
miután  a  gyermekekkel  diskurált,  a  ví- 
vást kívánja  látni. 

Ági.  Parancsára,  Fenség. 

Alexandra.  Már  intézkedtem,  hogy  a 
vívóteremben  minden  rendben  legyen. 
A  fiúk  előbb  önnel  vívnak  kardra,  aztán 
egymással  tőrre. 

Ági.  Ha  szabad  érdeklődnöm  :  Fenséged 
nem  vesz  részt  a  vívásban? 

Alexandra.  Nem. 

Szünet. 

György.  Miért  nem? 

Alexandra.  Mert  őfensége  kifejezet- 
ten a  ti  vívásotok  iránt  érdeklődött.  A 
kosztümök  rendben  vannak? 

Ági.  Igenis,  Fenség. 

Alexandra.  Mennyi  időre  van  szüksé- 
gük, hogy  a  vívó  jelmezekbe  átöltözzenek? 

Ágl  Űgy  gondolom,  tíz-tizenkét  perc 
elegendő. 

Alexandra,  Azért  kérdezem,  mert  a 
programm  pontosan  van  megállapítva. 
A  fenséges  úr  itt  idözése  után  megnézi 
az  én  kis  rózsakertészetemet  s  onnan  megy 
a  víváshoz.  A  kertészetet  tizenöt  percre 
becsülöm. 

Ágl  Mélyen  sajnálom,  hogy  Fenséged 
nem  mutathatja  be  haladását  a  tőrvívás- 
ban. 

Alexandra.  Előbb  úgy  volt,  hogy  én 
is  résztveszek  az  akadémián.  De  ha  a  kert- 
ben kell  kalauzolnom,  nem  marad  idő  &z 
átöltözéshez.  így  hát  csak  a  fiúk  vívnak. 

Agi.  Tisztelettel  bátorkodom  megkér- 
dezni :  nem  kalauzolhatná  a  fensége* 
urat  más  a  rózsakertben? 

Alexandra,  Miért  kérdi  ezt? 

Ági.  Fenséged  azalatt  vívójelmezt  öit- 
hetne  és  inkább  a  vívását  mutatná  be. 

Alexandra  éhsen.  Miért  inkább  a  ví- 
vásomat ? 

Ágl  Csak  .  ,  .  gondoltam  .  ,  .  Fenség 
olyan  ritka,  acélos  gráciával  vív  és .  .  , 

Alexandra  élesen.  És? 

Agi.  És  .  .  .  a  kertet  más  is  elmagya- 
rázhatja. 

Alexandra  élesen.  Köszönöm,  ezt  én 
is  tudom, 

Ágl  Bocsánatot  kérek,  Fenség.  A  tanító 
büszkesége   beszélt   belőlem. 

Alexandra,  A  programm  nem  az  ön 
büszkeségei  szerint  igazodik.  Általában  az 
egészet  szíveskedjék  rám  bízni.  Igen? 
Kissé  sértődötten  veti  föl  a  fejét. 

Áqi.  Parancsára,  Fenség. 

^i-s  szünet. 

György.  Kérlek,  szabad  nekem  valamit 
mondani  ? 

Alexandra.  Nos? 

Gyöegy.  a  tanár  úrnak  van  igaza.  Az 
ajtó  felé  niegy. 

Künn  hangok. 

Jácint  egyszerű  szerzetesi  ruhában  van,  mely 

a  karmeliták  öltözékéhez  hasonló. 

Jácint  és  Beatrix  belép. 

Arzén  és  György  Jácintra  rohan.  Édes 
Jácint !  Drága  bácsi ! 

Arzén.  Hozta  Isten ! 

György.  Meddig  marad? 

JÁCINT.  Na,  na,  na,  na,  na  !  Nézd  csak ! 
Védekezik. 

Beatrix.  Indiánok ! 

György'^.  Meddig  marad? 

JÁCINT.  Még  be  se  jöttem  —  már  aat 
kérdezed,  hogy  meddig  maradok. 

György.  Mert  ez  a  legfontosabb. 

JÁCINT.  Rég  nem  láttalak  benneteket. 
Jobbr ól-balról  magához  öleli  őket.  Hadd 
látom.  Szép  pirosak  vagytok.  A  karjukat 
fogja.  A  húsotok  jó  kemény. 

György.  Meddig  marad? 

JÁCINT.  Fájdalom,  nem  sokáig.  Ági  jelé 
inegy,  aki  mélyen  meghajol.  És  nézzétek, 
milyen  okos  vagyok,  most  kitalálom,  hogy 
ez  a  ti  kedves  professzorotok.  Ági  úr, 
akiről  annyi  szépet  hallottam.  Kezet  fog 
vele.  Beatrix  sok  jót  írt  önről.  Mindent 
tudok.  Nem  csak  jó  professzor,  hanem 
kitűnő  sportsman  is.    Evez,   vív  .  .  . 

Arzén.  Lovagol. 

JÁCINT.  Bravó.  Ezt  szeretem.  És  azt  is 
szeretem,  hogy  szeretitek. 

György.  De  mennyire  ! 

Jácint.  És  ön  hogy  van  megelégedve 
a  tanítványaival? 

Aoi.  Igazán  nagyon,  királyi  Fenség. 

Jácint.  Nem  fenség,  tanár  úr.  Csak 
Krisztus  alázatos  szegény  szolgája. 

Ági.  Bocsánat,  atyám. 

JÁCINT.  Azért  nem  kell  mindjárt  elvö- 
rösödni, mert  akkor  én  haragszom  ma- 
gamra. Viszont  bemutatkozásnak  oly 
rokonszenves  ez  a  pirulás  egy  doktor 
fiJozofiétől,  hogy  azt  hiszem,  már  jó  ba- 

rátok  is  vagyunk.  Ismét  kezet  fog  vele. 
Gratulálok  a  módszeréhez.  A  sporttal  ke- 
vert tudomány  a  legtisztességesebb  iskola. 

Beatbix.  Jácint  szenvedélyes  peda- 
gógus. Szinte  jobban  érdekli  a  tanár,  mint 
a  tanítvány. 

Jácint.  Köszönöm,  édesem.  Ennek  éle 
volt.  De  majd  egyszer,  ha  nagyon  esik  az 
eső  és  nem  tudunk  mit  csinálni,  elmagya- 
rázom neked,  hogy  mi  a  gyerek  iránt  való 
végtelen  szeretetből  nézünk  mindenek- 
előtt a  nevelő  homloka  mögé.  Na  gyere- 
kek. Mit  tanultatok  ma? 

Arzén.  Ma  végeztünk  Napóleonnal. 
Beatrixra  néz. 

Zavar. 

JÁCINT.  A  mama  nem  szereti.  Mi? 

Beatkix.  Nem. 

Gyöbgy.  Este  arról  vitatkoztunk, 
hogy  .  .  . 

Alexandka.  Hagyd  ezt  György,  ne 
kezdjétek  újr§i, 

Jácint.  Miért  ne.  Halljuk.  Miről  vitat- 
koztatok? 

Arzén.  A  mama  szerint  Napóleont 
gyűlölettel  kell  tanítani. 

György.  Különösen  a  mi  családunkban. 

JÁCINT.  És  ön  szerint? 

Áqi.  Én  objektíve  adtam  elő  Napóleon 
történetét. 

JÁCINT.  Akkor  maga  eljön  velem  fiam 
és  én  magát  bemutatom  a  londoni  tör- 
ténelmi kongresszuson,  mint  világcsudát. 
Mert  ilyet  ott  még  nem  láttak.  Az  ember 
vagy  szereti   Napóleont,    vagy   gyűlöli. 

György.  Ő  szereti,  csak  nem  mondja. 

Jácint.  Mért  nem  mondja? 

Aai.  Mert  azt  akarom,  hogy  a  fenségek 
maguk  formáljanak  véleményt.  Minden- 
esetre felhívtam  figyelmüket  Napóleon 
tetterejére,  bátorságára,  sőt  .szerencsé- 
jére is. 

Jácint.  Jól  tette.  Ha  valahol,  úgy  ebben 
a  családban  tanuljanak  a  fiúk  ebből  az 
életrajzból.  Most  megint  mért  vörösödött 
el,  édes  fiam? 

György.  Mert  épp  az  előbb  mondta 
szórói-szóra  ugyanezt. 

JÁCINT.   Attól   Ugyan  még  nincs  igaza, 
de   legalább,   ha   tévedünk,    fiam,    ketten 
vagyunk  hozzá. 

Beatrix.  Menjetek  tisztálkodni,  fé- 
sülködni és  sötét  ruhát  venni.  Jácinthoz, 
Albert  őfensége  mindjárt  ide  jön  hozzájuk. 

JÁciífT.  Akkor  menjetek   szépen.  A  vi- 
szontlátásra tanár  úr. 
Ági  meghajol  és  kimegy  a  fiúkkal  jobbra, 

Beatrix.  És  ha  százszor  találjátok  is  el 
egymás  gondolatát,  az  az  ember  mégis 
bitorló  volt. 

JÁCINT.  Melyik  ember? 

Alexandra.  A  mama  nem  mondja  ki 
a  nevét  soha. 

JÁCINT.  Pardon,  ezt  elfelejtettem. 
Symphorosa  jön  a  kertből. 

Symphorosa.  Alszik. 

JÁCINT.  Kicsoda? 

Beatrix.  A  trónörökös.  Melyik  oldalán 
fekszik  ? 

Symphorosa.  Várj  csak.  A  jobb  oldaláuo 

Beatrix.  Szóval  nem  fekszik  a  szivén. 

Symphorosa,  Nem.  A  máján  fekszik. 

Beatrix.  Jó.  Menj  vissza  Symphorosa, 
őrködjél  és  jelents  pontosan  mindent. 

Symphorosa.  Igen  édesem. 
Kimegy  a  kertbe. 

JÁCINT.  Symphorosa  húgom  vigyáz  a 
herceg  álmára? 

Beatrix.  Igen.  Állandó  összeköttetés- 
ben van  a  szárnysegéddel,  aki  viszont 
állandóan  néz  be  a  kulcslj^ukon. 

Jácint.  És  ez  egész  nap  így  megy? 

Beatrix.  Mindent  pontosan  akarok 
tudni.  Az  én  vendégem.  Nem  kis  felelősség. 

Jácint.  És  mióta  megy  ez  így  ? 

Beatrix.  Negyedik  napja. 

Jácint.  És  meddig  marad  itt? 

Beatrix.  Egyelőre  úgy  van,  hogy  hol- 
nap utazik  el.  Ezért  kellett  volna  előbb 
jönnöd.  Albert  váratlanul  jött  és  mi 
férfi  nélkül  voltunk. 

Jácint.  Amint  a  sürgönyt  kaptam, 
azonnal  jöttem.  Albert  megváltozott.  Ko - 
moly,  kellemes  férfi  lett. 

Beatrix.  Nagyon  szimpatikus. 

Jácint.    Hozzám   igazán   olyan   kedves 

volt,  el  se  mondhatom.  Majdnem  könnye - 
«ett,  mikor  meglátott. 

Beatrix.  Ö  is  nagyon  szerette  boldo- 
gult uramat.  Pedig  akkor  még  gyerek 
volt. 

JÁCINT.  Olyan  hévvel  ölelt  meg,  talán 
négyszer  is  megcsókolt.  Olyan  őszintén 
mondta,  hogy  itt  benneteket  mennyire 
megszeretett. 

Beatrix.  Hiszen  éppen  ez  az. 

JÁCINT.  Mi  az  az  oez  az»? 

Beatrix.  Menj  ki  édes  lányom.  Sétálj 
«gy   kicsit  a   kertben, 

Alexandra.  Igenis  anyám. 
Kimegy  a  kertbe. 

Beatrix  a  szemét  törli. 

JÁCINT.  Mi  az  édesem,  történt  valami? 

Beatrix  kinéz  az  ajtón,  a  leánya  után. 
Nem  akarok  előtte  beszélni.  Éppen  ez  az, 
hogy  nem  történt  semmi. 

Jácint.  Nem  értem. 

Beatrix.  Albert  neked  is  mondta,  hogy 
Jűainket  mennyire   megszeretett. 

JÁCINT.  Mondta. 

Beatrix.  Hát  beleszeretett  ö  itt  min- 
denkibe, csak  Alexandrába  nem. 

JÁCINT.  Mit  vártál  tőle  három  nap  alatt  ? 
Beatrix.  Szerelmet  nem.   De  legalább 
egy  kis  érdeklődést  a  lányom  iránt,   va- 
lami   kis    közeledést.     És    hiába.     Pedig 
igazán  mindent  megtettünk. 

JÁCINT.  Nem  politikai  oka  van  ennek? 
Beatrix    mosolyogva.    Te    engem    lebe- 
csülsz, Károly. 

JÁCINT.  Pardon  .  .  .  tudom,  hogy  Európa  - 
leginformáltabb  asszonya  vagy  .  .  . 

Beatrix.  Majd  megmutatom  neked  a 
levelezésemet.  Én  nem  élek  illúziókban. 
Károly.  Én  tudom,  hogy  hozzánk  csak 
akkor  jönnek  házasodni,  mikor  két-három 
uralkodócsalád  is  kívánja  őket  és  ők 
egyiket  se  akarják  megsérteni.  Csak  akkor 
kezd  dobogni  az  ö  szívük. 
JÁCINT.  És  most? 

Beatrix.  Most  dobog.  Ettől  vagyok  úgy 
megvadulva,  Károly.  A  cár  akarta  ót  a 
Konstantin  lányának.  Olgának.  Edwárd 
ezerette  volna  öt  Shortlandéknek,  Patrícia 

számára.  Nagy  zavarban  volt  az  anyja^^ 
ezt  tudom.  Oncle  Fréderic  minden  nap 
telegrafált  nekem  Bécsből  és  Amélie 
Pétervárról. 

JÁCINT.  Albert  kénytelen  elővenni  a 
szívét. 

Beatrix  A  marienbadi  találkozás  után 
ez  a  két  jó  politikai  parti  ki  volt  zárva. 
Róma  felé  nem  nézhet,  nősülni  muszáj, 
így  hát  tényleg  a  szívét  kell  elővennie. 

JÁCINT.  Ilyenkor  Montenegróba  szok- 
tak menni. 

Beatrix.  Ettől  félek  én  is.  Nagyon 
engedelmes  fiú  és  az  anyja,  Dominika^ 
dirigálja.  Na,  most  aztán  elindult  a  szí- 
vével .  .  .  Előbb  Drezdába  ment,  ott 
Leopoldina  Saroltát  nézte  meg,  de  az 
nem  tetszett  neki,  mert  hajlamos  a  hí- 
zásra. Onnan  Lisszabonba  vitte  a  szivét 
Gronzaga  Silvina  infánsnőhöz,  ez  kitűnő 
leány,  de  olyan  rettenetesen  csúnya,  hogy 
azt  már  nem  is  szabad.  Onnan  felszaladt 
Belgiumba  a  szivével,  Mária  Herminához, 
de  az  meg  két  fejjel  magasabb  mint  ő,  — 

igaza  van,  így  nem  lehet  a  nép  előtt 
reprezentálni.  Most  itt  van.  És  ha  innen 
Így  eresztjük  el,  akkor  igazán  elmegy 
Montenegróba.    A  szemét  törli. 

Symphorosa  beléf  a  kert  felől. 

Beatrix.  Nos? 

Symphorosa.  Kinyúlt  az  ágyból. 

Beatrix.  Miért  nyúlt  ki? 

Symphorosa.  Cukrosvizet  ivott. 

Beatrix.  Volt  ott  cukrosviz? 

Symphorosa.  Hát  ha  ivott. 

Beatrix.  Csak  megijedtem,  hogy  nem 
volt.  És  aztán? 

Symphorosa.  Megfordult  és  most  megint 
alszik. 

Beatrix.  Köszönöm,  édesem. 

Symphorosa.  Szívesen,  édesem. 
Symphorosa  kimegy. 

Beateix.  És  tudod,  hogy  szegény  uram- 
nak is  kedvenc  gondolata  volt  ez  a  házas- 
ság. A  nagy  barátsága  Albert  apja  iránt 
is  ebből  fakadt. 

Jácint.  Az  a  szívéből  fakadt. 

Beatrix.  De  ezzel  a  gondolattal  öntöz - 


29 


A    HATTYÚ. 
1 

gette.  És  mióta  szegénj'^ek  ugyanegy  év- 
ben  meghaltak,  ez  a  gondolat  bennem  ét 
tovább  és  fog  élni  addig,  amíg  én.  Ha  azt 
hagyhatnám  a  lányomra,  hogy  trónra  ke- 
rül, szívesen  meghalnék  ma. 

JÁCINT.  Ebben  kevés  alázatosság  volt, 
Beatrix. 

Bbateix.  Bocsáss  meg  Károly,  de  há- 
rom nap  óta  azt  kell  mondanom,  nem  va- 
gyok normális.  Biztosan  tudom,  hogy  a 
lány  miatt  állt  meg  itt  nálunk.  És  most 
mégis .  .  .  mintha  Alexandra  nem  is  volna 
a  világon.  És  az  anyjáról,  Dominikáról 
semmi  életjel.  Ha  komoly  volna  a  szán- 
déka, Dominika  már  itt  volna.  Sir. 

JÁciiíT.  De  Beatrix ! 

Beateix.  Mondom,  nem  vagyok  nor- 
mális. Vedd  azt,  még  csak  egy  napunk 
van.  Ma  délután,  ma  este  az  estély,  és  ha 
most  nem  történik  valami .  .  .  bármi .  .  . 
akkor  vége,  talán  örökre. 

JÁCINT.  És  semmi  jel? 

Beatrix.  Semmi.  Képzelheted,  hogy 
figyelek. 

JÁCINT.  Talán  Alexandra  .  .  . 

Beatrix.  Ö  tökéletes.  Szép,  okos,  mér 
sékelt,  szegény  apja  olyan  jól  jellemezte 
öt,  mikor  hattyúnak  nevezte.  <iAz  én 
büszke  fehér  hattyúm*.  És  most  is  olyan  : 
méltóságteljes,  néma,  komoly,  tiszta  .  .  . 
magasan  hordja  a  fejét .  .  .  igazán  tökéle- 
tesen viselkedik.  Képzelheted,  hogy  erre 
is  figyelek.  Ez  az  Albert  meg  közömbös, 
hogy  öngyilkos  lehet  bele  az  ember. 

JÁCINT.  Beatrix,  te  nagyon  kijöttél  a 
sodrodból, 

Beatrix.  Tudom,  de  nem  bánom.  Ez 
nemcsak  az  én  életem,  ez  a  mi  egész  csa- 
ládunk utolsó  nagy  ütközete.  Most,  vagy 
soha.  És  csodát  fogsz  látni,  mert  én  ke- 
resztül viszem,  ha  beleszakadok  is  ! 
Symphorosa  beszól  az  ajtón. 

Symphorosa.  Alszik  tovább,  normálisan. 

Beatrix.  Köszönöm,  édesem. 
Symphorosa  kimegy. 

JÁCINT.  Nem  kell  így  kínoznod  magadat. 
Lesz,  ahogy  lesz.  Ha  most  nem  sikerül, 
majd  sikerül  máskor. 

Beatbix.  Mikor?  Albert  már  harmincöt 
éves  és  képzelheted,  mit  áll  ki  a  családjá- 
tól, hogy  már  házasodjék.  És  mit  gon- 
dolsz, Alexandra  fölött  nem  múlnak  el 
az  évek? 

JÁCINT.  Hány  éves  most  Alexandra? 

Beatrix.  Húszon. 

JÁCINT.  Húszon  .  .  .  mennjd  ? 

Beatbix.  Semmi.  Csak  húszon. 

JÁCINT.  Ez  új  szám. 

Beatrix.  Igen,  édesem.  Ezt  én  találtam 
ki.  IVIint  anya. 

JÁCINT.  Kérlek.  Rendben  van.  Szóval 
húszon. 

Beatrix.  És  ezt  se  lehet  sokáig.  El- 
virágzik.  Politikai  családban  ez  mindegy. 
De  a  mi  lányainknak  szépeknek  kell 
íenniök!  Tudom  én,  hogy  bűnös  va- 
gyok. 

JÁCINT.  Nem  vagy  bűnös.  Szenvedélyes 
anya  vagy  édesem.  Te  átérzed,  hogy  a  mi 
életünk  nem  az  egyének  boldogsága,  ha- 
nem a  családé.  Sokszor  a  legboldogabb 
királyi  család  csupa  boldogtalan  egyének- 

bői  áll.  Ezt  viselni  kell,  vagy  ,  .  .  nem  kel- 
lett volna  kikezdeni  a  történelemmel. 

Beatrix.  Szegény  Xaxa ! 

Jácint.  Ki  az? 

Beatrix.  Alexandra. 

JÁCINT.  Most  így  hívjátok?  Azelőtt,  ha 
jól  tudom,  Xixi  volt. 

Beatrix.  Igen.  De  most,  hogy  idestova 
buszon  .  .  .  éves,  most  már  Xaxa.  És  ha  ez 
így  megy  tovább,  Xoxo  is  lesz. 

JÁCINT.  Vagy  becsületesen  Alexandra. 

Beatrix.  Soha.  Kicsinyítünk  öregem, 
mindhalálig. 

Symphorosa  belép. 

Symphorosa.  a  helyzet  változatlan. 
Symphorosa  kimegy. 

Beatrix.  Szóval  nagyon,  nagyon  kér- 
lek, állj  most  erre  a  rövid  időre  te  is  az 
ügy  szolgálatába. 

Jácint.  Én  ?  Angyalom,  mit  tehetek  én  ? 

Beatrix.  A  te  charmeur  modoroddal .  .  . 

Jácint.  De  édes  fiam,  nem  engem  kell 
elvennie. 

Beatrix.   Te  férfi!  Nem  érted  te  ezt. 

A  környezetnek  minden  szeretetre  méltó- 
sága a  lányra  világít.  És  hátha  még  csak 
ez  az  egy  kis  sugár  hiányzik,  hogy  egy- 
szerre csak  észrevegye  őt. 

Jácint.    A    lány    hogy    gondolkozik    a 
dologról  ? 

Beatrix.  Úgy  mint  én. 

JÁCINT.  Beszél  erről? 

Beatbix.     Hallgat.     De    folyton    erről 
hallgat,  ö  mindent  belül  intéz  el. 
Symphorosa  sietve  jön. 

Symphorosa   lihegve   teszi   a    mellére    a 
kezét. 

Beatrix.  Nos? 

Symphorosa.  Felébredt. 

Beatrix  izgatottan  mozdul. 

Symphorosa.  Gróf  Lützen  köhögött  az 
ajtaja  előtt. 

Beatrix.  Véletlenül? 

Symphorosa.  Nem.  Szándékosan. 

Beatrix.  Hát  nem  az  ezredes  őrködött  ? 

Symphorosa.  De  igen.  Gróf  Lützen  csak 
köhögni  jött. 

Jácint.  Mért  nem  az  ezredes? 

Symphorgsa.  Mert  ő  csak  erősen  tud  kö- 
högni. Gróf  Lützen  simán  és  finoman  köhög. 
A  fenség  az  övét  szokta  meg  ébresztőnek. 

Beatbix.  És? 

Symphorosa.  Otkolont  kért. 

Beatrix.  És? 

Symphorosa.  Egy  csésze  üres  teát  kért. 

Beatrix.  És? 

Symphorosa.  Ne  rémüldözz !  Mindent 
kapott,  amit  kért. 

Beatrix.  És  mikor  jön  ide  a  fiúkhoz? 

Symphorosa.  Ezt  elfelejtettem  megkér- 
dezni. 

Beatrix.  Nahát  ez  borzasztó !  Rohanj  ! 
Symphorosa  elrohan. 

Beatrix.  Épp  azt  felejti  el,  ami  a  leg- 
fontosabb !  Istenem,  és  a  fiúk  még  talán 
fel  sincsenek  öltözve  !  Jobb  jelé  indul. 

Jácint  elfogja.  Drágám,  ez  nem  megy, 
hogy  te  ilyen  ideges  légy.  Nyugodj  meg, 
ne  félj,  minden  rendben  lesz,  a  fiúk  azóta 
már  rég  átöltöztek  .  .  .  ejnye,  ejnye  .  .  . 
nem  ismerek  rád.  A  te  fegyelmezett  nyu- 
galmad ! 

Beatrix.  Békében  igen.  De  háborúban  ! 
Ütközetben !  Megyek  elébe.  Te  addig  hívd 
be  a  fiúkat.  Istenem  .  .  . 

JÁCINT.  Nyugalom. 

Beatrix.  De  Károly,  ne  idegesíts  ezzel 
a  csillapítással  1  Az  utolsó  remény  izgalma 
ez  .  .  .  olyan  ez,  mint  a  finish  .  .  .  most 
minden  erőt  ki  kell  magamból  hoznom,  a 
végső  erőfeszítés  .  .  .  láz,  láz,  láz !  .  .  . 
Syinfhorosa  sietve  jön. 

Symphorosa.  Jön. 

Beatrix.  Mikor? 

Symphorosa.  Most. 

Beatrix.  Rögtön? 

Symphorosa.  Rögtön,  rögtön.  Már  kez- 
dett jönni,  mikor  ideszaladtam. 

Beatrix.  Gyere,  gyere,  elébe.  Elsiei  a 
kertbe,  Symphorosa  utána  szalad. 

Jácint  a  jobboldali  ajtóhoz  megy,  kinyitja, 
beszól.  Na,  mi  van  veletek? 

A  két  fiú  bejön   Ágival. 

György.  Készen  vagyunk.   Vártunk. 

Arzén.  Jön? 

JÁCINT.     Mindjárt     itt     lesz.      Ágihoz. 

Mondja  édes  fiam.  Azok  után,  amikről  itt 
beszéltünk,  most  hogy  fogja  tanítani 
Napóleont? 

Ági.  Ahogy  én  érzem. 

Jácint.  És  ha  a  húgom  megkéri,  hogy 
az  ő  elvei  szerint  tanítsa  ? 

Ági.  Akkor  megpróbálom  meggyőzni  a 
fenséges  asszonyt. 

JÁCINT.  Es  ha  a  fenséges  asszony,  hogy 
úgy  mondjam,  erélyes  lesz  .  .  . 

Ági.  Akkor  mély  sajnálattal  eltávozom. 

JÁCINT.  Szervusz  fiam.  Kezet  jog  vele. 
Most  már  többet  tudok  rólad,  mint  egy 
félórával  ezelőtt. 

György  az  ajtóban  áll,  eddig  kinézett  a 
kertbe.  .Jönnek  ! 

JÁCINT.  Maradjatok,  én  elibük  megyek. 
Kimegy  a  kertbe. 

Ági.   így  álljunk  ...  az  asztal  mellett, 
ahol    ülni    szoktunk.    Arzén    fenség     ott, 
György  fenség  itt,  én  a  helyemen. 
Felállnak. 

Ági.  És  György  fenség  ...  ha  igaz  az, 
amit  az  imént  mondott,  hogy  úgy  szeret... 

György.  Ne  féljen.  Jól  fogom  viselni 
magamat. 

Ági.  Most  az  egyszer.  Ha  jó  lesz,  este 
felmegyünk  a  csillagdába. 

Arzén  örömmel.  A  csillagdába ! 

Ági.  Megnézzük  a  Capellát,  a  Végát .  .  . 
és  én  megmagyarázom  az  egész  nyári  ég- 
boltot. 

György.  Olyan  leszek,  mint  a  tej  ! 
Kis  szünet.  A  kertből  közeledő  csevegés  hal- 
latszik. Albert  herceg  bevonul.  Mosolygós 
elegáns  fiatal  generális.  Elől  jön,  Jácinttal 
beszélgetve.  Utána  lép  Beatrix,  Symphorosa, 
Alexandra,  Lützen,  Wunderlich.  Mindenki 
oda  áll,  ahova  majd  le  fog  ülni. 

Albert  jókedvűen,  folytatva  a  beszélge- 
tést .  .  .  Azonkívül  ö  katona  és  mint  olyan, 
neki  egyenes,  bátor  köhögése  van,  nyilt, 
férfias  ...  és  én  attól  úgy  hirtelen  riadtam 
fel  mindig,  tudod?  De  ö  ^nszont  diplomata, 
a  Lützen,  ö  egy  finom  és  melodikus  kö- 
högő, opportunus  köhögő,  tudod,  ügyesen, 
crescendóval,  behizelgően  köhög  .  .  .  az 
ember   lassan    és    kellemesen    ébred.    Ko- 

misch,  dass  man  das  überall  merkt.  Gute 
Beobachtung,  nicht?  Menschlich.  Körül- 
néz. Alsó  !  Szervusztok,  ti  kedves  kis  fiúk. 
Ágihoz,  aki  mélyen  meghajol.  Jónapot.  Ez  a 
brilliáns  professzor.  Mi?  Szünet.  Mért  nem 
ültök  le?  Leül, 

Utána,  tnindenki  leül. 

Beatrix.  Kellemesen  aludtál? 

Albert.  Hát  az  valami  csodálatos,  hogy 
nálatok  milyen  jól  alszom.  Én  nem  tu- 
dora, ez  a  lágy  levegő  teszi-e,  vagy  az  a 
pompás  ágy,  vagy  ez  a  kellemes  környezet, 
ennek  a  megnyugtató,  boldogító  hatása  ! 
Olyan  ez  az  idegeimnek,  mint  egy  tej- 
fürdö  ...  de  igazán,  boldog  vagyok  itt 
köztetek.  Már  ki  fogtok  nevetni,  hogy 
annyiszor  mondom,  de  higyjétek  el,  ezt 
soha  nem  felejtem  el,  ezt  a  pár  napot 
nálatok.  Ez  az  aranyos  Beatrix .  .  .  azzal 
az  ő  mindenre  kiterjedő  figyelmével  .  .  . 
ez  a  kedves  régi  ház,  ez  a  nyugodt  dombos 
vidék,  amit  az  édesanyám  úgy  szeret  és 
ami  nekem  is  geográfiai  ideálom !  És  az  a 
békesség,  ami  az  egészen  nyugszik  és  ami- 

ben  van  valami  morálisan  felemelő :  a 
tiszta  és  zavartalan  családi  élet,  csupa 
kedves,  jó  ember  ...  én  . .  .  nem  mondha- 
tok mást,  minthogy  szerelmes  vagyok  be- 
létek. 

Beatrix.  Boldogok  vagyunk,  Albert, 
hogy  nálunk  jól  érzed  magad. 

Symphorosa.  Nincs  más  célunk,  Albert. 
Albert.  És  úgy  este,  mikor  magamra 
maradok,  el  szoktam  gondolkozni  szegény 
apámon  és  a  boldogult  férjeden,  Henri- 
ken .  .  .  mennyit  sétáltak  itt  a  parkban  ,  .  . 
Beatrix.  Mindig  a  gyermekeikről  be- 
szélgettek. 

Albert.  Mindakettő  olyan  jó  apa  volt. 
Szinte  betöltötte  az  életüket  a  gyerekekért 
való  aggódás. 

Beatrix.  Ez  volt  a  kedvenc  témájuk. 
Milyen  jól  tudod !  Mindig  a  gyerekek. 
A  gyermekek  jövője.  Mi  lesz  velük.  Hova 
kerülnek,  Albert  felé  mozdul,  székestül.  Hogy 
alapítják  meg  ők  a  maguk  családját. 

Albert  Jácinthoz.  Tudod,  kihajolok  este 
az  ablakon   és   elképzelem  a   két  öreget. 

amint  ott  sétál  a  fehér  úton.  És  milyen 
rózsaillat  jön  be  így  este  az  ablakon  .  .  . 

Beateix  Albert  felé  mozdul,  székestül. 
Alexandra  rózsái. 

Albert.  Hogyhogy  ...  a  te  rózsáid? 

Alexandra.  Az  enyéim. 

Albert.  Te  ültetted  őket? 

Alexandra.  Részben,  De  én  ápolom 
őket. 

Albert.  És  ez  .  .  .  téged  .  .  .  mulattat  ? 

Alexandra.  Ö  igen. 

Albert.  És  .  .  .  nem  azúrod  meg  ma- 
gad? 

Alexandra.  De  gyakran. 

Albert.  Hát  mért  nem  használ.sz 
kesztyűt  ? 

Alexandra.  Használok. 

Albert.  És...  mégis  megszúrod  ma- 
gad? 

Alexandra.  Mert  átszúrnak  a  kesz- 
tyűn. 

Albert.  Hát  vegyél  vastagabb  kesz- 
tyűt. 

Alexandra.  Igen.  Meg  fogom  próbálni. 

Albert.  Na  ja.  Ilyen  az  élet.  Védekezni 
kell. 

BeatíiIX.  Bizony.  Milyen  kedvesen  ér- 
deklődik .  .  .  Látod?  És  milyen  igaza  van. 

Albeet.  Na  nem  .  .  .  csak  .  .  .  ugye? 
Az  embernek  van  egy  kis  praxisa.  Ezt  én 
az  én  jó  édesanyámtól  láttam,  otthon.  Nna. 
Feláll.  Utána  mindenki  feláll.  Hát . , .  lássuk 
azokat  a  gyerekeket.  Itt  szoktatok  tanulni  ? 

Abzén.  Igen. 

Albert.   Te  most  tizenhat  éves  vagy. 

Arzén.  Igen. 

Albert.  És  te  tizenhét. 

György.  Igen. 

Albert.  Hogy  múlik  az  idő.  A  fejünkre 
nőnek. 

Beatrix.  Nagyon,  Albert.  Nagyon. 

Albert.  Hát  ti  persze  most  azt  hiszi- 
tek, hogy  én  kérdezni  foglak  benneteket, 
mint  egy  tanfelügyelő.  Mi? 

György.  Nem  hisszük. 

Albert.  Ne  is  féljetek.  Én  egy  jó  bácsi 
vagyok.  Én  csak  a  tanár  urat  kérdezem. 
A  kedves  fiatal  professzor  urat. 

Beatrix.  Abba  is  beleszeret, 

JÁCINT.  Nagyon  ajánlom  figyelmedbe. 
Tudós  és  sportsman.  Csillagász  és  vívó. 

Albeet.  Bravó,  ezt  szeretem.  Ez  mo- 
dern. Észreveszi,  hogy  mind  állnak.  Int, 
hogy  üljenek  le.  Jácint,  Alexandra,  Beatrix 
és  Symphorosa  leül.  A  többi  nem.  Most 
mivel  foglalkoznak? 

Ági.  Történelemmel,  Fenség. 

Albert.  Igen.  Hát  azzal  lehet  is.  Milyen 
kor? 

Ági.  Tizenkilencedik  század  első  évei. 

Albert.  Napóleon. 

Ági.  Igenis,  Fenség. 

Albert.  Te  foglalkozol  pedagógiával, 
Károly. 

JÁCINT.  Igen. 

Albert.  Tudod  te,  hogy  Napóleon 
Meudonban  egy  király-iskolát  akart  ala- 
pítani ? 

Jácint.   Bizony,  az  okos  lett  volna. 

Albert.  Ott  csak  olyan  fiúk  tanultak 
volna,  akikre  trón  várt.  Nagyon  érdekes 
volt  a  tanterve.  Semmi  részletezés.  Nagy 

általánosságok.  Nem  tudomány,  hanem 
tájékozottság.  Semmi  teória,  csupa  praxis. 
Benne  van  a  Las  Cases-féle  emlékiratok- 
ban. Én  ezt  az  ideát  zseniálisnak  találom. 

JÁCINT.  Ezt  más  nem  is  csinálhatta 
volna  meg,  csak  ö. 

Albert.  Bizony,  ö  sok  mindent  meg- 
csinálhatott volna.  De  jó  gondolat :  is- 
kola, amelyből  uralkodói  diplomával  tá- 
vozik az  ember.  Mi? 

Tiszteletteljes  nevetés. 

Albert  Györgyöt  jnagához  ölelve.  Örülök, 
hogy  ilyen  szép  egészséges  fiúk  vagytok. 
Milyen  szép  szeme  van  ennek  a  fiúnak. 
Milyen  mély  tekintete. 

Beatrix.  Ugyanaz  a  tekintet,  mint 
Alexandráé.  Csudálatosan  egyforma  a  sze- 
mük. Általában,  ö  nagyon  hasonlít  Alexan- 
drához. 

Albert.  Csak  ne  olvass  sokat,  fiam.  Az 
nyugtalanná  teszi  a  szemet.  A  legszebb 
szemük  a  tengerészeknek  van,  mert  azok 
mindig  nagyon  messzire  néznek.  Az  égre, 
a  tengerre. 

JÁciKT.  Ennek  örül,  mert  ö  tengerész 
akar  lenni. 

Albert.  Hát  te? 

Arzén.  Én  .  .  .  utazó. 

Albert.  Hova? 

Arzén.  A  sarkra. 

Albert.  Melyikre,  fiam? 

Arzén.  A  délire. 

Albert.  Nagyon  csalódol,  ha  azt  hi- 
szed, hogy  ott  melegebb  van,  mint  az 
északin.  És  mikor  indulsz? 

Beatrix.  O  most  indul  mindjárt, 
Györggyel  együtt,  átöltözni  a  víváshoz. 
Albert  bácsi  látni  akarja,  hogy  hogy 
vívtok. 

Albert.  Hogyne,  hogyne.  Erre  nagyon 
kíváncsi  vagyok. 

A  fiúk  meghajolnak. 

Albert.  A  viszontlátásra.  Ágihoz.  Önt 
látom  még,  úgy-e? 

Ági.  Parancsára,  Fenség,  a  vívóte- 
remben. 

Albert.  Vívni  is  ön  tanítja  őket? 

Ági.  Igenis,  Fenség. 

Albert.  Bravó.  Milyen  sokoldalúság ! 
A  viszontlátásra. 

Ági  kimegy  a  fiúkkal  jobbra. 

Albert.  Milyen  diszkrét,  szimpatikus 
jelenség  ez  a  tanár.  El  vagyok  ragadtatva 
tőle. 

Jácint.  Nekem  is  megtetszett  már  az 
első  percben. 

Albert.  És  milyen  csinos  fiú. 

Beatrix  Symphorosához.  Mondom,  ebbe 
is  beleszeretett. 

Symphorosa.  Kérlek,  ne  légy  ideges. 

Albert.  Hát  most  addig  is,  amíg  a  nagy 
vívóakadémia  megkezdődik  .  .  . 

Beatrix.  Nagyon  sok  látnivalóval  nem 
tudunk  neked  szolgálni.  De  ha  érdekelnek 
a  szép  rózsák,  Alexandrának  a  külön  kis 
rózsakertészete  .  .  . 

Albert.  Ah,  igen. 

Beatrix.  Ez  az  ő  büszkesége,  az  ö  bol- 
dogsága, az  ö  rózsái.  Meg  kell  adni,  van 
köztük  egy  pár  kertészeti  csoda. 

Albert.  Nagyszerű ! 

Wtjnderlich   előlép.    Vagy    ha    érdekli 

Fenségedet,  én  tegnap  láttam  itt  az  új 
tehenészetet.  Egy  különös  újitás  van.  Ab- 
szolút modern  dolog :  a  tehenekből  va  - 
kuummal  szívják  ki  a  tejet. 

Albert.  Vákuummal? 

WuNDERLTCH.  Igen,  Fenség. 

Albert.   Mint  a  port  a  szőnyegekből? 

WuNDERLicH.  Éppen  úgy.  Rendkívül  ér- 
dekes. 

Albert.  Nahát  ez  fantasztikus.  Ezt 
igazán  meg  kell  nézni,  ilyet  még  sose 
láttam.  Ezt  mind  te  szervezed,  Beatrix 
néni? 

Beatrix.  Én  vezettem  be  kísérletképpen. 

Albert.  Nahát,  te  igazán  hatalmas 
asszony  vagy. 

-  Beatrix.  Ha  megengedsz  egy  megjegy- 
zést Albert :  a  tehenészet  egy  kicsit  messze 
van. 

Albert.  Annál  jobb,  legalább  járunk 
egyet. 

Beatrix.  Ahogy  neked  kellemesebb. 
Menjünk  a  tehenészetbe 

Albert.  Azt  nem.  Hogyne,  hogy  ti  most 

fáradjatok  miattam.    Majd  én  Lützennel 
és  a  jó  ezredessel  elmegyek.  Jól  kilépünk. 

Jáci]nt.  Ha  megengeded,  veletek  tartok. 

Albert.  Neked  se  engedem  meg.  Ha 
én  turista  vagyok,  abból  senkinek  másnak 
ne  legyen  fáradsága. 

JÁcíJsiT.  De  .  .  . 

Albbbt.  Nem,  nem.  Indul.  Hogyne, 
hogy  itt  szaladgáljatok  velem,  mintha  va- 
lami idegen  volnék.  Előre,  Lützen.  Gye- 
rünk ezredes  úr.  A  vívóteremben  pontosan 
ott  leszünk.  Küldjetek  majd  értünk  va- 
lakit. 

Beatrix,  Majd  telefonálok. 

Albert.  De  mi  a  tehenekhez  megyünk. 

Beatrix.  Oda,  oda. 

Albert.  Hát  ott  is  van  telefon? 

Beatrix.  Minden  istállóban. 

Albert.  Nahát,  te  egy  kolosszális  asz- 
szony  vagy.  Hallatlan.  Pá  !  Kisiet  a  kertbe 
Lützennel  és  Wunderlich  ezredessel. 
Kínos  szünet. 

Alexandra  mélyen  megsértve  elmegy 
jobbra.  Szünet. 

Jácint.  Na,  ez  ugyan  letette  a  rózsa- 
kertet. 

Beatrix  Na  ?  Hát  mit  mondtam  neked  ? 
És  te  még  azt  mondod,  hogy  ne  legyek 
ideges.  Hisz  ez  már  egyenesen  feltűnő. 
Hallottad  az  ezredest?  Alig  jöttem  én  a 
rózsakerttel,  rögtön  jött  az  ezredes  a 
tehenekkel. 

JÁCINT.  Ez  véletlen. 

Beatrix.  Igen?  Hát  én  nekimegyek 
ennek   a    véletlennek. 

JÁCINT.  Láttam,  ahogy  egy  párszor 
neki  ugrottál.  Nem  nagy  sikerrel, 

Beatrix.  Nem  hagyom  magamat,  amíg 
csak  egy  atomnyi  remény  van.  És  amíg 
egy  óra  idő  van.  Majd  meglátjátok  most, 

Symphorosa.  Mit  fogsz  csinálni? 

Beatrix.  Borzasztó,  hogy  csak  ez  az 
egy  mód  van. 

Symphorosa.  Melyik  mód? 

Beatrix.  Csak  egy.  Egy  borzasztó. 

Symphorosa.   Félek  tőled,   Beatrix. 

Beatrix.  Bizony  most  félhetsz  is.  Mert 
ami  most  jön,  az  olyan  rettenetes,  hogyha 

más  csinálná,  egész  életemben  megvetném 
érte. 

JÁCiNT.  El  se  tudom  képzelni,  mire  gon- 
dolsz. 

Beateix.  Isten  meg  fogja  bocsátani 
egy  anyának,  amit  a  gyermeke  boldog- 
ságáért t«8z.  És  egy  özvegynek,  amit  a 
családja  hivatásáért  cselekszik.  Könnyezve, 
Jácinthoz.  Te  ezt  meg  fogod  bocsátani 
nekem. 

JÁCINT.  Én  már  meg  is  bocsátottam, 
kedves  Beatrix,  teljesen  és  tökéletesen. 
De  ezért  legalább  annyit  kérek,  hogy 
tudjam,  mit  követsz  el. 

Beatrix.  A  legborzasztóbbat,  amit 
anya  elkövethet.  De  most  nem  tudom 
különválasztani  magamban  a  jó  anyát  az 
okos  asszonytól. 

JÁCINT.  Azt  nem  is  szabad. 

Symphorosa.  Én  ismerlek  Beatrix.  Ha 
te  így  beszélsz,  én  előre  azt  a  tanácsot 
adom  neked,  hogy  ne  kövesd  el. 

Beateix.  Te  leszel  szíves  hallgatni.  — 
Itt  egy  baj  van.  Az,  hogy  Albert  figyelme 

nincs  felhíva  a  lányra.  A  figyelme  —  mint 
férfié. 

Symphobosa.  Szent  Isten. 

Beatrix.  Miért?  Olyan  borzasztóan 
kezdődik? 

JÁCINT.  Elég  ijesztően. 

Beathix.  Hát  készüljetek  el  még  erő- 
sebbre  is.  Alexandra  nem  mehet  túl  bi- 
zonyos határon.  Alexandra  nem  kacsint- 
hat rá. 

Symphobosa.  Kezdek  megnyugodni. 

Beatrix.  Alexandra  nem  kínálhatja 
magát  neki. 

Symphorosa.   Hála  Istennek. 

Beatrix.  Képtelen  is  volna  megtenni,  de 
az  én  büszkeségem  ezt  nem  is  tudná 
túlélni. 

Jácint.  Tehát? 

Beatrix.  A  férfi  figyelmét  egy  nőre 
igazán  csak  .  .  .  egy  más  férfi  figyelme 
tudja  felhívni. 

Symphorosa.  Rettenetes. 

Jácint.  Eddig  még  nem.  Csak  éppen 
furcsán  kezdődik.   Folytasd. 

Beatrix.  Más  cél  nincs,  mint  hogy 
Albert  észrevegye  Alexandrában  a  nőt. 
A  többi  aztán  a  mi  dolgunk.  Idő  nincs. 
Holnap  utazik.  Alexandra  okos  és  fegyel- 
mezett. Es  Albertnek  nagyon  megtet- 
szett ...    a  tanár. 

JÁCINT.  Tyhü  angyalom,  ez  kezd  mele- 
gedni. 

Symphorosa.  Beatrix ! 

Beatrix.  Hagyjátok  a  szenvedés  tető- 
pontjára érkezett  anyát !  Senki  ne  zavarja 
az  anyát  az  ö  végtelen  szeretetének  paro- 
xizmusában.  Én  ebben  az  örületemben 
szent  és  sérthetetlen  vagyok. 

JÁCINT.  És  mi  történjék  avval  a  ta- 
nárral ? 

Beatrix.  Meg  fogjuk  hívni  ma  este  a 
búcsúestélyre. 

Symphorosa.  Vége  van  a  világnak. 

Beatrix.  És  Alexandra  foglalkozni  fog 
vele. 

Symphorosa.  Ez  .  .  .  ez  .  .  .  Dante 
tollára  méltó. 

Beatrix.  Nem  nyúltam  volna  ehhez  a 

végső  eszközhöz,  de  maga  Albert  hívta 
fel  rá  a  figyelmemet .  .  .  mikor  dicsérte  .  .  . 
szinte  kijelölte.  És  ezt  kell  felhasználnom, 
ezt  az  elcsépelt  udvari  romantikát ...  a 
nevelő  úr  és  a  királykisasszony .  .  .  mert 
higyjétek  el,  még  mindig  az  ilyesmi  hat 
rájuk  a  legerősebben.  Egy  rangjabeli 
riválist  lenézne.  De  egy...  alkalma- 
zott ...   az  félelmes, 

Symphorosa.  Nem  élem  túl. 

Beatrix.  Parancsolom,  hogy  túléld. 
Alexandra  rá  fog  nézni  a  tanárra.  És  .  .  . 
és  .  ,  .  Alexandra  egy  négyest  fog  tán- 
colni a  tanárral.  És  Isten  pedig  meg  fog 
bocsátani  nekem  is  és  Alexandrának  is. 
Én  viszont  a  tanárnak  soha  nem  fogok 
megbocsátani. 

JÁCINT.  Mért? 

Beatrix.  Amért  rászorultam. 

Symphorosa.  A  trónörökösre  nem  moso- 
lyoghat. És  a  tanárra  igen? 

Beatrix.  Az  más.  Az  olyan,  mintha  a 
ponnira  mosolyogna. 

Symphorosa.     Károly,     édes     Károly, 


53 


A   HATTYÚ. 

mért  hallgatsz?  Te  hallgatsz  ezekre  a  bor- 
zalmakra? 

JÁCINT.  Ezek  nem  borzalmak.  Ezek 
asszonyi  praktikák,  amiket  ti  fújtok  fel 
ilyen  nagyra.  Én  nem  is  ezért  hallgatok. 
Másért  hallgatok. 

Beatrix.  Ugyan  miért? 

JÁCINT.  A  tanárért,  szegényért. 

Beatrix.  Mi  baj  történik  a  tanárral? 

JÁCINT.  Mondd  édesem.  Mosolygott  már 
valaha  Alexandra  a  tanárra? 

Beatrix.  Hogy  kérdezhetsz    ilyet? 

JÁCINT.  Szóval  nem.  Hát  mit  gondolsz 
édesem,  ha  most  egyszerre  rámosolyog  .  .  . 

Beatrix.  Attól  ne  félj,  hogy  az  az  ár 
ebből  valami  reményt  formáljon.  Arra  itt 
vagyok  én.  y^ 

JÁCINT.  Meg  ö.  A  tanár  fiatal  és  tem- 
peramentumos. Az  én  szemem  ugyan 
már  elszokott  az  ilyesmitől,  de  csak 
egyszer  kell  látni,  hogy  hogyan  néz  ez  a 
fiú  a  lányodra.  Áhítattal,  de  férfiasan. 
Mint  a  macska  a  kanárira,  amikor  énekel. 
Tiszteli,  de  .  .  .    meg  is  enné. 

Beatrix.  Csak  nem  akarod  azt  mondani, 
hogy  szerelmes  bele  ? 

JAciNT.  Nem.  De  hogy  az  6  figyelme 
fel  van  híva,  az  bizonyos. 

Beatrix.  Tehát? 

JÁCINT.  Tehát  egy  ilyen  szegény  tisz- 
tességes fiú  nem  arra  való,  hogy  vért 
csapoljanak  belőle  és  aztán  kidobják. 

Beatrix.  Szóval  te  tanár-párti  vagy. 

JÁCINT.    Ember -párti    vagyok. 

Beatrix.  Szóval  neked  az  ő  esetleges 
két-háromnapos  kis  melankolikus  fel- 
hőzete drágább,  mint  a  testvéred  és  a 
niéce-ed  boldogsága  és  a  családod  törté- 
nelmi szerepe. 

JÁCINT.  Te  már  annyiszor  láttad  rajtam 
ezt  a  ruhát,  hogy  észre  se  veszed.  Én  nekem 
az  emberi  szív  méltósága  drága ;  nekem 
semmi  se  drága,  csak  a  szeretet  és  az 
egészséges  fiatal  érzés ;  nekem  nem  drága 
a  te  terved  és  az  Albert  trónja,  nekem 
nem  drága  az  Alexandra  koronája,  —  ne- 
kem drága  az  ember,  aki  nem  eszköz, 
hanem  Isten  gyermeke.   Mikor  még  ver- 

senyistállóm  volt,  futtattam  lovat  én  is 
úgy,  hogy  vezesse  a  másikat,  hogy  iramot 
diktáljon  neki  és  a  célnál  szépen  maradjon 
le,  hogy  a  másik  nyerje  meg  a  versenyt. 
De  ez  ló  volt,  édes  fiam.  És  aki  egy  ember 
szívével  ilyen .  .  .  ilyen  érvényesülési 
manővert  akar  csinálni,  aki  egy  ember 
lelkének  a  nyugalmát  csak  ennyire  be- 
csüli, az,  édes  húgom,  az  igazán  nagyon 
rászorul  arra  a  mentségre,  hogy  anya. 
Ez  az  én  véleményem  édesem  és  most 
megyek  én  is  egy  percre  megnézni  azt  a 
vákuumot.  Elsiet,  ki  a  kertbe. 
Szünet. 

Beatrix.  Engem  az  utamon  nem  állit 
meg  senki  és  semmi.  Ne  sírj.  Parancsolom, 
hogy  tedd  el  a  zsebkendődet.  Most  én 
életveszélyes  vagyok,  ő  vele  pedig  ne  tö- 
rődj. Mindig  volt  véleménye  és  sose  volt 
modora.  Ha  a  férfiakon  múlt  volna,  már  a 
tizennyolcadik  században  trónfosztottak 
lettünk  volna.  Menj  és  küldd  be  Alexandrát. 

Symphorosa  kimegy  jobbra. 
Pillanatnyi  szünet. 

Alexandra  bejön  jobbról. 
Alexandra.  Hivattál,  anyáin. 
Beatrix.     Igen    gyermekem.     Ezen    a 
világon  te  állsz  legközelebb  az  én  szívem- 
hez. Benned  az  én  vérem  folyik.  Te  meg 
fogsz  érteni  engem. 

Alexandra.  Igen,  anyám. 
Beatrix.    Te    épp  úgy   tudsz    akarni, 
mint  én. 

Alexandra.  Óh  igen,  anyám. 
Beatrix.    És    ha    nem    tudnál,    akkor 
akarj    úgy  akarni.    Olyan   nagyon,   olyan 
szívósan,  mint  én.  És  azt,  amit  én. 
Alexandra.  Igen  anyám. 
Beatrix.     Tudod,    miről     beszélek     és 
tudod,  mit  akarok.  Akarod-e  te  is,  olyan 
nagyon,  mint  én. 

Alexandra.    Akarom,  anyám.    Tudom 
az    értelmét,    a    súlyát,    a    jelentőségét, 
j       Mindent  tudok  és  értek. 

Beatrix,  A  hiúság  kis  sebei  hamar  be- 
I  gyógyulnak.  Végül  a  rózsák  mégis  csak 
1  szebb  teremtményei  Istennek,  mint  a 
I      tehenek  ,  .  . 

Alexandra.  Óh  anyám  .  ,  . 

Beatrix.  És  az  akarat  az  egyetlen  erö 
ebben  a  földi  küzdelemben.  Értesz,  lányom. 

Alexandra.  Értelek,  de  nem  tudom, 
hogy  mit  parancsolsz, 

Beatrix.  A  mai  búcsúestélwe  meg 
fogjuk  hivTii  a  tanárt.  Te  fogod  a  mai 
búcsúestéljre   meghívni  a   tanárt. 

Alexandra.  Én,  anyám? 

Beatrix.  Te. 

Aijsxandra.  a  tanárt? 

Beatrix.  Azt.  Könnyezve.  Belátom, 
édes  gyermekem,  hogy  borzalmas,  amit 
itt  most  mondtam  .  .  .  De  a  végső  két- 
ségbeesés kényszeríti  a  te  szegény  anyá- 
dat .  .  .  Szeress  engem,  szegény,  szegény, 
kis  lányom  .  .  .  szeress  engem,  amért 
ennyire  szeretlek  téged  .  .  . 

Alexandra  nyugodtan  és  fegyelmezetten. 
Anyám  .  .  . 

Beatrix  könnyeit  letörölve.  Mit  magya- 
rázzam neked?  Hiszen  tudsz  mindent, 
minden  gondolatomat  tudod,  érted. 

Alexandra.  Értem,  anvám. 

Bbateix.  Bécsből  akartam  hozatni  egy 
herceget,  de  arra  már  nincs  idő.  É8  nem  is 
olyan  jó. 

Albxandea.  Amint  parancsolod.  Meg 
fogom  hívni  a  tanárt  a  mai  estélyre. 

Beatrix.  De  nem  ezzel  az  arccal. 

Alexandra.  Tudom,  anyám.  Más  arccal. 

Beatrix.  És  meg  fogod  neki  engedni, 
hogy  .  .  .  Sírva  fakad.  Hogy  egy  négyest 
táncoljon  veled.  Alexandra  Tiallgat  Nos? 
Mért  hallgatsz? 

Alexandra.  Nagyon  hirtelen  jön  ez, 
anyám. 

Beatrix.  Nincs  időnk,  nincs  időnk ! 
Hiszen    ha    időnk    volna  !    Nos  ?    Beszélj  ! 

Alexandra.  Anyám,  ne  értsd  félre  ezt 
a  komolyságomat.  De  kell  egy  perc, 
néhány  pillanat,  amíg  ezt  a  gondolatot 
megszokom.  A  tanár  egyszerű  kisbirto- 
kosok gyermeke. 

Beatrix.  Fájdalom,  az. 

Alexandra.  És  ha  elgondolom,  hogy 
a  karján  fogom  nyugtatni  a  karo- 
mat .  .  . 

Beatrix.    Hosszú  kesztyű  lesz    rajtad, 
lányom. 

Alexandra.     Nem     az     érintés    teszi, 
anyám.  A  gondolat. 

Beatrix.  Ö  éppúgy  Isten  teremtménye, 
mint  mi,  édes  gyermekem.  j 

Alexandra.  Tudomásul  veszem,  anyám. 

Beatrix.  Hát  kérdezed  a  növényektől, 
vagy  a  kedves  állatoktól  a  származásukat  ?       ! 

Alexandra.  Nem,  anyám.  j 

Beatrix.  Na  látod.  Hiszen  egy  kedves  i 
lovacskára  is  rámosolyogsz.  Egy  kis  mó-  ' 
kuskára  is.  Azokkal  is  foglalkozol.  \ 

Alexandra.  Igen  anyám,  így  már  | 
megnyugtatóbb  a  dolog. 

Beatrix.   Na  látod,   édesem,  ' 

Alexandra.    Csak .  .  .      Valami    mégis       j 

1 
van.  j 

Beatrix.    Csak    mondd    bátran,  fiam.  i 

Megfelelek  rá.  j 

Alexandra,  Ő  is  .  .  .    hát  mégis  ember.  ; 

Űgy-e?  1 

Beatrix.  Óh,  hogyne.  Hogyne. 

Alexandra,    Ö    mindenesetre    gondol 

erről  valamit.  Itt  az  ö  nagy  különbsége  a 
mókuskával. 

Beatrix.  Az  az  ö  dolga. 

Alexandra.  De  megtörténhetik,  hogy 
félreért. 

Beatrix.  Te  nem  fogsz  olyat  tenni, 
amit  ö  félreérthetne.  E  felöl  nyugodt 
vagyok. 

Alexandra.  Nyugodt  is  lehetsz  anyám. 
De  ez  a  hirtelen  változás  mégis  csak  hatni 
fog  rá. 

Beatrix.  Azzal  mi  ne  törődjünk. 

Alexandra.  De  tudnom  kell,  hogy  mit 
csináljak,  ha  .  .  .  Isten  ments  .  .  .  csak 
azért  mondom,  mert  mindenre  kell  gon- 
dolni ...     ha  vonzódni  talál. 

Beatrix.  Csak  nem  vettél  rajta  észre 
ilyesmit? 

Alexandra.  Arra  is  kell  gondolni. 

Beatrix.  Észre  vettél  rajta  ilyesmit? 

Alexandra.  Én  nem  veszek  észre 
semmi  olyat,  amit  nem  akarok  éazre- 
\enni. 

Beatrix.  Szóval  .  .  .    igen? 

Alexandra.  Nem  mondhatnám.  De  .  .  . 
ö  nem  nyugodt,  mikor  velem  beszél. 
ö  nem  nyugodt. 

Beatrix.  Ez  nem  baj,  gyermekem.  Ne 
resteld,  ez  nem  megszégyenítő.  Nem  bagy 
foltot.  Istenem,  elvégre  .  .  .  volt  már  arra 
sok  eset.  Néha  vonzódnak  így  magasabb 
katonatisztek  .  .  .    sőt  orvosok  is. 

Alexandra.  De  észrevenni .  .  .  nem 
szabad. 

Beatrix.  Isten  őrizz.  Azt  ők  végezzék 
el  magukkal.  De  ők  nem  is  szólnak,  ők 
ezt  önmagukkal  szokták  elintézni,  néha 
igen  nobilisán. 

Alexandra.  És  azután? 

Beatrix.  A  többivel  ne  törődj.  Itt 
vagyunk  mi.  Neked  csak  egy  célod  van. 
A  jövőd  felé  menni,  semerre  se  nézni, 
csak  előre. 

Alexandra.  Igen,  anyám. 

Alfréd  inas  jobbról  belép. 

Alfréd.  Fenség,  a  tanár  úr  jelenti 
Fenségednek,  hogy  a  kis  fenségek  vívás- 
hoz öltözve  várják  fenséged  parancsát. 

Beatrix.  A  fiúk  menjenek  a  vívóte- 
rembe és  ott  várjanak.  A  tanár  úr  pedig 
jöjjön  be. 

Alfréd  kimegy  jobbra. 

Beatrix  könnyezve.  Légy  erős  .  .  .  sze- 
gény, szegény  kis  lányom  .  .  .  Megcsó- 
kolja, két  kezét  forrón  megrázza.  Légy  erős... 
Balra  kisiet  a  kertbe. 

Alexandra  egy  pillanatra  egyedül  marad. 

E  rövid  szünet  után  jobbról  belép  Ági,  vivó- 

jelmezben.    Balkezében  a  maszk,   jobbjában 

a  kard.  Parancsra  várva  feszesen  áll  az  ajtó 

mellett. 

Alexandra  balról,  elöl  áll.  Ma  éj- 
szaka valami  csillagászati   esemény    van? 

Ági.  Igen,  Fenség. 

Alexandra.  És  mi  az? 

Agl  Ma  éjjel  látható  legszebben  a 
Véga  és  a  Capella. 

Alexandra.  Mi  az  a  Véga? 

Ágl  a  Lant  főesillaga.  Fenség.  Zöld 
csillag,  amely  ezerszer  fényesebb,  mint  a 
Nap. 

Alexandra.  És  a  másik? 

Ági.  Capella,  a  szép  arany  csillag. 
Alexaítdea.  Ön  ezt  ma  éjjel  meg  akarja 
mutatni  a  fiúknak. 

Ági.  Igen,  Fenség.  A  toronyban. 
Alexandra.  Ön  szereti  a  csillagokat? 
Ági.  Nagyon,  Fenség. 
Alexandra.   Es  tud  róluk  mindent? 
Ági.     Nagyon     keveset     tudok    róluk, 
Fenség.    De   ez   a    kevés    is   csudálatosan 
szép. 

Alexandra.  Ez  a  ma  esti  csillagnézés 
elmarad. 

Ági.  Parancsára,  Fenség. 
Alexandra.   Ma  este  búcsúestély  van 
a    kastélyban    a    trónörökös    tiszteletére. 
ö  holnap  elutazik. 
Ági.  Milyen  kár. 

Alexandra.  A  búcsúestélyen  a  környék 
előkelő  hivatalos  személyiségei  is  részt 
vesznek.  Nem  leszünk  sokan.  Én  azt  az 
óhajomat  fejeztem  ki,  hogy  mi  önt  erre 
a  mai  estél yre  meghívjuk. 

Ági  nagyot  néz,  aztán  közelebb  jön  néhány 
lépéssel. 

Alexandra.  Ezért  marad  el  a  csillag- 
A'izsgálás. 

Agl  Boldog  vagyok  Fenség,  és  ha  va- 
lami fokozhatja  ezt  a  boldogságot,  úgy 
ez  az,  hogy  Fenséged  ajkairól  hallhatom 
ezt  a  megtiszteltetést. 

Alexandra.  Remélem,  nem  fog  unat- 
kozni, bár  valószínű,  hogy  kissé  feszes 
lesz  a  dolog. 

Agl  Fenségtek  környezetében  legszebb 
perceimet  fogom  tölteni. 

Alexandra.  Ha  nagyon  unná  magát  a 
főispánok  és  kegyelmes  urak  közt,  keres- 
sen föl. 

Ágl  Ha  megengedi.  Fenség. 

Alexandra.  Legalább  egyszer  másról 
is  hallhatom  beszélni,  mint  a  tőrvívás 
fogásairól.  Mert  eddig  másról  nem  is 
beszélt  velem. 

Ági.  Nem  rajtam  múlt,  Fenség. 

Alexandra.  A  csillagokról  fog  nekem 
beszélni.  A  zöld  csillagról  és  az  arany 
csillagról. 

Ági.  Boldogan,  Fenség. 

Szünet. 

Alexandra.    Érdekes  . . .     most    félek 
\     öntől. 

I         Ági.  Miért,  Fenség? 
i         Alexandra.    Olyan   agresszív  jelenség 
I     így,  nekiöltözve,  karddal  a  kezében, 
i         Ági.  a  legtöbbször  ilyennek  méltózta- 
tott látni ...    a  vívóteremben. 
í         Alexandra.  Az  más  volt.  Akkor  az  én 
kezemben  is  kard  volt.  Egészen  különös. 
Védtelennek  érzem  így  magamat. 
Ágl  Olyan  rossz  az  impresszió? 
Alexandra.  Nem  rossz. 
Ági.  Hanem? 
Alexandra.  Támadó. 
Ági.  Csudálatos,  Fenség.  Én  úgy  érzem, 
csupa   védekezés   vagyok  most,   ebben  a 
percben. 

Alexandra.  Szóval .  .  .  eljön,  úgy-e? 
Ági.  Igen,  Fenség 

Alexandra.  Nem  sajnálja  a  zöld  csil- 
lagot ? 

Ági.  Nem,  Fenség. 

Alexandra.   Tehát .  .  .    kilenc  órakor. 
Ági.  Köszönöm,  Fenség. 
Alexandra.  Szívesen,  tanár  úr. 
Fejbiccentéssel   kimegy   balra   a    kertbe. 
Áai  felgyulladt  szemmel,  emelt  fejjel,  csu- 
dálkozva,  elgondolkozva  néz  utána. 
Pillanatnyi  szünet. 

FÜGGÖNY. 

Az  estély.  Díszes  terem,  fényesen  kivilágítva. 
Jobbról  és  balról  egy-egy  nagy  kétszárnyú 
ajtó.  Ugyanilyen  két  ajtó  a  háttér  falon, 
jobbról  és  balról.  E  hátsó  ajtók  nyitva  vannak. 
Mögöttük  folyosó  van  és  mindkét  ajtóval 
szemben  a  folyosó  hátsó  falán  egy-egy  földig 
üvegezett,  áttetsző- függöny ös  ajtó,  amely  mö- 
gött fény  látható.  Ott  mulatnak  a  vendégek. 
Halkan  szűrődik  be  a  zene.  A  színpad 
jobbfelén  hét  személyre  terített  buffet-asztal. 
Az  asztal  előtt  két  puff.  Hét  szék.  Éjfél. 
Mikor  a  függöny  felgördül,  rövid  ideig  néma- 
ság a  színpadon.  Caesar  bort  tölt  és  rakosgat 
az  asztalon,  majd  aztán  mint  szobor,  áll  a 
jobb  hátsó  ajtó  előtt.  Aztán  nyílik  ki  a  bal- 
oldali leghátsó  függönyös  üvegajtó.  Sympho- 
rosa  jön  be.  Egy  pillanatra  erősebben  hallat- 
szik a  zene.  Táncolnak.  Az  ajtó  becsukódik. 

Symphorosa  áll  és  visszatekintve  vár  maga 

után  valakit.   Rövidke  szünet  után  megint 

nyílik  az  az  ajtó  és  Beatrix  jön  be. 

Beatrix.  Jól  értettelek?  Intettél,  hogy 
jöjjek  ki? 

Symphorosa.  Igen. 

Beatrix.  Mit  akarsz?  Mért  vagy  olyan 
titokzatos  ? 

Symphorosa.  Nem  akartam  bent  sug- 
dosódni  veled. 

Beatrix.  Mért  vagy  olyan  izgatott  ?  Mi 
az?  Nyugodtan  mondd  meg,  mit  akarsz. 

Symphorosa,  Űgy  gondolom,  Beatrix, 
hogy  Alexandra  már  túlságosan  sokáig  ül 
a  tükör  alatt  a  tanárral. 

Beatrix.  Oly  boldog  vagyok  Sympho- 
rosa, hogy  életemben  először  hajlandó  va- 
gyok igazat  adni  neked. 

Symphorosa.  Hidd  el,  ez  már  épp  hogy 
egy  hajszállal  több,  mint  kellene. 

Beatrix.  Valószínű,  hogy  a  siker  bol- 
dogságában kissé  elvesztettem  a  mértéke- 
met. Nyugalom  édesem.  Szóval? 

Symphorosa.  Jelezni  kellene  neki,  hogy 

most  egyelőre  elég  volt.  Hagyja  ott  a 
tanárt. 

Beatrix.  Jól  van,  Symphorosa.  Menj 
édesem  és  jelezd  neki,  hogy  hagyja  ott  a 
tanárt.  Hogy  fogod  jelezni  neki? 

Symphorosa.  így,  a  szememmel.  Mu- 
tatja. 

Beatrix.  Jól  van,  Symphorosa.  Moso- 
lyogva öleli  meg.  Menj  drágám,  édes 
drágám. 

Symphorosa.  Te  vagy  a  legokosabb  nő 
a  világon. 

Beatrix.  Nem,  Symphorosa.  Csak  ebben 
a  szobában.  Symphorosa  mozdulatára.  Mert 
a  másik  szobában  van  egy  nálam  is  oko- 
sabb nő :  a  lányom. 

Symphorosa  sóhajt. 

Beatrix.  Ne  sóhajts.  Inkább  bámuld 
azt  a  finomságot,  azt  a  mértéktudást, 
ahogy  viselkedik.  És  azt  a  hatást !  Albert 
már  kétszer  mondta  nekem  ma  este,  hogy 
most  látja  csak,  milyen  szép  ez  a  lány. 
Meg  fogod  látni,  holnap  nem  utazik  el  és 
nem  a  dok  neki  két  napot,  itt  lesz  az  anyja. 

Mária  Dominika.  Meglátja  Symphorosán, 
hogy  türelmetlenkedik.  Jó,  jó,  édesem.  Tü- 
relmetlen vagy.  Menj  és  ints  neki  a  sze- 
meddel. 

Symphorosa  visszasiet  a  bálterembe,  Beatrix 
boldog  mosollyal  néz  utána,  aztán  szétnéz  és 
a  mereven  álló  Caesaron  akad  meg  a  szeme. 

Beatrix.  Caesar ! 

Caesar.  Fenség. 

Beatrix.  Rendben  van  minden? 

Caesar.  Parancsára,  Fenség. 

Beatrix.  Ez  az? 

Caesar  az  asztalra  mutat.  A  buffet.  Öt 
teríték  a  trónörökös  és  a  fenséges  család 
számára  és  egy-egy  teríték  az  adjutáns  úr 
és  a  tanár  úr  számára. 

Beatrix.  A  felszolgálás  mintaszerű  lesz. 

Caesar.  Fenség ! 

Beatrix.  A  menü? 

Caesar.  Ahogy  a  magas  vendég  szereti. 
Gróf  Lützen  őexcellenciája  volt  szíves  el- 
árulni a  magas  vendég  legintimebb  nyári 
ízlését. 

Beatrix.  Vagyis? 

Caesak.  Hideg  bouillon. 

Beatrix.  Igen. 

Caesab.  Hideg  lazac. 

Beatrix.  Igen. 

Caesar.  Hideg  beef. 

Beatrix.  Igen. 

Caesar.  Saját  mustárjukkal. 

Beatrix.  Kiknek  a  saját  mustár- 
jukkal? 

Caesar.  A  trónörökös  őfensége  saját 
mustárjával. 

Beatrix.  Hát  ez  megint  micsoda? 

Caesar.  A  saját  titkos  mustárjukat  min- 
denüvé magukkal  viszik. 

Beatrix.  Ez  valami  új  dolog. 

Caesar.  A  chef  azt  mondja,  hogy  ez 
már  a  régi  görögöknél  is  szokás  volt. 
Egyéniségek  a  speciális  fűszereiket  ven- 
dégségbe is  magukkal  vitték. 

Beatrix.  A  chef  ilyen  tudós? 

Caesar.  Igen,  Fenség.  Azt  is  mondta, 
hogy  a  görög  Ínyencek  védőtokot  visel- 
tek a  nyelvükön  és  csak  evéskor  húz- 
ták le. 

Beatrix  szigorúan  néz  rá.  Ki  kérdezte 
ezt  öntől? 

Caesar.  Csak  mint  kuriózumot  bátor- 
kodtam. 

Beatrix.  Bátorkodjék  a  felelésre  szo- 
rítkozni. 

Caesar.  Igenis,  Fenség.  És  hideg  csirke. 

Beatrix.  Micsoda? 

Caesar.  Hideg  csirke  is  lesz.  A  hideg 
beef  után. 

Beatrix.  Mikor  tálalják  a  szupét? 

Caesar.  Huszonegy  perc  múlva,  Fenség. 
És  fagylalt. 

Beatrix.  Nekem  ez  a  menü  nagyon 
hideg.  Én  kérek  az  én  leveses  csészémbe 
forró  teát  keserűen. 

Caesar.  Attól  félek,  Fenség,  hogy  a  tea 
elárulja  magát,  ha  egyedül  gőzölög  itt  a 
hideg  levesek  közt. 

Beatrix.  Hát  ne  gőzölögjön.  Legyen 
forró,  gőz  nélkül. 

Caesar.  Még  nem  tudom,  hogy  fogom 
csinálni,  de  meglesz.  És  minden  rendben 
lesz. 

Beatrix.  El  is  várom.  Caesar  visszalép. 
Symphorosa  jön. 

BEATfiix.  Nos? 

Symphorosa.  Intettem. 

Beatrix.  És? 

Symphorosa.  Azonnal  felkelt  a  tanár 
mellől. 

Beatrix.  Jó.  Szeretem,  ha  a  dolgok 
simán  mennek.  Most  menj  és  nézd  meg, 
tett-e  Arzén  priznicet  a  nyakára. 

Symphorosa.  Milyen  anya  vagy ! 

Beatrix.  Hidd  el,  nincs  más  öröm  a 
világon.  Symphorosa  el  bálra.  Caesarhoz. 
Honnan  fognak  szervírozni? 

Caesar.  Innen,  Fenség.  Kettőt  tapsol. 
A  tapsjelre  jobbról,  hátul  bevonul  a  személy- 
zet libasorban.  Elől  Alfréd  egy  tállal,  utána 
egy-egy  lakáj  egy-egy  tállal.  Magasan  tart- 
ják, ceremóniásan  lépnek.  Utánuk  a  két 
huszár  egy-egy  italos  vödörrel.  Alfréd  és  a 
két  lakáj  az  asztal  elé  vonul,  háttal  a  közön- 
ségnek, leteszi  az  asztalra  a  három  tálat. 
Ugyanarra  a  mozdulatra  a  két  huszár  a 
jobb  fal  hátsó  részén  leteszi  a  két  vödröt. 

Aztán  a  huszár-ok  a  jobbhátsó  ajtótól  balra 

sorakoznak.  Két  lakáj  a  jobb  és  a  jobbhátsó 

ajtó   közt,    profilban.    Alfréd   közibük   lép, 

meghajol. 

Caesar.  Voilá ! 

Beatrix.    Bravó,   Caesar !    Visszasiet   a 
bálterembe. 

Caesar  mélyen  meghajol. 
Miután  Beatrix  mögött  becsukódott  az  ajtó. 
Caesar.  Huszárok ! 

A  két  huszár  előlép. 
Caesar  végignéz  rajtuk.  Hátra  arc ! 

A  huszárok  megfordulnak. 
Caesar  igazgatja  a  spencerjüket.   Előre 
arc ! 

A  huszárok  előrefordulnak. 
Caesar.  Jól  van. 

A  huszárok  visszalépnek. 
Caesar.  Alfréd! 

Alfréd  előkelően,  lassan,  némán  előrelép. 

Caesar.    Seine    königliehe    Hoheit,    die 

Herzogin  Mutter,  bekommt  anstatt  «bouil. 

Ion  froid»  «thé  chaud».  Aber  ohne  Dampf. 

«Thé  chaud*  muss  in  Farbe  und  áusseres 

Aussehen  die  Impression  eines  <<bouillon 
froid»  gebén. 

Alfréd.  Yes,  Sir.  You  may  rely  upon 
me.  I  shall  do  my  best.  Nobody  has  ever 
been  disappointed  who  honoured  me  with 
an  order.  I  am  the  right  man  in  the  right 
place. 

Caesar.  Oui,  oui,  trés  bien,  mon  cher, 
trés  bien,  trés  bien. 

Alfréd  el.  Két  inas  utána  el.  Huszárok  jog- 
lalatoskodni  kezdenek  a  vödrökkel  és  palac- 
kokkal. Caesar  ellenőrzi  őket  és  halkan  beszél 

hozzájuk. 

Ezalatt    balhátul    belép    Alexandra.     Félig 

mögötte,    félig    mellette,    tiszteletteljesen,    de 

kipirulva  Agi. 

ALEXA^"DRA.  Caesar ! 

Caesar.  Parancs,  Fenség. 

Alexandra.  Itt  lesz  a  szupé? 

Caesar.  Itt,  Fenség.  A  vendégek  kis 
asztaloknál  szupiroznak  a  sárga  teremben. 
A  magas  vendég  a  szűkebb  családdal  itt. 
Most  méltóztatott  távozni  innen  a  fensé- 
ges asszonynak. 

Alexandra.  Az  más,  ha  már  a  mama 
itt  volt.  Akkor  már  nincs  ellenőrizni  való. 
És  mikor  eszünk? 

Caesar.  Tizenhét  perc  múlva.  Paran- 
csol valamit,  Fenség? 

Alexandra.  Köszönöm,  nem. 
Caesar  visszamegy  az  italokhoz.  Intésére  a 
két   huszár   kimegy.    A    következők   alatt   a 
tálaló  asztalon  és  az  étkező  asztalon  rendez- 
get,  aszúbort   tölt   mindenki   poharába   stb. 

Ági.  Szabad  visszakísérnem  a  tánchoz? 

Alexandra.  Nem,  kérem ...  itt  úgy 
látszik,  egy  kis  félreértés  van  köztünk. 
Ugyanis,  mikor  én  azt  mondtam,  hogy 
megyek  megnézni  az  asztalt ...  ez  .  .  . 
nem  jelentette  azt,  hogy  ön  is  jöjjön  velem. 

Ági.  Bocsánat,  Fenség  .  .  .  Mozdul. 

Alexandra.  Hiszen  nem  baj  .  .  .  ma- 
radjon. Zavartan.  Most  nem  tudom  .  .  .  ta- 
lán kissé  túlvilágosan  fejeztem  ki  magam. 
Nem  így  akartam  mondani. 

Ági.  De  kérem.  Fenség ! 

Caesar   diszkréten   el   jobbhátul. 

Alexandra.  Bocsásson  meg,  de  gyakor- 

latlan  vagyok  az  ilyesmiben.  Nem  akar- 
tam rossz  lenni. 

Ági.  Tudom,  Fenség.  A  félreértés  onnan 
van,  hogy  mikor  én  épp  a  Sas  csillagképet 
magyaráztam,  Fenséged  a  mondat  közepén 
állott  fel  és  akkor  én  azt  hittem,  hogy  kö- 
telességem nekem  is  feláUani  és  a  mondatot 
útközben  befejezni.  Azt  akartam  mondani, 
hogy  az  a  hét  csiUag  egy  repülő  sast  áb- 
rázol, a  sasnak  a  feje  pedig  .  .  . 

Alexandra.  Ekkor  keltem  én  fel. 

Ági.  Igen.  És  én  nem  vettem  észre, 
hogy  menekül  előlem. 

Alexandra.  Lehet.  Mert  nem  beszélt 
szépen  a  csillagokról. 

Ági.  Nagyon  szégyellem,  Fenség. 

Alexandra.  Azt  hittem,  csupa  csodát 
és  titkot  fogok  hallani,  de  maga  folyton 
millió  kilométereket  mond  és  rendszereket 
magyaráz.  Nem  tudtam,  hogy  ez  ilyen 
száraz. 

Ági.  Nem  voltam  olyan  merész,  hogy 
a  saját  érzéseimet  mondjam  el  a  csilla- 
gokról. 

Alexandra.  Pedig  azok  talán  .  .  .  job- 
ban szórakoztattak  volna. 

Ágl  a  nagy  távolságok  számai  mögött 
ott  vannak  az  én  reszkető  gondolataim 
Istenről,  a  végtelenségről,  életről,  halál- 
ról..  .  szeretetről ....  halkan  .  .  .  szere- 
lemről .  .  . 

Alexandra  hidegen.  Ön  el  tud  képzelni 
ilyen  nagy  távolságokat? 

Ági.  Ha  Fenségedre  fölnézek,  igen. 
Szünet 

Alexandra  még  hidegebben.  És  a  vég-, 
telenséget  ? 

Ági.  Ha  magamba  nézek,  Fenség. 
Szünet. 

Alexandra.  És  hisz  ezekben  a  cso- 
dákban? iíy-    ■ 

Ági.  Minden  csodában  hiszek,  Fenség. 
Ez  az  ón  bátorságom.  Ha  nem  hinnék  a 
csodákban,  hogy  bírnám  el  az  életemet? 

Alexandra.  Az  ön  élete  .  .  .  olyan  el- 
bírhatatlan ? 

Ági.  Az  volna,  ha  . .  . 

Alexandra.  Ha? 

Ági.  Ha  nem  volna  belőle  kettő.  Egy 
kifelé.  És  egy  másik,  belül,  egy  lázbeteg 
és  fájdalmas  élet. 

Alexandra.  Csudálatos.  Mért  nem  lát- 
tam én  ezt  meg? 

Ági.  Mert  Fenséged  is  hisz  a  csodákban. 

Alexandra.  Hogyan? 

Ági.  Elhiszi  az  én  hideg  és  mozdulatlan 
arcomat  .  .  .   akkor  is,  amikor  beleütnek. 

Alexandra  borzadva.  Önnek  az  arcába 
ütnek  ? 

Ági,  Mindennap. 

Szünet. 

Alexandra.  Kicsoda  üt  önnek  az 
arcába  ? 

Ági  Tiem  felel. 

Alexandra.  Kicsoda?  Mi  tesszük  ezt? 
Talán  ...  én  is  ? 

Ági  lehajtja  a  fejét. 

Alexandra.  Anélkül,  hogy  tudnám? 

Ági.  Azok  a  legfájdalmasabbak,  Fenség. 

Alexandra.  Szent  Isten .  . .  hisz  ez  ti- 
tokzatosabb, mint  a  csillagok.   Én  bán- 
tom önt? 

Ági.  Fenséged  itt  mindennap  látja  azt 
a  csodát,  hogy  egy  férfi  arca,  hangja, 
egész  külső  élete  nyugodt  és  egyensúlyo- 
zott marad.  .  .  mikor  belül  lánggal  ég  a 
fiatal  büszkesége.  És  nem  keresi  az  okát 
ennek  a  csodának. 

Alexandra.  Az  okát? 

Ági  egyre  növekvő  hévvel.  Mit  gondol 
Fenséged,  miért  tűrök  el  itt  mindent? 
Miért  tanítok  alázatosan  és  hallgatok  alá- 
zatosan?  Mit  gondol  Fenséged,  miért  tij)- 
rom  le  az  önérzetemet?  Miért  vagyok  itt, 
ahol  vagyok,  miért  élek,  kiért  élek  itt, 
ahol  élek  és  így,  ahogy  élek?  .  .  . 

Bálról  hátul  lelép  Albert  két  hölggyel. 

Alexandra.  Ön  olyan  dolgok  felé  irá- 
nyítja a  figyelmemet .  .  . 

Albert  jókedvűen  vág  közbe.  Ez  aztán  az 
ideális  házikisasszony !  Koncert  előtt  a 
zenészeknél,  szupé  előtt  a  terítésnél.  Min- 
denütt ott  van  az  a  szép,  figyelmes  szeme  ! 

Első  hölgy.  A  szegényeknél  látná.  Fen- 
séges uram,  a  szegény  betegeknél  a  kór- 
házban ! 

A  hattyú.  81  ü 

Alexattdra.  Ne  dicsérjenek,  kegyelmes 
asszony.  Az  érdem  az  önöké.  Én  csak 
reprezentálok. 

MÁSODIK  HÖLaY.  Óh,  óh.  Fenség  1 

ElfiÖ   HÖLGY.   Óh,   óh ! 

Albert.    Űgy-e,  hogy  csak  szerényke- 
dik !   Ismerlek   én   téged.    Te   ugyanaz   a 
nagyszerű  karakter  vagy,  mint  a  kedves 
édesanyád.  Jóestét,  tanár  úr. 

Ági  mélyen  meghajol. 

Albert  a  hölgyekhez.  Ez  egy  brilliáns 
ember,  ez  a  fiatal  ember.  Kijeié  sétál  a 
hölgyekkel.  Ez  nemcsak  tudományosan 
képzett  csillagász  és  pedagógus,  hanem 
elsőrangú  vivó  is.  Én  láttam  ma  dél- 
után a  fiúkkal.  Mondhatom :  Allé  Ach- 
tung !  Beszélgetve  kimegy  a  két  hölggyel 
jobbra. 

Alexandra.  És  most .  .  .  hirtelen  még 
szomorúbb  lett .  .  .  Miért? 

Ági.  Megmondjam,  Fenség? 

Alexandra.  Valami  borzasztó?  Amit 
nem  volna  szabad  hallanom? 

Ági.  Két  szó. 

Alexandra.  Csak?  És  a  külön  engedel- 
mem  kell  hozzá. 

Ági.  Igen.  Mert  ez  a  két  szó  ...  a  vég- 
telenséget nyitja  ki,  Fenség. 

Alexandba.  a  végtelenséget? 

Ági  Albert  után  néz.  Féltékeny  vagyok, 
Fenség. 

Szü'fiet. 

Alexandra.  Én .  .  .  tökéletesen  meg 
vagyok  zavarva,  tanár  úr.  A  két  szót .  .  . 
most  hallottam ...  de  az  értelmét  nem 
tudom  .  .  . 

Ági.  Most  már  sajnálom  is,  hogy  ki- 
mondtam. 

Alexandra.  Én  végtelenül  szomorú  va- 
gyok most,  tanár  úr. 

Ági  lehajtja  a  fejét. 

Alexandra.  Ez  nem  frázis,  tanár  úr. 
Én  most  nagyon,  nagyon  elszomorodtam. 

Ági  hallgat. 

Alexandra.  Én  most  egyszerre  szembe- 
kerültem valamivel .  .  .  azt  hiszem,  tanár 
úr,  azzal  a  végtelenséggel,  amit  ön  mon- 
dott. 

Ági.  Ez  a  mai  este  ...  ez  hozott  ki  a 
sodromból. 

Alexaxdea.  Igen  ...  ez  .  .  .  ez  a  mai 
este  .  .  . 

Ági.  Hónapokon  át .  .  .  minden,  amit 
hozzám  szólt .  .  .  rövid  volt  és  éles  volt .  .  . 
az  udvariassága  hamis  .  .  .  csak  a  közöm- 
bössége volt  őszinte  ...  És  most  végre  .  .  . 
egyszerre  úgy  nézett  rám,  mintha  én  is 
ember  volnék  .  .  .  férfi  volnék  ...  és  mon- 
dott egy  pár  meleg  szót .  .  . 

Alexandea.  Én  semmi  olyat  nem 
mondtam,  ami  .  .  . 

Ági  növekvő  bátorsággal.  De  minden, 
amit  mondott ...  és  tett ...  és  nézett .  .  . 
az  mind  megzavart  és  felforgatott ...  és 
megbontotta  bennem  azt  a  szép  fegyelmet, 
ami  eddig  fenntartott.  És  .  .  .  tönkretette 
bennem  a  reménytelenségnek  a  költészetét. 
Ezt  én  ma  este  örökre  elvesztettem.  Pedig 
ez  szép  volt.  Ez  történt  ma  este.  Soha  nem 
szóltam  volna. 

Alexandea.    Kérem  .  .  .    nem    tudom. 

mit  mondjak  most  önnek.  Nem  akarom, 
hogy  ez  így  legyen ! 

Ági.  Csakhogy  itt  aztán  megszűnt  a 
hatalom,  kis  hercegnő. 

Alexandea.  Milyen  furcsa  megszólítás. 
Nem  bírom  ezt  az  egészet  kérem. 

Ági.  Nem  fog  többé  látni.  Elmegyek, 
ha  parancsolja.  Es  ha  azt  parancsolja,  hogy 
maradjak  —  elmegyek  akkor  is.  Lássa, 
most  én  se  tudok  rendesen  beszélni.  Egy 
kicsit  elvette  az  eszemet.  Fenség.  Majd 
holnap  .  .  .  holnap  .  .  . 

Alexandra.  Nem,  nem.  Most  mindjárt 
kell  erről  beszélni.  Mert  én  nem  akarok 
félreértést.  Én  önnek  mindent  el  fogok 
mondani.  Én  olyan  rettenetesen  szégyel- 
lem magamat .  .  . 

Ági.  Miért,  Fenség? 

•Alexandra.  Nem,  ezt  nem  lehet .  .  . 

Ági.  De  könyörgöm  .  .  .  nem  kérném, 
de  látom,  hogy  akar  valamit,  hogy  küzd 
magával .  .  .  reménykedve  és  látom  a  fé- 
lénkségét .  .  .  talán  csak  az  én  kérésem,  az 
én  forró  kérésem  kell, . . .  hogy  szóljon . . . 

hogy  felbátorodjék  és  kinyíljon  a  szive  .  .  . 
hogy  megszólaljon,  beszéljen ...  és  bol- 
doggá  tegyen  egy  szavával ! 

Alexandra.  Nem,  nem.  Megint  félre- 
ért !  De  én  vagyok  az  oka  ennek  is !  Nem, 
nem,  itt  egészen  másról  van  szó.  De  lássa, 
ha  hallgatok,  az  még  rosszabb  .  .  .  félreért. 
Kérem  ...  itt  valami  borzasztóról  van  szó. 

Ági.  De  miről,  Fenség? 

Alexandra.  Árulásról. 

Ágl  Árulás? 

Szünet. 

Alexandra.  Ön  férfi  ...  És  becsül  en- 
gem, úgy-e? 

Ági.  Fenség  .  .  . 

Alexandra.  És  hallgat. 

Ági.  Hallgatok. 

Alexandra.  Örökre. 

Ági.  Örökre.  • 

Alexandra.  Azt  akarom,  hogy  beesül- 
jön továbbra  is  .  .  .  és  azt  akarom,  hogy 
én  nyugodt  legyek .  .  .  olyan  nyugodt, 
mint  még  ma  délután  is  voltam.  Maga 
becsületes  ember  és  azt  hiszem,  jó  bará- 

tunk.  Hallgasson  ide.  A  családomnak,  az 
anyámnak,  egy  életcélja  van :  hogy  én  a 
trónörökös  felesége  legyek .  .  .  hogy  én 
vigyem  vissza  a  családomat  a  trónra. 
Becsülje  meg  ezt  a  pillanatot,  tanár  úr, 
tiszteljen  ezért  engem  most,  minden  sza- 
vamért .  .  .  mert  úgy  érzem,  ahogy  be- 
szélek, hogy  a  vérem  folyik  .  .  .  egy  seben 
át.  Tanár  úr  ...  a  trónörökös  nem  törődik 
velem  ...  és  az  én  drága  anyám  úgy  gon- 
dolta, hogy  legyen  valaki .  .  .  egy  férfi  .  .  . 
akin  keresztül  engem  .  .  .  Albert  észre- 
vegyen. Érezze  meg  tanár  úr,  érezze  meg, 
milyen  nagyrabecsülöm  én  a  maga  szen- 
vedését ...  és  milyen  tisztára  akarom  én 
mosni  az  én  szivemet.  Én  nem  bántottam 
soha  senkit.  Maga  az  első  ember  a  világon, 
akinek  fájdalmat  okoztam.  Én  magát  se 
bántottam  volna  soha.  Én  azért  voltam 
sokszor  olyan  nyers  magához,  mert  én 
úgy  éreztem,  én  sejtettem  .  .  .  hogy  maga 
miattam  .  .  .  nyugtalan.  De  most  gyönge 
voltam  ...  és  az  anyám  úgy  tud  paran- 
csolni nekem  ...  és  én  kis  gyermekkorom 

Óta  soha-soha  nem  mondtam  neki,  hogy 
«nem».  ő  úgy  gondolta,  hogy  én  hívjam 
meg  önt  ide  ma  estére  ...  és  nézzek  önre. 
És  ha  én  tudtam  volna  tanár  úr  ...  ha  én 
ki  tudtam   volna   előre   mérni  azt,   amit 
nem  lehet,  ha  én  nekem  sejtelmem  lett 
volna,    hogy    hogyan    világít    egy    férfi 
szeme,  mikor  egyszerre  fellobban  benne  a 
parázs  ...  és  hogy  van  a  világon  ilyen  bá- 
torság ...  és  hogy  az  merészel  a  szemembe 
lángolni  és  hogy  az  így  éget !   Kis  szünet. 
Az  asztalhoz  megy,  leül.  Tanár  úr,  én  most 
megmondtam  mindent ...  és  most  fellélek- 
zem.  Könnyű  vagyok  és  tiszta  vagyok  .  .  . 
Ön  most  tud  mindent.  És  becsüljön  meg 
engem  ezért  az  árulásért ...  De  emberebb 
vagyok,  mint  gondoltam  ...  és  hála  az  én 
szegény  jó  anyám  .  .  .  nagy  szeretetének . . . 
hogy   ezt  most   megtaláltam  magamban. 

Ági  lehajtja  a  fejét. 

Szünet. 

Alexandra.  Nem  felel  semmit? 

Ági.    Ön .  .  .   csak  a   parancsnak  enge- 
delmeskedett? 

Alexandra.  Nem  akarok  ártatlanabb- 
nak látszajai,  mint  vagyok.  Bűnös  vagyok 
én  is.  Csúnya  tőlem,  hogy  az  anyámra 
fogok  mindent.  Szünet.  Királyné  akarok 
lenni.  A  karjára  hajtja  a  fejét. 
Szünet. 

Ágl  Vagyis,  akkor   én  most    már  me- 
hetek. 

Alexandra.  Mért  mondja  ezt? 

Ágl  Csak  épp  erre  voltam  jó. 

Alexandra  fölkel.   Ne   rémítsen   meg. 
Én    meg    akartam    becsülni    azzal,    hogy 
felvilágosítottam.    De   úgy  látom   rosszat 
cselekedtem.  Blilyen  furcsán  néz  rám. 
A  zene  elhallgat. 

Ági.  Fejbe  vagj'-ok  vágva,  Fenség. 
Összetört  bennem  valami.  Mért  is  mondta 
ezt  meg  nekem. 

Alexandra.  Rosszul  tettem? 

Ági.  Mért  mondta? 

Alexandra.  Mert  becsülöm.  Azt  akar- 
tam,  hogy  barátom  legyen. 

Ágl  És  ezt  el  tudja  képzelni? 

Alexandra.  Milyen  éles  lett  a  hangja. 

Ági.  Mint  a  beretva.  Én  is  érzem.  Pedig 
nem  akarom. 

Alexandea.  Meg  fog  büntetni? 

Ági.  Imádom,  Fenség.  Most  már  meg- 
alázva, de  legalább  megint  reményte- 
lenül. Keserűen,  komolyan,  gúnnyal.  És 
nem  kell  félni  tőlem.  Alázatos  leszek  és 
szolga  leszek.  Továbbra  is  állok  rendelke- 
zésére a  fenséges  családnak.  Kicsit  vér- 
zem,  kicsit  haldoklóm,  de  meg  vagyok  tisz- 
telve az  érdekes  szereptől,  amit  nekem 
szántak.  Mulattat  és  izgat.  Most  lesz 
csak  szép.  így  kell  szolgálni  egy  király- 
kisasszonyt. Halálosan  megsebesítve,  de 
mosolyogva. 

Alexandra.  Hamisan  hangzik,  amit 
mond. 

Ági.   Talán  csak  keserűen. 

Alexandba  nyugtalanul.  És  én,  aki  azt 
hittem,  hogy  jót  teszek,  mikor  nyiltan 
bevallók  mindent. 

Ági.  Mert  már  rám  nincs  szüksége. 
A  vőlegény  tüzet  fogott,  a  tanárt  el  lehet 
oltani. 

Alexandra.  Nem  tűröm,  hogy  ezt 
higyje  rólam  és  hogy  így  beszéljen  velem. 

Ágl  Ne  féljen  tőlem.  Hallgatok  és 
szolgálok.  Ne  nézzen  rám  olyan  gyana- 
kodva. Mosolyogjunk  és  tegyünk  úgy, 
mintha  nem  történt  volna  semmi.  Belép 
Albert.  Nem  tud  mosolyogni?  Lássa  én 
tudok.  Ott  hagytuk  el  a  sasnál.  Hango- 
sabban.  A  sasnak  a  feje  pedig  .  .  . 
Albert  herceg  belép  Beatrixszal  és  a  két 
hölggyel. 

Albert.  Még  mindig  itt? 

Alexandra.  A  tanár  úr  oly  érdekes 
dolgokat  beszél.  Ma  éjjel  nagy  csillagá- 
szati esemény  van. 

Albert.  Hol? 

Ági  idegesen.  Az  égen,  Fenség. 

Albert.  Azt  tudom.  De  milyen  csilla- 
goknál? 

Ági.  Tulajdonkép  nem  is  esemény. 
Csak  ma  éjszaka  különösen  jól  észlelhető 
néhány  úgynevezett  nyári  csillag.  A  Ca- 
pella,  az  Arcturus,  a  Vega  és  a  Sas  csil- 
lagképe .  .  .     Célzatosan.    Amely    hét    csil- 

lagból  áll,  ez  a  hét  csillag  egy  repülő 
sast  ábrázol,  a  sasnak  a  feje  pedig  .  .  . 

Albert  éllel.  Nem  is  tudtam,  hogy  ez 
a  mai  este  ilyen  érdekes  este. 

Alexandba.  a  sasnak  a  feje  pedig? 

Albert.  Téged  ennyiie  érdekelnek  a 
csillagok,  Alexandra? 

Alexandra.  Eddig  nem  nagyon  fog- 
lalkoztam velük. 

Albert.  Inkább  a  rózsákkal,  mi?  De 
ma  este  felragyogott  az  ég,  mi  ?  Szép  nyári 
éjszaka.  Célzással.  Ragyognak  a  csillagok. 
Mint  a  szemek. 

Beatrix.  Ha  érdekel,  a  toronyban 
egész  kis  obszervatóriumunk  van. 

Albert.  Igazán?  Ezt  nem  is  tudtam. 

Alexandra.  Csak  olyan  amatőr  csil- 
lagda. 

Albert.  Biztosan  ezt  is  a  brilliáns 
tanár  úr  rendezte  be.  Az  ezermester  úr.  Mi? 

Ági.  Nem,  Fenség.  Ez  már  itt  volt, 
mikor   én  jöttem. 

Albert.  Látja,  ilyesmit  nekem  meg  se 
mutatnak. 

Alexandra.  Mert  korán  szoktál  le- 
feküdni. A  csillagok  pedig  nem  alkalmaz- 
kodnak az  etiketthez. 

Albert.  Ez  jó.  Ez  a  bölcs  mondás  a 
tanár  úrtól  van  ...    mi  ? 

Alexandra.  Nem  Albert.  Ez  tőlem  van. 

Jácint  jön  Symphorosával. 
Albert.* Hallottad  mit  mondott?, 
JÁCINT.  Kicsoda? 

Albert.  A  Xaxa.  Azt  mondta,  hogy  a 
csillagok  nem  alkalmazkodnak  az  eti- 
ketthez. 

Gongütés. 

Caesar   jön  a   két    huszárral   és    Alfréddal 

jobb   hátul.    Az   ezredes   is  megjelenik,   bal 

hátul. 

Beatrix.  A  tanár  urat  ma  megfosz- 
tottuk az  ö  kedves  csillagjaitól. 

Jácint.  És  a  szegény  fiúkat  is. 

Symphorosa.  Szegény  fiúk  pedig  úgy 
örültek  neki  egész  nap.  Boldogok,  ha 
nem  kell  korán  lefeküdni. 

JÁCINT.  Majd  megnézik  holnap.  Látod 

milyen  jó  az,  hogy  a  csillagok  örökké 
élnek.  El  lehet  őket  tenni  holnapra^ 
A  két  hölgy  bal  hátul  el. 

Albert  az  asztal  felé  indul.  Jácinthoz. 
Nem  is  tudtam,  hogy  csillagdátok  is  van, 

JÁCINT.  Még  boldogult  Henrik  sógorom 
vett  egy  nagy  távcsövet.  Ezredes  úr  látta, 
gyakran. 

WuNDERLiCH.  Oh  igen.  Egyszer  ott 
meg  is  égettem  a  nyelvemet. 

Albert.  A  távcsövei? 

WuNDERLiCH.  Nem,  Fenség.  Egy  csé- 
szében sósav  volt  ottan  és  én  azt  meg- 
kóstoltam. 

Symphorosa.  Képzelem,  milyen  be- 
nyomást  tett   ez   önre. 

WuNDERLiCH.  Nagy  benyomást,  Fenség. 

Beatrix.  Azt  hiszem  Albert,  ideje  lesz 
enni  valami  keveset. 

Albert.  Talán  inkább  valami  sokat. 
Éjjel  mindig  rendkívüli  étvágyam  van, 
úgy-e  Wunderlich? 

WuNDERLiCH.    Hála   Istennek,   Fenség. 

Alexandra    Ágihoz,    halkan.    Nagyon 

szeretném,  ha  most  az  arcán  nem  lehetne 
meglátni,  amit  beszéltünk. 
Alexandra  és  Agi  a  színpad  bal  szélén 
áll  elöl.  —  Jácint  és  Albert  a  színpad  köze- 
pén, kissé  hátrább.  —  Beatrix  és  Symphorosa 
a  színpad  jobb  szélén,  elöl  az  asztal  előtt. 

Albert.    A    Xaxa    el    van    merülve    a 
csillagászatba. 

Ági     Alexandrához.     Igyekezni     fogok, 
Fenség.  De  azt  hiszem  már  késő. 

Beatrix   Alberthez,  öt  nagyon  érdekli 
a  fiúk  nevelése.  Állandóan  ellenőrzi. 

Alexandra    Ágihoz.    Ne   akarja,    hogy 
megijedjek  magától. 

Albert.  Xaxából    még    csillagász   lesz. 

Jácint.  A  nők  nem  szeretik  ezt  a  pályát. 

Alexandra    Ágihoz.    Én    magát    vérig 
sértettem. 

Áoi.  Igen,  Fenség. 

Alexandra.  Megbocsát  nekem? 

Ági.  Nem,  Fenség. 

Albert  lassan  indul  Alexandra  felé. 

Symphorosa  Beatrixhoz  rémülten,  súgva. 
Beatrix,  ezek  közt  történt  valami. 

Beateix.  Te  ne  ijessz  meg,  mert  itt 
ájulok  el  a  szoba  közepén.  Indul  Ági  felé. 

Albebt  Alexandra  felé  közeledve.  Xaxa, 
hagyd  ott  a  csillagos  égboltot  és  szállj 
le  hozzánk  a  földre.  Szabad  kérnem  a  ka- 
rodat? 

Alexandra  belekarol,  idegesen.  jVIilyen 
váratlan   kegy,   Fenség. 

Symphorosa  Beatrixhoz.  Nézd  milyen 
izgatott.  Vörös  a  füle.  Azonnal  küld- 
jük el. 

Beatrix.  Ne  rémíts.  Majd  én  elküldöm. 
Bízd  rám. 

Albert  lassan  az  asztal  felé  vezeti 
Alexandrát.  Gúnyolsz?  Elhanyagolsz  és 
még  gúnyolsz  is? 

Alexandra.  Én?  Hogy  mondhatod, 
hogy  elhanyagollak? 

Ági  ezalatt  lassan  elindult  Alexandra 
után. 

Beatrix  a  színpad  közepén  útját  állja. 
Tanár  úrnak  mintha  rossz  kedve  volna. 

Ági.  Nem,  Fenség.  Engedelmével  ez  a 
legszebb  éjszakája  az  életemnek. 

Beatrix.  De  mintha  ideges  volna.  Ki 
van  pirulva. 

Ági.  a  szokatlan  környezet  teszi, 
Fenség. 

JÁCINT  az  asztalnál,  Alexandrához.  Ki 
vagy  pirulva  kis  lányom.  De  nem  baj. 
Szép  vagy,  mikor  kipirulsz. 

Alexandra  az  asztalnál.  Ha  szép  zenét 
hallok,  mindig  kipirulok. 

Beatrix  Ágihoz.  Ha  fáradt,  nem  tartóz- 
tatjuk. Reggel  korán  kell  kelnie. 

Ági.  Nem  vagyok  fáradt,  Fenség.  Sőt 
mosí  kezdek  felfrissülni. 

Albert  Alexandrához.  Szereted  a  zenét  ? 

Beatrix  átszól  az  asztalhoz.  Szereti  a 
zenét.   Ö  énekel  is. 

Albert  Alexandrához.  És  látod,  nekem 
nem  énekeltél  semmit  az  egész  idő  alatt. 

Symphorosa  Ágival  és  Beatrixszal  áll 
együtt.  Igazán  ne  zsenirozza  magát  tanár 
úr,  ha  aludni  akar  menni. 

Ágl  Aludni,  Fenség?  Most  ébredtem 
fel.  Nincs  még  öt  perce. 

Alexandra     az     asztalnál,     Alberthez. 

Előtted  restellek  énekelni.  Te  nagy  zene- 
értő vitgy. 

Albert.  Én  zeneértő?  Ez  jó.  Hallja 
Wunderlich  ? 

WuNDERLicH.  Hallom,  Fenség. 

Symphorosa  Beatrixhoz.  Legalább  a  mi 
asztalunkhoz  ne  üljön. 

Beatrix  Ágihoz,  akinek  ismét  útját  állta. 
Tanár  úrnak  rossz  kedve  van.  A  szobá- 
jába fogjuk  küldeni  a  vacsorát. 

Ági.  Nem  fogják  odaküldeni  a  vacsorát, 
Fenség.  Itt  fogom  megenni  a  vacsorát. 

Albert.  Mi  az  tante  Beatrix,  te  is  csil- 
lagász lettél?  Ki  akarsz  éheztetni  ben- 
nünket ? 

Beatrix  az  asztalhoz  siet.  Isten  ments, 
kedves  Albert ! 

Symphorosa  szintén  az  asztalhoz  megy. 
Útközben  mondja  kétségbeesetten.  Végünk 
van ! 

Albert.  Én  megfigyeltem  magamon, 
hogy  éjjel  van  a  legjobb  étvágyam. 

JÁCINT.  XIV.  Lajos  volt  erről  híres. 

Beatrix.  Üljünk  le.  Albert  és  Alexandra 

leül.  Ágihoz.  Tanár  úr,  ide.    Helyet  mutat 
neki  maga  és  Symphorosa  közt. 

Ági.  Köszönöm.  Nem  oda  ül,  hanem 
Alexandra   mellé. 

Beatrix.  Nem  oda  tanár  úr.  Ide,   ide. 

Ági  ülve.  Köszönöm,  már  most  itt  is 
jó  lesz.  Kínos  csönd.  Jácint  fejcsóválva  ül  le. 

Symphorosa.  Ezredes  úr !  Helyet  mutat 
neki  maga  mellett.  Súgva  Beatrixhoz.  Vé- 
günk van.  Itt  botrány  lesz. 

Albert.  A  Bourbonok  általában  nappal 
is  sokat  ettek.  XVIII.  Lajos  tizenöt 
ürükotlettet  evett  meg  egy  nyilvános 
ebéden.  Képzeld  mennyit  evett,  mikor 
nem  látták.  Téged  ez  diszgusztál  Beatrix. 
Nem  is  figyelsz. 

Beatrix  idegesen.  Dehogy  nem.  Hal- 
lom, igen.  XV.  Lajos  tizennyolc  kot- 
lettet. 

Albert.  Nem !  XVIII.  Lajos.  És  csak 
tizenöt  kotlettet. 
Inasok  rendezgetik  a  tálaló  asztalon  a  levest. 

Beatrix  édeskésen.  Nem  tudom,  Albert, 
szereted-e  a  jégbehütött   bouillont? 


99 


7* 


A   HATTYTJ. 

Albert.    Nemcsak  hogy   szeretem,    de 
eltaláltad  a  kedvenc  nyári  italomat. 
Beatrix.  Xa,  ennek  nagyon   örülök. 
Symphorosa.  ^Milyen  véletlen ! 

JÁCINT.  És  milyen  sokáig  tart,  amíg 
hozzák. 

Beatrix.  Már  jön,  édesem.  Int  Caesar- 
nak. Caesar  elindítja  az  inasokat.  Azért 
nincs  az  asztalon,  hogy  meg  ne  mele- 
gedjék. Mindenki  kap  csészét.  Kóstolás. 
Áhítatos  csönd. 

Ági  váratlanul  megszólal  a  csöndben^ 
Ahxandrához.  A  sasnak  a  feje  pedig,  hogy 
most  végre  talán  befejezzem  ezt  a  mon- 
datot, az  Altair  nevű  csillag,  az  Alpha 
Aquilae,  amely  gyönyörű  szép  erős  zöld 
fényben  ragyog  ma  éjszaka.  Ezt  akartam 
mondani. 

ALEXA^"DRA.  Nehezen  jutott  hozzá, 
hogy   befejezze. 

Albert.  A  tanár  úr  bizonyosan  nagyon 
szépen  tud  beszélni,  hogy  a  Xaxa  úgy 
szereti  hallgatni. 

Beatrix.  Nagyon  szép  volt,  de  én  egy 
szót  se  értettem  belőle. 

Ági.  Nem  tudok  szépen  beszélni.   Épp 
az    imént    vetette  a  szememre    őfensége. 

Albert    Alexandrához.    A   szemére   ve- 
tetted? 

Alexandra.  Igen. 

Beatrix   hogy   eltérítse   őket   a   tárgytól. 
Nem  nagyon  hideg  a  leves,  Albert? 
A  zene  megszólal. 

Albert.  Nem.  Éppen  jó  a  hőmérséklete. 

Wunderlich,  Őfensége  levese  nyolc  fok 
Celsius  szokott  lenni. 

JÁCINT.   Nem  a  cifra  beszéd  a  fontos. 
Az  a  fő,  hogy  tanult  és  tud. 

Ági.    Épp     azért     nem    tudok    szépen 
beszélni,   mert  agyontanultam   magamat. 

JÁCINT.  Az  sose  baj  fiam. 

Albert.  Naponta,  kérem  szépen,  hány 
órát  tanult? 

Ági.  Többnyire  tizet.  És  éjjel  is  annyit. 

Albert.  Tíz  meg  tíz  az  húsz.  Feláll. 

Beatrix.    Mit  keresel,  édes  fiam? 

Albert.  A  sót. 

Wttnderlich.  Méltóztassék. 

Albert.  Köszönöm.  Leül  és  sóz.  Maradt 
az  alvásra  négy  óra. 

Ági.  Néha  annyi  sem. 

Albert.  Ez  borzasztó.  Nekem  tizenöt 
órai   alvás    kell. 

Symphorosa.  Nekem  nyolc. 

JÁCI2ÍT.  Nekem  hat. 

Symphorosa  Wunderlichhoz.  És  ön- 
nek ? 

Wttnderlich.  Kettő. 

Ági.  Ez  különbözik  egyéniség  szerint. 
Például  Napóleon  .  .  .  Hirtelen  elhallgat, 
Beatrixra  néz. 

Kínos  csönd.  Mindenki  egyszerre  emeli  aj- 
kához  a   leveses   csészét.    Isznak.    Aztán   a 
csészéket  egyszerre  teszik  le,  a  nagy  csöndben 
egyszerre  csörren  a  tányéron  valamennyi. 

Beatrix  hogy  megtörje  a  csöndet.  És 
azért  nem  tud  szépen  beszélni,  mert 
annyit  tanult? 

Ági.  a  sok  anj^agnak.  Fenség,  előbb 
vérré  kell  válni,  ki  kell  forrani,  mint  a 
bornak.  Akkor  adja  csak  ki  azt  a  musko- 

tály-illatot,  amit  poézisnek  nevezünk. 
Ami  kis  költő  van  az  emberben,  az  addig 
vár  és  hallgat.  Es  még  akkor  is  sok  min- 
den kell,  hogy  az  megszólaljon. 

Albert.  Egy  szép  hölgy.  Mi? 

Ágl  Talán  az. 

Beatrix.  Ugyan  .  .  .    Albert ! 

JÁCINT.  Attól  függ,  milyen  a  hölgy  .  .  . 
Mert  én  már  láttam  olyan  hölgyet  is, 
aki  elnémította  a  költőt. 

Beatrix.  Jól  tette.  Nem  szeretem  a 
költőket. 

Ági.  A  férfin  múlik.  Van  férfi,  akinek 
nő  nem  tud  szenvedést  okozni.  Irigylem 
az  ilyet. 

A  csészéket  elviszik. 

Alexandra.  Miért? 

Ági.  Mert  én  az  ellenkezője  vagyok.  Én 
mindig  csak  ettől  féltem. 

Albert.  Félt?  Szép  hölgytől?  Erős 
hatástól  ? 

Ági.  Csak  ettől.  Túlérzékeny  vagyok. 
Ami  mellől  más  nevetve  megy  tovább,  én 
abba  talán  belepusztulnék. 

Albert.    Pedig    az    egyáltalában    nem 
szükséges. 
Ági.  Tudom. 
Beatrix.  És  nem  is  nagyon  valószínű. 

Alfréd    tálat    visz    körül,    amelyből    csak 

Jácint,  Albert  és  Wunderlich  vesz.  A  többi 

visszautasítja. 

Albert.  De  csak  érdeklődött  szép 
hölgyek  iránt? 

Ági.  Soha,  Fenség.  Tanultam. 

Albert.  No -no -no -no. 

Ági.  De  így  van,  Fenség.  Most  jöttem  ki 
a  világba,  a  könyveim  közül.  És  most 
még  kár  volna,  ha  valami  baj  érne. 

JÁCINT.  De  még  milyen  kár  volna. 

Ági.  Ne  méltóztassanak  félreérteni. 
Nem  én  sajnálom  magamat.  De  .  .  .  van 
anyám,  akinél  érthető  ...  az  egyetlen 
fia  vagyok  .  .  .  hogy  mindene  vagyok.  Es 
van  egy  húgom,  nem  szép  lány  szegényke... 
de  én  neveltem.  Okos,  jó  kis  teremtés  .  .  . 
és  annyit  dolgoztam  érte.  Szeretném  tisz- 
tességesen férjhez  adni.   Körülnéz.  Bocsa - 

nat,  most  veszem  csak  észre,  hogy  folyton 
én  beszélek. 

Alexandra.  Beszéljen,  beszéljen,  úgy 
érdekel  amit   mond. 

Áql  És  van  egy  öreg  tanárom  Wald- 
brott .  .  . 

Jácint.  A  heidelbergi  egyetemen. 

Ágl  Igen  atyám,  ott  tanít. 

Albert.  Mit  tanít? 

Ági.  Asztrokémiát. 

Albert  Jácinthoz.  Kérlek  alássan, 
mi  az? 

JÁCINT.   Csillagászati  vegytan. 

Albert.  Bravó. 

JÁCINT.  Ismerem  az  öreg  urat.  Nagy- 
szerű legény,  kiváló  tudós. 

Ági.  Űgy-e?  ő.  .  .  megtisztel  a  szere- 
tetével. 

Albert.  Csillagászati  vegytan  .  .  . 

Ágl  Tessék? 

Albert.  Semmi.  Csillagászati  vegytan... 

Ági.  Igen. 

Albert.  Igen, 

Ági.    Az    öreg    Waldbrott    azt    szokta 

nekem  mondani,  hogy  nyugodtan  hal  meg, 
mert  élete  munkáját  én  fogom  folytatni. 
ö  úgyszólván  rám  bízta  a  két  nagy  elmé- 
letét. 

Albert.  Kérem,  hány  nagy  elmélete 
van  összesen? 

Ági.  Ez  a  kettő. 

Albeet.  Bravó.  És  mind  a  kettőt  önre 
bízta  ? 

Ági.  Igen. 

Albert.  Bravó. 

Ági.  Igen  és  ez  .  .  .  ez  nagyon  felemelő, 
O  és  a  húgom  és  az  anyám  .  .  .  Igazán 
csak  ömiattuk  féltem  ezt  a  kis  életemet, 
mikor  .  .  .  Alexandrára  néz.  Alikor  bajba 
kerülök.  Csönd.  Megfogja  a  poharát.  Én 
ezt  a  szép  házikisasszony  egészségére 
ürítem.  Fenékig  üríti  a  poharat. 

Symphorosa  lökdösi  Beatrixet. 

Albert.  Prosit,  ez  jó  korty  volt. 
Mosolyogva  koccint  két  szomszédjával. 

Jácint.  Dilettáns  korty  volt,  fiam. 
Ebből  a  nehéz  borból  nem  húz  ekkorát  az 
ember. 

Ági.  Nem  ismerem  atyám,  még  nem 
volt  hozzá  szerencsém. 

JÁCINT.  Hát  akkor  mutatkozzál  be 
neki  illő  tisztelettel,  mert  ez  tokaji,  édes 
fiam.  Még  pedig  hat  puttonyos. 

Beatrix.  A  desszerthez  való,  nem  a 
leveshez. 

JÁCINT.  Két  hiba  történt :  korán  ittál, 
nagyot  ittál. 

Ági.  Nem  tudtam,  atyám.  Bevallom,  ez 
az  első  pohár  bor,  amit  életemben  ittam. 

JÁCINT.  Ne  mondd. 

Ági.  Igazán,  atyám.  De  hát .  .  .  ma  éj- 
szaka ez  is  megtörtént  velem. 

Alexandra  szintén  fenékig  üríti  a 
poharát. 

Beatrix.  Alexandra ! 

JÁCINT  Alexandra  pohara  felé  nyúl. 
Ho-ho-hó !  Most  mondtam,  hogy  ebből 
nem  kell  ekkorát  húzni ! 

Albert.  Én  tudom,  mért  húzott  a  Xaxa 
ekkorát. 

JÁCINT.  Miért? 

Albert.  Rehabilitálni  akarta  a  tanár 
úr  kortyát. 

Beatbix  szigorúan.  Arra  semmi  szük- 
ség nem  volt.  Nem  szoktál  bort  inni. 

Alexaítdba.  Ma  éjszaka  velem  is  meg- 
történt, anyám.  Alberthez.  Albert ...  ne- 
veztesd ki  valamivé  azt  az  öreg  tanárt. 
Waldbrott  a  neve  úgy-e? 

JÁCINT.  Waldbrott,  igen. 

Albert.  Ha  te  óhajtod  .  .  .  írhatok  a 
császárnak.    Kérem,  Wunderlich,  írja  fel. 

WuNDERLiCH  Írja.    Már   írom,    Fenség. 

Alexandra.  Mivé  lehet  az  ilyen  embert 
kinevezni  ? 

Az  inasok  kezdenek  lazacot  felszolgálni. 

Ágl  Az  az  éppen,  hogy  semmivé  se. 

Albert.  A  császár  csak  adhat  neki 
valamit .  .  . 

Ágl  Nehezen,  Fenség.  Nagyobb  urat 
szolgál  az. 

Albert.  Nagyobb  urat  mint  a  császárt  ? 

Ágl  Sokkal  nagyobbat.  Féljelé  mutat. 
Csillagász. 

♦ 

Alexandra.  Szeretném  ismerni  a  húgát. 

Ági.  Drezdában  van,  Fenség. 

Alexandra.  Nagyon  szereti? 

Ági.  Nagyon,  Fenség. 

Alexandra.  Űgy-e  ez  ostoba  kérdés 
volt? 

Beatrix.  Igen,  lányom,  az  volt. 

Ágl  Nem,  Fenség,  okos  kérdés  volt, 
mert  jól  esik  rá  felelni.  Szeretem,  nagyon 
szeretem ...  a  húgomat.  Minden  rossz 
napomon  rágondolok,  ő  benne  a  legerő- 
sebb a  hit,  hogy  én  nem  arra  való  vagyok, 
hogy  elgázoljanak,  hogy  kár  értem,  mert 
én  is  egy  egész  világ  vagyok. 

Albert  kissé  gúnyosan.  Egy  eg^sz 
világ  ? 

Ági.  Igen,  Fenség. 

Alexandra.  Milyen  szép  ez. 

Albert.   Nem  lesz  ez  egy  kicsit  sok? 

Ági  bátran.  Nem,  Fenség.  Én  csillagász 
vagyok :  ott  tanulja  meg  az  ember,  hogy 
nem  szabad  lenézni  a  legkisebb  pontot 
sem.  Célzatosan.  Azok  a  kis  pontok  az 
égen,  az  mind  egy-egy  nagy  világ. 

Albert.  Mind? 

Ági  bátrabban.  Mind ! 

Albert  kissé  élesen.  Talán  csak  hiszik 
ezt  azok  a  kis  pontok. 

Ági  még  bátrabban.  Oh  én  tudom,  hogy 
a  nagy  urak  ezt  nehezen  tudják  elkép- 
zelni, ők  úgy  beszélnek :  tízmillió  lakos, 
kétmilliós  hadsereg .  .  .  pedig  az  mind 
külön-külön  egy  szuverén  világ,  amit  nem 
szabad  összetörni. 

Beatrix  idegesen.  Kérem,  tanár  úr  .  .  . 
ki  akar  világokat  összetörni? 

Ági.  Hölgyek  például  mosolyogva  te- 
szik ezt.  Alexandrához.  Szép  Fenség,  olyan 
erősen  néz  rám. 

Alexandra.   Mert  tetszik,  amit  mond. 

Ági  Beatrixhoz.  És  Fenség  olyan  nyug- 
talanul néz  reám.  Biztosan,  mert  nem 
tetszik,  amit  mondok. 

Beatrix  hidegen.  A  tónus  szokatlan. 

Ági.  Erős  kedvem  van  ma.  Fenség. 

Beatrix.  Talán  erösebb  is,  mint  kel- 
1  ene. 

Alexandra   csititólag.    Anyám,    bálban 


110 


MÁSODIK   FELVONÁS. 


vagyunk  és  pezsgőt  iszunk  .  .  .  Felemeli 
a  poharát. 

Beatrix.  Nagyon  csudálkozom,  ta- 
nár úr. 

Symphorosa  ijedten,  hirtelen.  Erre  a 
lazacra  külön  felhívom  a  figyelmedet 
Albert,  az  a   mi  szakácsunk  büszkesége. 

Albert.  Mondom,  hogy  szépen  beszél. 
Ez  tetszik  olyan  nagyon  Xaxának.  Mi 
van  a  lazaccal?  Symphorosához.  Valamit 
mondtál    a    lazacról, 

Symphorosa.  Hogy  a  mi  szakácsunk 
büszkesége. 

Albert.  Igen.  Na  jó  .  .  .  de  mi  köze 
ennek  ehhez? 

Symphorosa.    Semmi.    Csak    mondtam. 

Albert.  Ja  vagy  úgy.  Igen.  Na  igen. 
Kis  pontok  az  égen.  Csillagászat.  Roman- 
tika. Csupa  frázis. 

Áoi  hévvel.  Nem  frázis,  Fenség. 

Albert.  De  igen.  Még  pedig  hölgyek 
számára  való  frázis.  Imponálni  vele. 
«Minden  csillag  egy  szuverén  világ.» 

Ági  agresszíven.  Nem  minden  csillag, 
Fenség. 

Albeet.  Nem? 

Ági.  Nem.  Az  a  nagy  fehér  hold  pél- 
dául, az  nagyképű  és  fényes,  pedig  neki 
magának  nincs  is  fénye.  Csak  attól  ra- 
gyog, amit  a  naptól  kap.  Viszont  az  a  ma 
esti  kis  Véga,  amit  le  méltóztatik  nézni, 
az  a  nagyon  messzi,  nagyon  pislogó  sze- 
rény kis  csillag,  az  a  maga  alázatosságá- 
ban  pont  ezerszer  fényesebb,  mint  a  nap ! 

Symphoeosa   lökdösi    Beatrixot. 

Albert  éleseyi.  És  milyen  szép  dolog, 
hogy  mégis  olyan  szerény 

Ági  élesen.  Nem  szerény.  Fenség.  Csak 
nagyon  messze  van. 

Albert.  Épp  azért  illik,  hogy  csak  pis- 
logjon. 

Ági  nyíltan,  támadóan.  Önöknek,  Fen- 
ség, pislog.  De  nekem,  aki  tudom,  hogy  ö 
kicsoda,  felragyog  az  ö  igazi  értéke,  és  én 
büszkén  vallom,  hogy  fényesebb,  mint  a 
nap  és  ez  a  nagy  fény,  ez  az  örök  nagy 
fény  az  övé,  Fenség,  mert  ezt  közvetlenül 

6  kapta  Istentől.  A  ynellére  teszi  a  kezet, 
ö  maga. 

Albert.  Lehet,  tanár  úr.  Úgy  látszik, 
én  nem  értek  ehhez. 

Ági  bátran.  Nem,  Fenség. 

Beatrix  súgva  Symphoroaához.  Xem  bí- 
rom tovább  ! 

Albert.  Elragadó  !  Végre  egy  ember,  aki 
megmondja  nekem,  hogy  van  valami, 
amihez  nem  értek. 

Ági  csökönyösen.  Ehhez  nem.  Fenség. 

Beatrix.  Tanár  úr ! 

Albert  erőltetett  vígsággal.  Húsz  éve  ke- 
resem ezt  a  hangot !  Végre  egy  úr,  aki  úgy 
beszél  velem,  mint  embertársával.  Tanár 
úr,  úgyis  mint  csillagásztól,  úgyis  mint 
embertől,  el  vagyok  öntől  ragadtatva  !  Ez 
nekem  tetszik. 

Ági  sértőn.  Azt  én  nem  ambicionálom. 
Viszont,  ha  nem  tetszik,  azt  meg  nem 
bánom. 

Albert  vígan.  Nahát  ez  a  közvetlenség 
elragadó  !  Hogy  én  nálatok  milyen  jól  ér- 
zem magamat.   Fölemeli  a  poharát. 

Beatrix  elbágyad.  Ah !  Feltápászkodik 
a  székről. 

Általános  ijedtség. 

Albeet  leteszi  a  poharát.  Was  hast  Du? 
Fölkel.  Tante  Beatrix  !  Ist  Dir  nicht  Wohl? 
Mindenki  fölkel. 

Beatrix  gyönge  hangon.  A  fejem  .  .  . 
egyszerre  ....  láss  mieh,  kérlek  .  .  .  bo- 
csássatok meg  .  .  .  Wu7iderlich  odalépett 
hozzá  és  támogatja.  Merci  mon  colonel  .  .  . 
hagyja  .  .  .  Huszárok  kisietnek  és  leeresztik 
a  hátsó  két  yiagy  falnyílás  függönyeit. 

Wu>'DERLiCH  ellép  tőle  és  Caesarhoz  megy. 

Albert  megfogja  Beatrixot.  Xem  jól  ér- 
zed magad,  Tante  Beatrix? 

Beatrix.  Bocsássatok  meg  .  .  .  egy  kis 
rosszullét  .  .  .  csak  semmi  feltűnés  ...  én 
visszavonulok  ,  .  . 

WuNDERLicH  Caesarhoz.  A  zene  hallgas- 
son el.  Caesar  Alfrédnak  súg,  aki  kisiet. 
A  zene  elhallgat. 

Albert  karonfogja.  Biztosan,  mert 
annyit  fáradtál  ma  egész  nap.  Majd  én 
felvezetlek  a  szobádba.  Jó? 

JÁCINT.  Ne  fáradj,  Albert,  majd  én  fel- 
kísérem. 

Albert.  Nem,  nem.  Ti  csak  maradja- 
tok. Az  induló  Symphorosához.  Sympho- 
rosa,  maradj  itt  a  lazacnál,  Xaxa  ülj  le. 
Semmi  izgalom.  Majd  én. 

Beatrix  elhalóan.  Nem  kell .  .  .  feltű- 
nést ...  a  ház  tele  van  idegenekkel  .  .  . 

Albert.  Jól  van,  édesem,  úgy  lesz. 
A  többiekhez.  Kérlek,  kívánságom,  hogy 
maradjatok  mind.  Bal  felé  indul,  Beatrixszal 
a  karján.  Semmi  feltűnés.  Mikor  Caesar 
előtt  halad  el.  A  zene  mért  hallgatott  el? 

WuNDERLiCH  felel  helyette.  Azt  gondol- 
tam. Fenség,  a  katasztrófát  talán  zene 
nélkül  méltóztatik  kívánni  .  .  . 

Albert  lassan  vezeti  balfelé  Beatrixot. 
A  zene  folytassa.  A  zene  mindig  folytassa. 
Minél  .  .  .  inkább,  annál .  .  .  jobban. 

Caesar  int  Alfrédnak,  aki  elsiet.  Wunder- 
lich  a  baloldali  ajtót  kinyitja  előttük. 

Beatrix.  Pardonnez  moi .  .  .  merci 
mon  cher  .  .  . 

Albert  Beatrixszal  együtt  kimegy. 

WxJNDEBLicH  mielőtt  kimegy.  Zene ! 
Caesarra  néz. 

Kia   szünet    után   a    zene    újra    megszólal. 

Wunderlich  csak  erre  megy  ki.   Ugyanakkor 

mindenki   lassan   visszaül   a   helyére,    csak 

Sy^nphorosa  nem. 

Ági.  Fenséged  is  rosszul  van? 

Symphorosa.  Nem. 

Ági.  Hát  akkor? 

Symphorosa.  Nem  tudom,  most  mit 
csináljak. 

Ági.  Én  tudom.  Méltóztassék  utánuk 
menni.  És  a  zene  folytassa.  Minél  inkább, 
annál  jobban. 

Symphorosa  bal  felé  indul.  Alexandrához. 
És  te? 

Alexandra  tanácstalanul  kel  fel. 

Jácint.  Maradj  itt.  Édesanyád  megtil- 
totta, hogy  felmenj. 

Symphorosa  Jácinthoz.  És  te? 

Jácint.  Nézd  édesem.  Én  nagyon  szere- 
tem Beatrixot,  de  ezt  mi  ketten  már  har- 
minc éve  ismerjük.  Ne  ijesztgessük  egy- 
mást. Eleget  láttuk  ezt  az  előkelő  rosszul - 

létet.  Ha  állva  lesz  rosszul,  leül.  Ha  ülve 
lesz  rosszul,  feláll. 

Symphorosa.  Károly ! 

JÁCINT  komolyan.  Nagyobb  baj  van  itt, 
édesem.  Én  ezt  megmondtam  délután  fél- 
ötkor. 

Symphorosa.  Milyen  szerencsétlenség ! 
El,  balra. 

Caesar  hátravonul,  huszárjainak  utasítá- 
sokat ad,  elküldi  őket.   Huszárok  jobbhátul, 
6  maga  a  bal  hátsó  üvegajtón  át  eltűnik. 
Jácint,  Ági  és  Alexandra  hárman  magukra 

maradtak. 
Szünet.  Alexandra  elől  ül  a  jobboldali  puffon . 

JÁCINT  komolyan,  szigorúan.  Na,  édes 
fiam,  te  itt  valami  nagy  bolondságot  csi- 
náltál. 

Alexandra  izgatottan.  Én  vagyok  a 
hibás.  Jácint,  mindenért  én  vagyok  fele- 
lős.  Én  azért  maradtam  itt,  hogy  ... 

JÁCINT.  Ne  légy  izgatott,  gyermekem. 
Szép  csöndesen  beszéljünk.  Mert  én  meg 
ezért  maradtam  itt.  Ne  félj,  amíg  engem 
látsz.  Ágihoz.  Te  meg  reszkess. 

Ági.  Nem  én,  atyám.  Azt  már  nem, 

Alexandra.  Nem  ö  a  hibás.  ISIilyen 
mélyen  lehet  megbántva,  ha  ilyet  tudott 
tenni.  En  oda  vagyok,  Jácint.  Ráhajol 
a  mellette  álló  Jácintra,  aki  magához 
öleli. 

JÁCINT.  Nyugodj  meg  kislányom.  Tu- 
dom, miről  van  szó.  Es  sejtem,  mitől  ju- 
tott ez  idáig. 

Ági  hevesen.  Nem  bírtam  tovább,  atyám. 
Nem  bírtam,  pedig.  Isten  látja  a  lelkemet, 
ki  akartam  húzni  némán  holnap  reggelig. 
De  ember  vagyok  és  .  .  .  szerelmes  vagyok, 
atyám,  és  már  nem  is  tudtam,  mit  mondok, 
még  most  se  tudom,  mit  csináltam,  csak 
érzem,  hogy  valami  borzasztót  tettem.  De 
amióta  megtudtam,  atyám,  hogy  az  én 
alázatos  és  hallgatag  életemmel,  mint  egy 
ronggyal,  a  padlót  súrolják  fel,  csakhogy 
másvalaki  simábban  léphessen  .  .  .  mintha 
feliakadt  volna  itt  benn  a  szivem,  szét- 
ömlött bennem  a  forró  vér  ...  és  mikor 
célozgatni  kezdett  rám  és  gúnyolni  kezdte 
a  fájdalmamat,  hát .  .  .  akkor  égni  kezd- 

tem    valami    keserű   szilajságtól   és   attól 
égek  úgy  most  is,  mint,  mint .  .  . 

JÁCINT.  Mondd  fiam,  én  rám  is  harag- 
szol? 

Ági.  Dehogy,  atyám. 

JÁCINT.  Hát  akkor  beszélj  csöndesebben. 
Nemcsak  hallom,  amit  mondasz,  de  érte- 
lek is  fiam. 

Ági.  Elpusztulok,  de  most  már  nem 
adom  olcsón  az  életemet.  Még  ennek  a 
szép  királykisasszonynak  sem.  Tegnap, 
még  ma  délután  is,  odaadtam  volna  a 
zsebkendőjéért.  Most  már  drágább.  Mert 
vérzett. 

Jácint.  Te  olyat  tettél  .  .  . 

Ági.  Nem  szököm  meg  az  elől,  amit 
tettem. 

JÁCINT.   Azt  fel  is  teszem  rólad,  fiam. 

Ági.  Tudom,  hogy  fellázadtam  és  szét- 
romboltam valamit.  De  állok  rendelkezé- 
sére mindenkinek,  a  családnak,  a  herceg- 
nek, az  adjutánsnak,  kardra,  ágyúra,  tor- 
pedóra, mindenre.  De  ez  kellett  nekem. 
iSőt  még  több  is  kell. 

JÁCINT.  Még  több  is? 

ÁGI.  Több. 

JÁCINT.  Nézd  a  komoly  ifjú  tudóst. 
Alexandrához.  Na,  kislányom.  Idejutot- 
tunk. Most  itt  állunk.  Szemrehányóan. 
Hogy  tetszik  ez  neked? 

Alexandra.  Gyere  ide. 

JÁCINT  odalép  hozzá.  Nos? 

Alexandra.  Ülj  le  ide.  Maga  mellé  ülteti. 

JÁCINT.  Nos?  Leül  a  másik  puffra. 

Alexandra  hozzásimul,  a  vállára  hajtja 
a  fejét.  Most  kérdezd  még  egyszer,  hogy 
hogy  tetszik  ez  nekem. 

JÁCINT.  Hogy  tetszik? 

Alexandra  a  vállára  borulva,  halkan, 
de  elragadtatással.  Jácint ...  én  nekem 
ez  .  .  .  nagyon  tetszik. 

JÁCINT  meglepődött  arccal.  Tyhü,  édes 
lányom  !  Itt  nagyobb  baj  van,  mint  gon- 
doltam. Gyerünk  csak  egy  kicsit  közelebb 
egymáshoz.  Még  közelebb  húzódik  Alexan- 
drához. 

Alexandra  Jácint  vállára  hajolva.  Já- 
cint .  .  .  édes  Jácint ...  én  .  .  .  én  .  .  . 

JÁCINT.  No,  fiam.  Mi  az?  Ki  vele. 

Alexandra.  Jácint ...  az  a  pohár 
bor  ...  az  nekem  is  az  első  pohár  borom 
volt  az  életemben. 

JÁCINT.  Ahhoz  képest  szép  nagyot  húz- 
tál, fíam. 

Alexandra  Ágira  néz.  Őmiatta,  Jácint. 
Hogy  ne  nevessék  ki. 

JÁCINT.  Tyhü,  micsoda  ritkaságokat  lá- 
tok én  itt  ma  este.  Jó  volt  legalább  ? 

Alexandra.  Kábít .  .  .  melegít.  Leg- 
jobban szeretnék  így  meghalni ...  de 
előbb  a  tanár  úr  bocsásson  meg  ne- 
kem. 

Ági.  Hogy  tudjak  én  önnek  megbocsá- 
tani. 

JÁCINT.  Csönd  !  Nézd  csak  !  Én  bocsátok 
meg  helyette  kislányom.  Alexandra  a 
könnyeit  törli.  Sírd  ki  magad  és  ne  félj 
semmitől. 

Alexandra.   Nem  azért  sírok,  atyám. 

JÁCINT.  Hát  miért? 

Alexandra.  Mert  nagyon  sajnálom  .  .  . 
ezt  a  fiatal  embert. 

Ági.  Engem?  Nagyon  kérem,  engem  ne 
sajnáljon. 

Jácint  szelíden.  Megvonom  tőled  a 
szót,  fiam. 

Alexandra.  így  még  nem  is  sajnáltam 
senkit,  pedig  a  kórházban  súlyos  betegeket 
ápoltam. 

JÁCINT.   Ha  rád  néz,  jobban  sajnálod. 

Alexandra  Ágira  néz.  Ha  rámnéz,  a 
tekintete  süti  az  arcomat,  édes  Jácint. 
Mint  amikor  kinyitjuk  a  kálybaajtót. 

Jácint.  Igen,  igen.  Kályhaajtó.  Igen.  És? 

Alexandra.  Aztán  a  tekintete .... 
mintha  leszaladna  a  mellembe  és  ott  meg- 
érintené ...  a  szivemet.  Mint  mikor  úgy 
egy  ujjal  finoman  .  .  .  érintünk  a  zongorán 
egy  billentyűt. 

JÁCINT.  Billentyű.  Igen.  Igen.  És? 

Alexandra.  Ha  beszél .  .  .  mióta  meg- 
bántottam ...  ha  szól  hozzám  .  .  .  akkor 
úgy  tovább  búg  a  lelkiismeretemben  a 
hangja  .  .  .  mint  a  harang.  És  ez  fáj.  Ügy 
sajnálom  ! 

JÁCINT  aggódva.  Helyben  vagyunk  már. 

lányom.  Attól  félek,  nem  sajnálat  ez,  se 
nem  lelkiismeret. 

Alexandra.  Hát  mi? 

Jácint.  Egy  kis  mellbaj.  Tüdőcsúcs. 
Szívcsúcs.  .4  melléhez  hajol  Végy  mély 
lélekzetet.  Sóhajts. 

Alexandra  sóhajt. 

JÁCINT.  Most  mondd :  tanár  úr. 

Alexandra  Ágira  néz.  Tanár  úr .  .  . 

JÁCINT;  Szívcsúcs. 

Alexandra  szomorúan,  szemrehányás- 
sal. Tréfálsz  velem.  Jácint. 

Jácint.  Nem  én,  fiam.  Elég  komoly  a 
dolog,  g3^ermekem.  Mikor  ...  izé  .  .  .  saj- 
náltad meg  olyan  nagyon? 

Alexandra.  Az  előbb.  Itt  ebben  a  te- 
remben. Egy  pillanat  alatt.  Ő  mondott 
valamit. 

JÁCINT.  Mit  mondott? 

Alexandra  Ágira  néz.  Ö  biztosan  em- 
lékszik arra  a  szóra. 

JÁCINT  Ágihoz.  Mi  volt  az,  fiam? 

Ági.  Tudom  atyám,  mi  volt.  Mikor  azt 


123 


A    HATTYÚ. 

mondtam,    hogy    én    is    egy    egész    világ 
vagyok. 

Alexandra.  Nem. 

Ági.  Nem  ?  Akkor  még  előbb  .  .  .  mikor 
a  reménytelenség  költészetét  mondtam. 

Alexandra.  Akkor  sem. 

Jácint.  Hát  mikor  hatott  meg  úgy? 

Alexandra     Jácinthoz.     Mikor     azt 
mondta  :  beretva.   Ágira  néz. 

JÁCINT.  Beretva?  Miért  mondta,  hogy 
beretva  ? 

Alexandra.  Azt  mondta,  valamire  -. 
éles,  mint  a  beretva. 

JÁCINT.  És  ez  volt  az? 

Alexandra.  Tudod,  én  mindig  úgy 
hallottam,  hogy  borotva.  Nálunk  mindenki 
így  mondja  a  családban.  És  ö  szegény  azt 
mondta :  beretva,  ilyen  magas  e-vel .  .  . 
olyan  végtelenül  kedvesen  ...  és  én  egy- 
szerre úgy  éreztem,  hogy  ezt  bizonyosan 
önáluk  odahaza  mondják  így ...  az  6 
szülei  ...  és  valami  olyan  otthonos  érzé- 
sem támadt .  .  .  mintha  én  is  ott  lettem 
volna  vele  ...  az  ö  falujában  .  .  .  ahol  úgy 

mondják :  beretva.  Olyan  kis  gömbölyű 
akácok  vannak  ott .  .  .  kis  alacsony  tiszta 
házak ...  és  láttam  az  édes  anyját ...  a 
húgát .  .  .  azok  is  úgy  mondják :  beretva  ... 
szeretik  öt,  aggódnak  érte.  És  evvel  úgy 
tele  lett  a  lelkem  ...  és  mikor  ránéztem, 
forró  lett  a  szemem. 

Kis  szünet. 

Jácint.  Na  öcsém,  hát  ehhez  mit  szólsz  ? 

Alexandra.  Édes  Jácint,  mondd :  te 
hogy  szoktad  mondani?  Borotva? 

JÁCINT.  Soha.  Beretva  az,  fiam. 

Alexandra.  Drága  !  Megöleli. 

JÁCINT.  A  leány  karjai  közt  Ágihoz. 
Látod  fiam?  Én  tudom,  mi  kell  a  nőknek. 

Ági.  Szépséges  .  .  .  jóságos  .  .  .  már  rég, 
rég  megbocsátottam  .  .  .  mindent. 

Alexandra.  Most  már  én  nem  tudok 
magamnak  megbocsátani.  Soha  többé. 
Felriad.  Istenem,  mi  történt  itt  velünk? 
Hirtelen.  És  szegény  mama  .  ,  .  Fel  akar 
kelni. 

Jácint.  Maradj,  lányom.  Most  nem  lesz 

jó  odamenned.  Csillapodjál  le,  majd  aztán 
felmegyünk  hozzá,  ketten  együtt. 

Ági  átmegy  az  asztal  mögött.  A  mama 
nagyon  kegyetlen  volt.  Leül  Jácint  asztali 
helyére. 

Alexandra.  Az  is  nekem  fáj,  lássa. 
Minden  nekem  fáj.  És  mégis  most  olyan 
jó  itt.  Olyan  édes  nekem,  hogy  itt  vagy. 
Megöleli  Jácintot.  Olyan  vagy,  mint  a 
méz.  És  milyen  bátor  vagy.  Hogy  lehet 
az,  hogy  te  igy  meg  tudod  érteni  az 
embert  ? 

JÁCINT.  Én  most  furcsán  vagyok  vele- 
tek, angyalom.  Szigorúnak  kell  lennem  és 
leszek  is.  Mikor  a  lovacskák  megbokro- 
sodtak, a  te  mamád  szépen  kiugrott  a 
kocsiból.  És  most  nekem  kell  megfognom 
a  gyeplöt.  Igen  komolyan.  Ezt  el  kell  in- 
tézni gyermekeim.  Ebből  .  .  .  kérlek  szé- 
pen .  .  .  soha  nem  lehet  semmi.  Ezt  remé- 
lem, ti  is  tudjátok.  Úgy-e?  Nna.  Annál 
mindaketten  okosabbak  vagytok.  Úgy-e. 
És  most .  .  .  szigorúan  meg  foglak  róni, 
lányom.    Nagyon   sajnálom.    És    téged   is 

öam.  Ágihoz.  Amit  te  ma  itt  tettél,  az  .  .  . 
ejnye,  ne  búsulj  úgy  neki,  fiam,  mert  akkor 
én  nem  tudok  erélyes  lenni.  Nézd  csak. 
Újra  kezdi.  Amit  te  ma  itt  tettél,  az,  kér- 
lek szépen  .  .  .  más  hangon .  .  .  kérlek  szé- 
pen, ne  hallgass  ilyen  okosan,  ez  engem 
zavar.  Tulajdonképpen  te  is,  meg  ö  is  .  .  . 
Alexandrához ...  te  meg  ne  nézz  rám 
olyan  boldogan,  semmi  okod  nincs  rá. 
Mégis  csak  hallatlan !  Egy-két  lépést  jár. 
Hallatlan,  hogy  terrorizálják  az  embert. 
Nézd  csak.  Megáll.  Pattogva.  Itt  ülnek, 
néznek,  hallgatnak,  az  ember  nem  jut 
szóhoz.  Ágihoz,  újra  nekikezdve.  Amit  te 
i        ma    itt    tettél,  az  tulajdonképpen,    kérlek 

I       szépen  .  .  .    elfordul    a    tekintetétől,    mérge- 

j 

j  sen  ...  az  tulajdonképpen  .  .  .  kérlek  szé- 
pen ...  az  tulajdonképpen  nagyon  érthető. 
Nna.  Most  megmondtam.  Alexandrához, 
dühösen.  Mért  nézel  rám  olyan  kedvesen? 
Alexandra.  Te  nézel  kedvesen  énrám, 
Jácint. 

Jácint  mérgesen.  Az  éppen  a  baj.  Igenis, 
az  éppen  a  baj,  hogy  én  rád  nézek  és  rátok 

nézek  és  ahogy  így  rátok  nézek  .  .  .  hát 
rátok  nézek.  Hallatlan  !  Igenis,  rátok  né- 
zek ...  és  nagyon  sajnálom  ...  de  ti .  .  . 
ti  kedves  szép  gyerekek  .  .  .  fiatalok  vagy- 
tok, tiszták,  szomorúak,  romlatlanok  .  .  . 
hát .  .  .  igenis,  én  nem  születtem  bírónak. 
Próbálom,  de  hiába  próbálom.  Nem  tudok 
én  ítélni.  Mert ...  itt  ültök  .  .  .  ebben  a 
szűz  órában  .  .  .  amikor  a  férfi  bátor  és 
csacsi ...  és  a  lány  ártatlan  és  csacsi .  .  . 
és  .  .  .  öreg  fejemnek  megadatott  látni  egy 
ilyen  tiszta  pillanatot.  Két  ilyen  szivecs- 
két.  Két  jó  kis  embert,  így  nekikeseredve. 
Ilyen  zavarban.  Ilyen  boldogan.  Soha 
többé  nem  lesztek  ilyen  boldogok.  Már 
nem  is  vagytok  talán.  Ügy  röpül  ez.  Mire 
megérezzük,  már  nincs  is  itt.  Es  aztán  a 
valóság ...  ami  majd  reggel  rátok  vir- 
rad .  .  .  ami  majd  szétválaszt  benneteket, 
az  helyes  lesz,  de  egy  kicsit  szomorú  lesz, 
édes  gyermekeim.  Volt  ez  már  ilyenfor- 
mán az  életben  egyszer,  valamikor  régen, 
amikor  még  én  is  frakkban,  meg  unifor- 
misban jártam.   Nagyon  régen.   Ezt  csak 

azért    mondom    kislán3'^om,    mert .  .  .    azt 
kérdezted :   hogy   lehet   az,    hogy   én   ezt 
értem.  Hát  csak  úgy,  hogy  .  .  .  hát  vissza- 
emlékszik az  ember  .  .  .  pedig  nem  kéne  .  .  . 
tudod.  Viszont  a  lényeg  az,  hogy  okosabb- 
nak kell  lenni ...  és  talán  most  hagjí^juk 
is  abba  ezt  az  egészet.  A  pohara  után  nyúl. 
i       Halkan.    Isten   éltessen    benneteket.    Fel- 
\       etneli  a  poharát  és  egy   kis  kortyot  iszik. 
I       Leül  oda,  ahol  a  vacsoránál  Ági  ült. 

j       Szünet.    Alexandra   és    Ági    mozdulatlanul 
■  nézik. 

i  JÁCINT.  Mért  hallgatsz,  kislányom. 

Alexandra.    Valami    énekel    bennem, 

Jácint. 

í  JÁCINT.    Nem   az,    amit   az   igazgatónő 

i       születésnapjára  tanultatok. 

I  Alexandra.  Nem,  Jácint.  Annál  sokkal 

édesebb  és  szomorúbb. 
i 

Caesar  halkan  jön. 

JÁCINT,  Mi  az,  fiam? 
Caesar.  A  fenséges  asszony  kéreti  atyá- 
mat, hogy  kegyeskedjék  felfáradni  hozzá. 

JÁciiTT.  Most  rögtön? 

Caesar.  Őfensége  úgy  fejezte  ki  magát, 
hogy :  azonnal. 

JÁCINT  felkel.  Épp  most,  amikor  Ízleni 
kezdett  a  vacsora  ? 

Caesar  ijedten.  Atyám  nem  volt  meg- 
elégedve a  levessel? 

JÁCINT.  Levessel?  Keserű  forró  teát  ad- 
tatok nekem,  csak  nem  szóltíim. 

Caesar.  Szent  Isten.  Tévedés  volt.  Ön- 
gyilkos leszek,  atyám. 

Jácint.  Azt  megtiltom,  fiam,  hogy 
könnyebb  legyen  lemondanod  róla.  De  t« 
nem  is  leszel  öngyilkos,  hanem  ha  jól 
látom,  inzultálni  fogsz  valakit.  Ez  se  szép, 
de  ezt  hiába  tiltanám  meg.  Rögtön  jövök 
vissza,  gyerekek. 

Alexandra  feláll.  De  Jácint .  .  .  hogy 
maradhatunk  itt?  És  a  mama !  Nekem 
mégis  ott  kéne  lennem. 

Caesar.  Symphorosa  fenség  megkér- 
dezte, hogy  a  fenséges  asszony  kívánja-e 
látni  Fenségedet. 

Alexandra.  És? 

Caesar.  Őfensége,  hogy  úgy  mondjam, 
kifejezte  magát. 

Alexandra.  Hogy? 

Caesar.  Azt  mondta :  a  szemem  elé  ne 
kerüljön. 
Szünet.  Caesar  hátralép  és  Alfréddal  sugdos. 

JÁCINT.  Na,  látod  édes  lányom.  Ülj  csak 
le  szépen.  Most  előbb  nekem  kell  anyáddal 
beszélnem.  Ne  irigyelj.  Ti  pedig  azalatt .  .  . 
szép  csöndesen  ...  és  okosan  búcsúzzatok 
el  egymástól  és  bocsássatok  meg  egymás- 
nak. Aztán  visszajövök  érted,  kislányom. 
Hát  csak  .  .  .  okosan.  Elmegy  halra.. 
Szünet.   Alfréd  kimegy. 

Alexandra  szünet  után,  mialatt  többször 
Ágira  nézett.  Kérem  ...  a  keresztnevét 
nem  is  tudom.  Hogy  hívják? 

Ági.  Miklós. 

Alexandra.  Hány  éves? 

Ági.  Huszonhat. 

Alexandra.  Hol  született? 

Ági.  Cegléden. 

Alexandra,  Milyen  megye? 

Ágl   Fenség ...    mi  itt   végre  ...    ma- 

gunkra  maradtunk  ...  és  ön  a  nacionálé- 
mat  veszi  fel? 

Alexandra  ügyetlenül,  zavarban.  Nem 
tudom,  hogy  szokták.  Én  ismerni  akarom. 
Most  hamar  mindent  tudni  akarok  magá- 
ról. Majdnem  sir.  Nem  tudom,  hogy  szok- 
ták ezt  elkezdeni. 

Ági.  És  holnap  reggel? 

Alexandra.  Arra  most  nem  akarok 
gondolni.  Csak  most,  ez  a  pár  pere  le- 
gyen szép  és  gj'^önyörü.  Magának  is,  ne- 
kem is.  Kérem  .  .  .  szíveskedjék  .  .  .  ked- 
ves lenni. 

Ági.  Holnap  kisöpörnek  innen,  mint  a 
szemetet. 

Alexandra.  És  ha  én  nem  engedem, 
Miklós? 

Ági.  Akkor  is  megyek,  megyek ! 

Alexandra  észreveszi  Caesart.  Mire  vár  ? 

Caesar.  Parancsra,  Fenség. 

Alexandra  feléje  megy.  Parancsolom  a 
zenének,  hogy  húzzanak  valami  olyat, 
amit  nem  szabad. 

Caesar.    Bocsásson    meg,    Fenség,    de 

nincs  jogom  beleszólni  a  zenekar  művészi 
irányításába. 

Alexandra.  Megbocsátok.  Annak  a 
szegény  embernek  is,  aki  tévedett  a  forró 
teával. 

Caesar.  Fenség,  kiderült,  hogy  a  leves 
helyett  a  forró  teát  én  adtam  Jácint 
atyának.  Nem  csoda  ebben  a  zavarban 
ma  este. 

Alexandra.  Köszönöm.  Elmehet. 

Caesar.  Igen.  Nem  mozdul. 

Alexandra.  Elmehet. 

Caesar.  Innen? 

Alexandra.  Persze,  hogy  innen. 

Caesar.  Innen  .  .  .  menjek  ki? 

Alexandra.  Ügy  gondolom,  azt  mond- 
tam, 

Caesar.  Fenség.  .  .  szabad  szólanom? 

Alexandra.  Nos? 

Caesar.  Vége  van  a  világnak,  Fenség ! 
Felzokog  és  sírva  megy  ki. 
Agi    az    ajtóig    megy,    amelyen    át   Caesar 
távozott.   Megáll,   Alexandrára  néz. 
Szünet. 

Ági  miután  kinézett.  Nincs  itt  senki. 
A  vendégek  most  mennek.  Érzékien,  halkan 
beszél.  Most  végre  ketten  vagyunk  szép 
királylány.  Talán  még  csak  egy  pár 
perc  ...  és  aztán,  ami  szép  az  én  életem- 
ben volt,  vége. 

Alexandra  remegve.  Istenem  .  .  .  így  .  .  . 
egyedül  lenni  egy  férfivel  .  .  . 

Ági  indul  feléje.  Fél  tőlem? 

Alexaíídra.  Xem  tudom.  Ha  ez  féle- 
lem, akkor  .  .  .    mindig  szeretnék  félni. 

Ági.  Az  utolsó  óra  .  .  .  Talán  az  utolsó 
perc,  hogy  láthatom.  Szeret? 

Alexandra  szinte  dadogva,  mint  egy 
kis  gyerek.  Ha  ez  a  szerelem,  akkor  .  .  . 
úgy  vagyok  vele  most .  .  .  mint  egyszer... 
kiskoromban  ...    az  orosz  cárral .  .  . 

Ági  csudálkozva  hámul  rá. 

Alexandra.  Igen.  Sok  képét  láttam  a 
cárnak  .  .  .  aranj^koronával  a  fején  .  .  . 
dicsőségben ...  és  aztán,  mikor  egyszer 
civilben  belépett  hozzánk  .  .  .  nem  is- 
mertem meg. 

Ági.  Szép,  okos  királylány  .  .  .  Még  kö- 
zelebb  niegy  hozzá. 

Alexandra  remegve.  Ne  jöjjön  olyan 
közel,  Miklós.  Először  látok  szerelmes  em- 
bert ...    és  az  is  épp  én  belém  szerelmes. 

Ágl  Nagyon  fél  tőlem?  Megfogja  a 
kezét. 

Alexandra  húzódozva.  Irtózatosan. 
Arra  a  gondolatra,  hogy .  .  .  hozzám 
nyul .  ,  .    Milyen  hideg  a  keze. 

Ági.  Nem.  A  magáé  forró.  Mit  érez, 
hogy  így  reszket  a  keze  a  kezemben? 

Alexandra.  Valami  forróságot  és  .  .  . 

Ágl  És? 

Alexandra.  És  a  rangomat,  Miklós. 
Folyton  a  rangomat  érzem.  Milyen  furcsa, 
hogy  ezt  kimondom.  Miklós  .  .  .  Most .  .  . 
most .  .  .  enni  szeretnék  adni  magának. 
Kedves  szeretnék  lenni  magához.  Tudja, 
hogy  én  is  imádom  Napóleont. 

Ági.  Imádni,  az  sok. 

Alexandra.  Hát  mit  kell  vele  csinálni? 
Mondja  meg.  Én  azt  fogom  tenni,  amíg 
élek.  Most  kinevet  ezért. 

Ági.  Nagyon  szomorúan  nevetek.  Fen- 
ség. 

Alexandra.  Nem  tudom,  most  bizo- 
nyos, hogy  rosszat  kell .  .  .  valami  til- 
tottat .  .  .  Például .  .  .  mindenkit  el- 
árulok magának.  Tudja,  hogy  nekünk  egy 
színésznő  is  van  a  családunkban?  Nem 
elég  neki !  Még  rosszabbnak  kell  lennem. 
Tudja,  hogy  én  .  .  .  mért  nem  szeretem  a 
trónörököst  ? 

Ági.  Mert  a  felesége  akar  lenni, 

Alexa>'dra.  Nem.  Hanem  egyszer 
Münchenben  a  régensnél .  .  .  élőképeket 
játsztunk  és  ö  női  szerepet  adott.  Azóta 
az  én  szememben  .  .  . 

Ági.  íklindjárt  virrad,  Fenség.  Az  idő 
múlik. 

Alexandra  egyre  idegesebben.  Most 
sürget.  Mit  kíván  tőlem?  Édes  jó  Istenem, 
add,  hogy  kedves  tudjak  hozzá  lenni. 
Mondja,  akar  engem  tegezni? 

Ágl  Fenség  .  .  . 

Alexandra.  Ezt  visszautasítja?  Tudja, 
hogy  bennem  Bourbon-vér  is  van? 

Ági.  Tudom,  Fenség. 

Alexandra.  És  mégis?  Az  asztalra  néz. 
Egyél  te  valamit. 

Ági.  Nem. 

Alexandra.   Mért  nem  akarsz  te  enni? 

Ágl  Mert  nem  vagyok  én  éhes.  Szerel- 
mesen mozdul  feléje.  Szomjas  vagyok. 

Alexandra  remegve.  Te  .  .  .  inni  akarsz? 

Ágl  Nem.  Rád  vagyok  szomjas .  .  . 
a  te  szádra,  a  szemedre  ...  a  te  sikoltá- 
sodra .  .  . 

Alexandra  rémülten.  Hogy  néz  rám? 
Mikor  én  az  egész  lelkemmel ...  az 
anyja  szeretnék  lenni ! 

Ági  hévvel.  Nem.  Együtt  elégni,  meg- 
semmisülni, együtt ...  és  a  nagy  tűzben 
folyton  a  szemedbe  nézni .  .  .  mélyen  a 
szemedbe ...  és  aztán  látni,  ahogy  a 
szemed  lecsukódik  .  .  . 

Alexandra.  Mire  gondol? 

Ágl  Nem  megállni  az  úton.  Menni 
tovább,  tovább  .  .  . 

Alexandra  nagy  rémülettel.  Hova  ké- 
rem? 

Ági  egyre  hevesebben.  Amerre  indított, 
Fenség.  Én  az  én  gyáva  szerénységemben 
ma  est€  ,  .  .  alig  mertem  érezni,  hogy  egy 
király  riválisa  vagyok.  De  most  tudora. 
És  azt  is  tudom,  Fenség,  hogy  győztem. 
Az  előbb  dadogtam,  de  most  énekeim  sze- 
retnék, mert  fiatal  vagyok,  Fenség,  férfi 
vagyok  és  győztem,  programra  ellenére 
győztem,  Fenség  !  Most  pedig  .  .  . 

Alexandra  rémülten.  Mi  lesz  most 
pedig? 

Ági.  Holnap  vége  mindennek  .  .  .  Hát 
hadd  lássuk  Fenség,  ki  ma  itt  a  király : 
ő-e  vagy  én  !  Szorosan  melléje  lép,  megjogja 
a  kezét. 

Alexandra.  Meghalok  ebbe  .  .  .  kegyel- 
mezzen .  .  . 

Ágl  Akkor  kellett  volna  megijedni,  mi- 
kor hallgattam. 

Alexandra  nagy  félelemben.  Most .  .  . 
bosszút  akar  állni  rajtam  .  .  . 

Ágl  Szerelmes  vagyok !  És  egy  életem 
van  ! 

Alexaudra    rémühttel    néz   a    szemébe. 
Hogy  gyűlöl .  . .   most .  . . 

ÁGI.  Nem  bírom  ki,  hogy  sajnál! 
Mindjárt  jönnek.  Egy  perc  még  és  én  egy 
kilökött  cseléd  vagyok.  És  most  ez  így 
végződjék?  Ne  tudjam  elérni,  hogy  megint 
gőgös  legyen  és  sértsen  meg,  hogy  bennem 
felforrjon  a  lázadó  parasztvér  .  .  .  hogy 
haragomban  derékon  kapjam  ...  és  el- 
vigyem ...  ki  a  rózsái  közé  ...  a  nyári 
éjszakába  ...  azt  a  dacos  száját  szere- 
lembe  fullasztani .  .  .  Meg  akarja  ölelni. 
Alexandra  rémülien,  szerelmesen  véde- 
kezik.  Miklós  .  .  .   Miklós  .  .  . 

Zajt  hallanak  balról,  szétválnak. 
Kis  szünet. 
Caesar  belép  balról,  mögötte  az  ajtó  mindkét 
szárnya  nyitva  marad. 
Alexandra.  Mi  az? 
Caesar.   A  trónörökös  őfensége  aludni 
megy.    Táviratot   kapott.    Holnap   reggel 
érkezik    az    édesanyja,    Mária    Dominika 
hercegnő  Őfensége. 

Alexandra.  Az  anyja?  Ide  mihozzánk? 

Caesar.  Igen,  Fenség. 

Nagy  szünet. 

Caesar.  Bátorkodom  jelezni,  hogy  a 
trónörökös  őfensége  ezen  a  termen  fog 
most  keresztül  haladni. 

Alexandra  idegesen.  Es  Jácint .  .  . 
még  mindig  nem  jött  vissza  ...  és  most 
itt    vagyunk  .  .  .     így  .  .  .     ketten  .  .  . 

Caesar.  Ha  méltóztatik  .  .  .  átkerülni 
erre,  a  sárga  szobánr keresztül,  még  éppen 
van  annyi  idő. 

Alexandra  gőgösen.  Micsoda  ajánlat 
ez  ?  Ön  talán  ivott  a  maradék  borokból. 

Caesar.  Nem,  Fenség.  Csak  elvesz- 
tettem a  lelki  egyensúlyomat. 

Alexandra  dacos  gőggel.  Nem  szököm 
senki  elől. 

Caesar  meghajol  és  visszamegy  halra.  Szünet. 
A  haloldali  ajtón  belép  két  lakáj  kande- 
láberekkel, égő  gyertyákkal.  Mögöttük  jön 
Albert  az  ezredessel  és  Lützen  gróffal.  Ezek 
mögött  Caesar  és  két  má»ik  lakáj  gyertyák 
nélkül.  Lassan  megy  át  a  menet  a  színen. 
Mikor  az  asztal  közelébe  érnek,  Albert  ma- 

.solyogca  megáll.  A  két  gyertyavivő  lakáj  a 
jobboldali  ajtóhoz  lép,  kinyitja  és  niegáll 
jobbról  balról  az  ojtófélfa  mellett.  A  két 
másik  lakáj  elmegy  jobbra.  Az  ezredes  és 
Lützen  a  küszöböli  áll. 

Albert  közvetleniií,  kedves  halk  hangon. 
Kedves  Xaxa,  milyen  szerencsés  véletlen, 
hogy  még  itt  talállak  és  jó  éjszakát  mond- 
hatok neked.  Kezet  nyújt.  Úgy  volt,  hogy 
holnap  el  kell  utaznom.  De  boldogan  je- 
lentem neked,  hogy  reggel  megérkezik 
ide  az  én  drága  édesanyám.  Vagy  már 
tudod? 

Alexandra.  Tudom,  Albert  és  boldog 
vagyok. 

Albert.  Ö  nagyon-nagyon  szeret  téged. 

Alexandra.  Én  is  őt,  Albert.  Nagyon. 

Albert.  A  mamád  lefeküdt.  De  sokkal 
jobban  van.  Kicsit  sokat  járt  ma.  Mond- 
tam, hogy  nem  szabad  neki.  De  ö  olyan 
aranyos  háziasszony,  nem  hallgatott  rám. 
Jácint  belép  balról.  Később  utána  Sympho- 
rosa.  Jácint  lassan  beljebb  jön,  Symphorosa 
a  balajtó  küszöbén  marad. 

Alexandra.  A  mamának  legnagyobb 
öröme,  ha  kedves  lehet  a  vendégeihez. 

Albebt.  De  nem  kell  ezt  túlságba  vinni. 
Én  igazán  szemrehányásokat  tettem  ma- 
gamnak. Ki  is  fogok  kapni  a  mamámtól. 
De  szerencsére  nincs  komolyabb  baj. 
Jó   éjszakát  Xaxa.   Kezet  nyújt. 

Alexandra  mélyen  meghajol. 

Ági  meghajol, 

Albert  tnintha  csak  most  venné  észre. 
Ah  a  tanár  úr !  Jó  éjszakát  tanár  úr.  Na- 
gyon érdekes  volt,  amit  mondott.  És  főleg 
a  modor  volt  nagyon  eredeti.  Kicsit  rebel- 
lis, de  eredeti.  Mikor  őfensége  rosszul  lett, 
nem  volt  módomban  megtenni  igen  sze- 
rény kritikai  megjegyzéseimet.  Csak  most 
tudtam  meg,  hogy  maga  egy  kis  rebellis. 

Alexandra  idegesen,  erőltetett  mosollyal. 
Albert,  te  tévedésben  vagy .  .  . 

Albert.  Nem,  nem.  Ez  nagyon  érdekes 
volt,  ez  a  csillagászati  gorombáskodás. 
Valami  új.  És  általában  az  egész.  Ezt  ne- 
vezem temperamentumnak.  Jácint  felé. 
Egészen  szerényen  ült  oda  és  aztán  egy 

crescendóval .  .  .  felvitt  minket  az  égbe  .  .  . 
aztán  ő  ott  maradt ...  és  engem  le- 
pottyantott.  Ági  felé.  De  lendülettel  be- 
szélt .  .  .    Egyre  feljebb,  feljebb  .  .  . 

Alexandra  izgatottan.  Bocsáss  meg, 
de  igaztalan  ez  a  gúnyos  kritikád,  Albert. 
Ö  nem  olyan  ember,  mint  mi. 

Albert.  Azt  vettem  észre. 

Alexandra  egyre  izgatoitabban.  Ő  tudós, 
ő  szabad  szellem  .  .  .  neki  joga  van  sza- 
badabb modorban  beszélni,  mint  nekünk... 

Albert.  Te  oly  nobel  vagy  most  is, 
mikor  véded,  mint  voltál,  mikor  tűr- 
ted. Te  egy  derék,  okos  lány  vagy,  egy 
kis  mártir.  Én  csak  most  tudtam  meg  a 
mamádtól,  hogy  te  .  .  .  izé  .  .  .  gúnyosan- 
bizonyos  érzelmek  ártatlan  céltáblája 
voltál ...  és  ezt  ilyen  türelemmel,  ilyen 
jósággal  viselted. 

Alexandra  nagyon  izgatott,  a  szeme 
Albert  és  Ági  között  jár.  Fél,  hogy  össze- 
tűzés lesz  ebből.  A  mama  téved,  Albert. 
És  te  is  rosszul  ítéled  meg  őt.  Te  ót  nem 
érted. 


143 


A  HATTYÚ. 

Albert.   Olyan  könnyű  öt  érteni. 

Alexandra.  De  te  most  nem  értheted, 
Albert  gúnyosan  nevet.  Ne  nevesd  ki, 
AJ  bért.  0  tudós  és  költő  .  .  .    ö  csillagász  ! 

Albert.   Egy  kis  neveletlen  csillagász. 

Ági  megmozdul.  Fenség ! 

Alexandra  remegve  az  izgalomtól,  hévvel. 
Albert,  te  túlzásba  mégy  !  Ilyet  nem  mond- 
hatsz neki. 

Albert   erősen.    Dehogy  nem. 

Alexandra.  Nem  bírom,  hogy  én  mi- 
attam .  .  .    itt  most .  .  . 

Ági  Alberthez.  Fenség,  én  .  .  . 

Albert.  Ön  egy  kis  tolakodó. 

Alexandra  halkan  felsikolt.  Ági  elé  áll, 
az  izgalom  tetőpontján  van.  Egy  szót  se 
feleljen,  Miklós.  Ránéz.  Megtiltom !  El- 
halőan.  Istenem  .  .  .  Miklós  .  .  .  Pilla- 
natnyi habozás  után  előbb  ránéz  Albertre, 
aztán  ráborul  Ágira,  forrón  megöleli,  meg- 
csókolja, kissé  a  keblén  marad. 
A  né^y  ajtó  küszöbén :  bálról  állt  Sympho- 
rosa,  jobbról  a  két  gyertyavivö  és  Lützen.  Bal 
hátul  Caesar  és  mögötte  Alfréd  inas.   Jobb 

hátul    Wunderlich.     A    csók    pillanatában 
mindezek    egyszerre,     halkan    kisuhannak. 
Jácint  bennmarad  és  a  tarkóját  vakarja. 
Alexandra  elbocsátotta    Ágit.    Mereven 
áll,  szinte  félájultan  dől  az  asztalhoz. 

Szünet. 

Albert  finoman,  gúnyosan,  halkan. 
Pardon.  Az  más.  Az  egészen  más.  Akkor... 
bocsánatot  kérek,  tanár  úr.  Katonásan 
hajol  meg,  Alexandra  és  Ági  felé.  Jójcakát. 
Elmegy  jobbra. 

Szünet. 

Symphorosa  balról  bejön  és  gyöngéden  ki- 
vezeti balra  a  félájult  Alexandrát.  Mikor 
ezek  kimentek.  Jácint  komolyan,  sőt  fenye- 
gető tekintettel  indul  Ági  felé,  szigorúan  meg- 
áll előtte,  aztán  hirtelen  megcsókolja  és  el- 
siet bálra  Alexandra  után,  kedves  mosollyal. 
Ági  utána  bámul. 

FÜGGÖNY. 

Másnap  korán  reggel.  Nappali  szoba,  a 
Mária  Dominika  részére  fenntartott  ven- 
déglakosztályban.    Jobbról    és    balról    ajtó. 

A    háttérfal    baloldalán    bejárat-ajtó. 
Mikor  a  függöny  felgördül,  Sympliorosa  be- 
szédet a  komornával. 

Symphoeosa.  Nem  tudhatjuk,  hogy 
Mária  Dominika  őfensége  mikor  ér  ide. 
A  sürgönyben  csak  annyi  volt,  hogy  ma 
reggel.  Vonat  pedig  reggel  nem  jön,  tehát 
bizonyára  automobilon  érkezik.  Szóval  úgy 
kell  készülnünk,  hogy  bármely  pillanatban 
jöhet. 

KoMORNA.  Igenis,  Fenség. 

Beatrix  belép  balról. 

Symphoeosa  hozzá  siet,  megöleli.  Éde- 
sem .  .  .  Drágám.  Miért  keltél  fel  ilyen 
korán?    Még   hét    óra    sincs.    Elintéztünk 

volna  mindent  nélküled  is.   Ejnye,  ejnye. 
Jobban  vagy  valamivel? 

Beatrix.  Nem  tudtam  aludni.  Be  se 
hunytam  a  szememet.  Nyugtalan  vagyok. 
Rendben  van  a  vendég  lakása? 

KoMORNA.  Minden  a  legnagyobb  rend- 
ben. Fenség. 

Beatrix.  A  fürdő? 

KoMORNA.  Most  fűtöttünk  be.  Félóra 
múlva  meleg  lesz.  Beatrix  hólintására 
jobbra  elmegy. 

Beatrix.  Ezt  a  három  szobát  kapja? 

Symphorosa.  Igen.  Ezt  a  nappalit, 
jobbra  mutat  azt  a  szalont,  a  hálószobát 
és  a  toalett-szobát,  fürdőt. 

Beatrix  a  könnyeit  törli. 

Symphorosa.  Ne  sírj  édesem.  A  jó  Isten 
meg  fog  segíteni  bennünket. 

Beatrix.  Itt  igazán  már  csak  ő  tud  se- 
gíteni. Mikor  érkezik  Dominika? 

Symphorosa.  Nem  lehet  kiszámítani. 
Autón  jön. 

Beatrix.  Ha  tegnap  jött  volna  !  Még 
tegnap  este  .  .  . 

Symphoeosa  sóhajtva.  Hja  ja  ! 

Beatrix.  Ez  a  szép  nyári  nap  ...  ez 
az  életem  legnehezebb  napja.  Talán  a  leg- 
szerencsétlenebb is.  Gondoltam  volna 
valaha  .  .  .  hogy  Mária  Dominika  ide  jön 
a  fia  számára  megkérni  a  lányom  kezét .  .  . 
és  én  sírva  fogom  várni .  .  .  Sír. 

Symphoeosa.  Édesem.  Megöleli. 

Beatrix.  Albert  mit  csinál? 

Symphorosa.  Alszik. 

Beatrix.  Boldog  ember  !  És  Alexandra  ? 

Symphorosa.  Már  hat  órakor  kilova- 
golt. Egyedül.  Úgy  tudom,  hajnalban 
fent  volt  nálad. 

Beatrix.  Igen.  Három  óra  volt.  Bár 
sose  értem  volna  meg  azt  a  tíz  percet, 
amit  ott  töltött  az  ágyam  mellett. 

Symphorosa.  Tiszteletlen  volt? 

Beatrix.  Nem.  Sápadt  volt.  Mindent 
elmondott.  Mindent  ami  történt. 

Symphorosa.  A  legvégét  is? 

Beatrix.  Bár  ne  mondta  volna. 

Symphorosa.  És  te? 

Beatrix.  Meghaltam. 

Symphobosa.  Csak  nem? 

Beatrix.  Kihűltem.  Az  egész  testem 
hideg  lett,  mint  a  jég.  Egy  szót  se  szóltam 
neki.   Rá  se  néztem.  Képtelen  voltam. 

Symphorosa.  És  ő? 

Beatrix.  Kezet  csókolt  és  kiment. 
Azóta  nem  láttam.  Kis  szünet.  Az  az  em- 
ber ...   az  még  itt  van  ? 

Symphorosa.  Itt  van.  de  .  .  . 

Beatrix  idegesen.  Itt  van? 

Symphorosa.    Igen,    de  .  .  . 

Beatrix.  Mi  az  a  <(de»,  ami  mentheti 
azt,  hogy  még  itt  van? 

Symphorosa.  Az,  hogy  már  csomagol. 
Komorna  jobbról  belép. 

KoMORNA.  Fenség,  egy  autó  jön.  Látni 
az  ablakból.  Most  futott  be  a  parkba.  Két 
hölgy  ül  benne. 

Beatrix  izgatottá  lesz.  Most  kezdődik 
az  én  kálváriám.  Symphorosa  .  .  .  légy 
velem.  Jácint  hol  van? 

Symphorosa.  Sétálni  ment. 

Beatrix.  Nem  akarom  látni.  Az  éjjel 
felhivattam,  hogy  megmossam  a  fejét. 

Symphorosa.  És? 

Beatrix.  Ö  mosta  meg  az  én  fejemet. 
A  szemem  elé  ne  kerüljön. 

Symphoeosa.  De  mért  haragszol  úgy  rá  ? 

Beatrix.  Mert  igaza  volt. 

Caesar  belép  balhátul. 

Caesar.  Fenség,  az  autó  megjött. 

Beatrix.  Megyünk,  megyünk !  Kisiet 
hátul  Symphorosával. 

Caesar  utánuk  el  hátul. 
Az  ajtó  nyitva  marad.  Künn  üdvözlő  hangok. 
Dominika  belép  Beatrix-szel  és  Symphoro- 
sával. Autóköpönyeg  van  rajta.  Mögötte  jón 
a  grófné,  aki  lesegíti  a  ruháit,  fátyolát,  ka- 
lapját stb.  és  átadja  a  komor nának.  Ka- 
morna  jobbra  elvisz  mindent. 

Dominika  élénken  folytatva  a  künn  meg- 
kezdett beszélgetést.  .  .  .  Hát  csak  úgy  éde- 
sem, hogy  már  hajnalban  négy  órakor 
elindultam.  Xem  szeretek  nyáron  nappal 
utazni.  Xem  bírom  a  nagy  meleget.  A  kocsi 
nagyszerűen  jött.  Nem  egészen  három 
órát.  Pedig  ez  több,  mint  kétszáz  kilo- 
méter. 

Beatrix.  Hát  akkor  mikor  keltél  fel? 

Dominika.  Félháromkor.  Ti  még  itt 
akkor  a  legjobban  mulattatok. 

Beatrix  sóhajt. 

Symphorosa.  Micsoda  íens  asszony 
vagy  te   Dominika  !  Micsoda   fiatalság ! 

Dominika  lelkesen.  A  fiamért  mindent ! 

Beatrix  sóhajt 

Dominika.  Te  már  másodszor  sóhaj- 
tasz. 

Beatrix.  Szegény  jó  uram,  Henrik  jut 
eszembe.  Hogy  szeretett  téged. 

Dominika.  Én  is  Henriket,  nagyon. 

Beatrix.  Symphorosa,  menjetek  meg- 
nézni, mi  van  az  előkészületekkel.  Nem 
hittük,  hogy  ilyen   kc»rán  érkezel. 

Domonika.  Nem  telegrafáltam  érkezési 
időt,  mert  autón  sose  tudhatja  az  ember. 
De  szívesen  várok.  Leül.  Szinte  jól  esik 
egy  kicsit  ülni  így,  hogy  nem  szalad  az 
emberrel  a  fotel .  .  .    milyen  megnyugtató. 

Symphorosa.  Utána  nézek  édesem,  hogy 
minden  kényelmed  meglegyen.   Jobbra  el. 

Beatrix.  Akarsz  most  reggelizni? 

Dominika.  Köszönöm,  majd  aztán. 
Indulás  előtt  teáztam.  Grófné,  kérem  .  .  . 
szóljon  Lützennek,  hogy  a  fiamat  valahogy 
fel  ne  költsék  miattam.  Nehogy  felkö- 
högje idő  előtt. 

Grófné  jobbra  el. 

Dominika  Hallom,  későn  feküdtetek 
le.  Lumpoltatok  Alberttel.  Ezt  ő  szereti. 
Képzelem,  milyen  jól  érezte  magát. 

Beatrix,  óh  .  .  .   ő  olyan  igénytelen  .  .  . 

DoMiííiKA.  Csak  ne  szerénykedjél. 
Képzelem,  mi  mindent  találtatok  ki,  csak- 
hogy szórakoztassátok.  Milyen  meglepeté- 
seket ! 

Beatrix  keservesen.  Hát  Istenem  .  .  . 
ami  éppen  tellett  tőlünk. 

Dominika.  Most  pedig,  édes  angyalom, 
térjünk  rögtön  a  tárgyra.  Te  tudod,  hogy 
én  egyszerű  praktikus  asszony  vagyok, 
nem  hiába  hívnak  Bécsben  szakácsnénak. 

Beatrix,  óh ! 

Dominika.  Hagyd  csak,  én  tudom,  hogy 
így  hívnak  és  büszke  vagyok  rá.  Minde- 
nekelőtt adj  egy  külön  puszit.    Összeeső- 

kolódznak.  így.  És  mosta  tárgyra.  Remélem 
sejted,  mért  vagyok  itt. 

Beatrix,  óh  Dominika  ! .  .  . 

Dominika.  Olyan  boldogan  repültem 
ide,  mint  egy  szerelmes.  A  magam  eljegy- 
zésére nem  mentem  ilj'^en  boldogan.  Szer 
gény  uram,  Viktor.  Mindegy  na.  Szóval  a 
tárgyra.  A  fiam  feleségül  akarja  venni  a  lá- 
nyodat. 

Összecsókolódznak,  Beatrix  sír. 

Dominika.  Ne  sírj,  Beatrix,  ez  nem 
szomorú. 

Beatrix.  Nem  is  .  .  .  de  oly  izgatott 
vagyok. 

Dominika.  Csillapodjál,  édesem.  Ezen 
át  kell  esned  egyszer.  Őfelsége  boldogan 
egyezik  bele  ebbe  a  házasságba.  A  fiamtól 
pedig  hosszú  táviratot  kaptam  tegnap. 
Azt  Írja,  hogy  nélkülem  nem  meri  még 
csak  jelét  sem  adni  annak,  mennyire  tet- 
szik neki  Alexandra.  Tudod,  nélkülem  egy 
lépést  se  tesz. 

Beatrix.  Drága  jó  fiú. 

Dominika.  Bizony  az.  Boldog  lehet  az 

a  nép,  amelyiknek  ilyen  királya  lesz. 
Cfiupa  szív. 

Beateix.  Csupa  jóság,  szeretet,  meg- 
bocsátás. 

DoMiiíiKA.  Ez  az  egy  baja  van,  ez  az 
egy,  amit  nem  szeretek  nála.  Könnyen 
bocsát  meg.  Mindenkinek  rögtön  meg- 
bocsát. Ez  borzasztó. 

Beatrix.  Sokszor  keli  ez  az  életben. 

Dominika.  Az  életet  igazgatni  kell, 
édesem.  A  könnyű  megbocsátás  korrum- 
pálja az  ember  környezetét.  Dehát ...  ne 
térjünk  el.  Azt  írja  .  .  .  milyen  kedves  ! .  .  . 
hogy  már  kellemetlen  kezd  neki  lenni  ez  a 
tartózkodó  magatartás,  fél,  hogy  Ale- 
xandrát elidegeníti  magától,  jöjjek  azon- 
nal, hogy  meg  vallhassa  neki,  mennyire  el 
van  ragadtatva  tőle  és  milj^en  boldog 
tudna  vele  lenni. 

Beateix.  Óh  Dominikám  ! .  . . 

Összecsókolódznak. 

Dominika.  Nem  csuda.  A  lányod  töké- 
letes teremtés.  Szép,  jó,  okos  és  rezervált. 

Nekem  ez  tetszik  benne  legjobban,  ez  a 
tartózkodó  modora. 

Beatrix.  Milyen  kedves  vagy. 

Dominika.  Igaz  is.  Ez  a  szabad  hang, 
amit  az  utóbbi  tíz  évben  külföldről  im- 
portáltak, már  a  mi  lányainkat  is  ki- 
kezdte. De  ö  komoly  és  szűzies,  talán 
kissé  túlságosan  is  rezervált ...  az  alan- 
tasokhoz talán  túl  hideg  is  kissé  .  .  . 

Beatrix.  Óh  .  .  .  hideg  ?  Azt  éppen 
nem  lehet  mondani. 

Dominika.  Hagyd,  én  éppen  ezt  szere- 
tem benne. 

Beatrix.  Az  utóbbi  időben  megválto- 
zott .  .  .  Most  meleg  az  alkalmazot- 
takhoz. 

Dominika.  Boldogult  uram  vágya  is 
teljesül.  Tudod,  hogy  ez  a  házasság  .  .  . 

Beatrix.  Kedvenc  gondolata  volt. 
Sóhajt. 

Dominika  részvéttel.  Ez  benned  is  szo- 
morú emlékeket  ébreszt .  .  . 

Beatrix.  Szegény  uram.  Ha  ö  ezt  meg- 
érhette volna. 

DoMiíTiKA.  Szegény  urad,  Henrik.  És 
szegény  uram,  Viktor.  Dehát ...  a  jó 
Isten  így  akarta.  Én  nagyon  örülök, 
Beatrix.  Ami  akadálya  ennek  a  házas- 
ságnak eddig  volt,  az  eltűnt.  Mostan  nő- 
sülhet a   szíve  szerint.    Nagyot  sóhajt. 

Beatrix.  Most   meg   te   sóhajtassz. 

Dominika.  IVIit  tagadjam,  Beatrix,  nem 
nagy  dicsőség  a  mi  diplomatáinkra,  hogy 
a  fiam  szerelemből  nősül.  Bánt,  hogy  a 
diplomatáink  olyan  tehetségtelenek,  hogy 
a  fiam  kénytelen  a  szíve  szerint  nő- 
sülni. 

Beatrix.  Neki  talán  így  jobb. 

Dominika.  Ha  egy  Metternichünk  volna, 
Albert  sírna  a  fájdalomtól,  de  az  aztán 
házasság  volna  !  Xe  haragudj,  hogy  őszinte 
vagyok.  Dehát ...  a  család  !  Mi  nem  azért 
vagyunk  itt,  hogy  a  magunk  boldogságát 
keressük. 

Beatrix.  Bizony,  bizony. 

Dominika.  Ha  tudnád,  Albert  mi  min- 
denen ment  keresztül.  Először  az  orosz  nő, 
Olga  Konstantinovna. 

Beatrix,  óh,  tudom  én  jól.  És  az  angol 
nö,  Patrícia  ! 

Dominika.  Ezt  is  tudod? 

Beatrix.  Mindig  figyelemmel  kísértem 
öt.  Aztán  Drezdában,  Leopoldina  Sarolta, 
a  kövér  nö. 

Dominika.  Nagyszerű,  milyen  jól  tudod. 
Onnan  Lisszabonba  ment. 

Beatrix.  Július  közepén.  Gonzaga 
Silvina.  A  csúnya  infánsnő. 

Dominika.  Csúnya?  Ez  nem  elég. 
Talán  portugálul  van  erre  szó.  Mert 
csúnya,  az  erre  nem  szó.  Es  aztán  az 
a  meglepetés  Mária  Herminával  Brüsz- 
szelben. 

Beatrix.  Két  fejjel  volt  nagyobb, 
mint  ő. 

Dominika.  Igen.  De  ezt  eleinte  nem 
tudtuk  róla. 

Beatrix.  Tudom.  Mert  mindig  mell- 
képeket küldtek. 

Dominika.  Elragadó,  hogy  mindent 
tudsz. 

Beatrix,    óh,    én    Albertet    már    gye- 


157 


A    HATTYÚ. 

rekkora     óta     a     magunkénak     tekintet- 
tem. 

Jácint  belép  balról. 

JÁCINT.  Óh,  csókolom  a  kezedet.  Megöleli 
Dominikát. 

Dominika.  Károly ! 

JÁCINT  Beatrixhoz  megy,  homlokon  csó- 
kolja. Jó  reggelt,  Beatrix.  Nagyszerű  szín- 
ben vagj'^  Dominika. 

Dominika.  Hát  még  te  !  Itt  nyaralsz? 

JÁCINT.  Pár  napra  jöttem.  De  folytas- 
sátok   édesem  ...     ha    nem    zavarlak  .  .  . 

Dominika.  Sőt  ellenkezőleg.  Remélem 
neked  nem  kell  mondanom  semmit.  Itt 
látsz  .  .  .    tudsz  mindent. 

JÁCINT.  És  boldog  vagyok.  Megfogja 
a  kezét. 

Dominika.  Épp  mondom,  mielőtt  ebbe 
a  boldog  révbe,  a  ti  családotokba  ért 
volna  az  én  drága  fiam,  mi  mindenen 
hajszolta  keresztül  a  politika.  Olga  Kon- 
stantinovna  .  .  . 

JÁCINT.  A  kékszemű.  Gyönyörű  lány. 

Dominika.  Ismered? 

JÁCINT.  Táncoltam  a  mamájával  Mün- 
chenben. 

Dominika.  Furcsa  ezt  tőled  hallani. 

JÁCINT.  Óh,  még  akkor  ! 

Dominika.  Igazán  szép  lány  volt.  Al- 
bertnek is  tetszett  és  neki  Albert  nagyon. 
Az  oroszok  akkor  a  tíz  milliárdos  francia 
kölcsön  előtt  álltak.  A  francia  sajtóban 
ellenünk  kezdtek  írni. 

Beatrix.  Kik? 

Dominika.  Én  azt  hiszem,  az  angolok. 
Ed  várd  nagyon  akarta  Albertet  Short- 
landéknak.  A  francia  milliárdok  truccolni 
kezdtek.  Egyszerre  csak  Izvolszki  Pét«r- 
várra  utazott  és  másnap  a  szép  Olga 
belesírt  az  ebédnél  a  levesbe. 

Beatrix.  Tudora.  Konstantin  meg- 
írta nekem.  Céklaleves  volt. 

Dominika.  Szegény  fiam.  Akkor  tette 
át  a  hadgyakorlatot  délről  északra.  Mu- 
tatni kellett,  hogy  nem  nősül  észak  felé. 
Szegény  Olgát  meg  Németországba  küld- 
ték zenét  hallgatni,  Mottl  dirigált  Mün- 
chenben. Akkor  táncoltál  te  ott  vele. 

JÁCINT.  A  régensnél.  Reggelig. 

Dominika.  Talán  épp  aznap  éjjel  ment 
át  a  vonat  Münchenen  az  első  miUiárdda). 
Hja,  már  ez  így  van.  Es  mikor  Ed  várd 
hazautazott  Marienbadból,  akkor  az  angol 
kombinációnak  is  vége  lett.  A  Shortland- 
leány  bolgárul  kezdett  tanulni.  A  bolgár 
trónörökös  miatt. 

Jácint.  És  Albert? 

Dominika.  Elküldtük  a  szív-szeilöz- 
tetöbe.  Afrikába. 

Beatrix.  És  a  Shortland -leány  meg- 
tanult bolgárul. 

Dominika.  Folyékonyan.  De  ebből  se 
lett  semmi.  Svédországba  ment  férjhez 
Olaf  herceghez.  Most  ott  áll  a  svédek  közt 
a  bolgár  tudományával.  Hallom,  a  stock- 
holmi bolgár  követ  oda  van  a  boldog- 
ságtól, mert  vele  mindig  bolgárul  beszél. 
Ebből  egy  nagy  nyersvasüzlet  lett  Svéd- 
ország és  Bulgária  közt.  A  jó  bolgárok 
ma  sem  tudják,  minek  köszönhetik  azt 
a  sok  vasat.  Ilyen  az  élet.  Már  mint 
minálunk. 

Beatrix.  Azt  tudod,  hogy  a  bolgár  há- 
T^asságból  mért  nem  lett  semmi? 

Dominika.  Azt  hiszem,  a  szerbek  léptek 
közbe  Delcassé  útján. 

Beatrix.  Ez  a  hivatalos  ok.  Az  igazi 
ok  jobb.  Egy  utolsó  megbeszélésre  küldték 
Shortlandék  Artúrt  és  a  bolgár  udvar 
Fülöpöt.  És  tudod,  Artúr  a  bal  fülére  nem 
hall.  Fülöj)  pedig  a  jobb  fülére  süket. 
Az  udvari  ebéden,  ahol  találkozniok  kel- 
lett, egymás  mellé  ültették  őket,  de 
etikett  és  rang  szerint  ültek,  úgy,  hogy  a 
«üket  fülüket  fordították  egymás  felé. 
Ezt  ők  nem  tudták.  Eleinte  szóltak  egy 
pár  szót,  de  aztán  kölcsönösen  nem  felel- 
tek, megsértődtek  és  hazamentek.  Ezért 
lett  Patríciából  svéd  hercegnő  és  ezért 
van  most  olyan  sok  nyersvas  Bulgáriában. 

JÁCINT.  Ezt  nem  is  tudtam.  Az  én  de- 
mokratikus magányomba  ez  nem  hatolt  el. 

Beatrix.  Ugyan  hagyd  már  azt  a  de- 
mokráciát. 

Dominika.  Nem  szereted? 

Bbatrix.    Nem.   Mindenkit    korrumpál. 

Már  a  királyok  közt  is  alig  van  egy-két 
royalista. 

Jácint.  Szóval,  elviszitek  a  lányunkat^ 
Dominika . 

DoMiiíiKA.  El,  Károly.  Kegyetlenül  el- 
raboljuk. Még  alszik? 

Beatrix.  Nem.  Kilovagolt  már  ko- 
rán. 

Dominika.  Mikor  láthatom  ? 

Beatrix  ijedtet}.  Hogy  mikor  látha- 
tod? .  .  ,  Istenem  .  .  .  Xagy  zavarban  van. 
a  homlokára  teszi  a  kezét.  A  fejem  .  .  - 
jaj  .  .  .     Elgyöngül,   támolyog. 

Jácint.  Kérlek  angyalom,  a  legkomo- 
lyabban felszólítalak,  hogy  ne  légy  rosszuL 
Most  igazán  ne.  légy  rosszul. 

Dominika.  Mi   bajod  édesem? 

Beatrix.  Már  az  éjjel  is  .  .  .  a  szupénáí 
hirtelen  oly  rosszul  lettem. 

Jácint.  Elég  rosszul  tetted. 

Beatrix.  De  Károly ! 

Dominika.  De  ha  tényleg  nem  érzed  jói 
magad  .  .  . 

Jácint.  Hát  jól  nem  érzi  magát.  Én  se 

érzem    e    pillanatban    jól    magamat.    De 
kérlek,  most  ne  ájulj  el,  ülj  le. 

Beatrix  leül,   rémültért. 

Dominika  ijedten  megy  feléje.  Dehát 
mi  az? 

JÁCINT  visszatartja.  Én  elmondom  neked 
Dominika. 

Beatrix  rémülten,  könyörgő  hangon. 
Károly!  Károly! 

JÁCINT.  Most  nyugalom,  édesem.  Én 
beszélek.  Dominika  !  Nem  ok  nélkül  mond- 
ják, hogy  te  vagy  a  legokosabb  nő  Közé[)- 
európában. 

Dominika.  De  Károly  .  .  . 

JÁCINT.  Semmi  szerénység.  Ne  félj,  erre 
a  nagy  okosságodra  mindjárt  szükséged 
lesz.  Itt  egy  kis  nehézség  van.  Nem  én 
mondom,  de  Beatrix  az  ö  aggódó  termé- 
szetével ...  itt  történt  valami,  Domi- 
nika. 

Dominika.  Jesszus  .  .  .  csak  nem  Ale- 
xandrával ! 

JÁCINT.      Mit      mondtam  .  .  .       milyen 
okos  no. 

Dominika.  Alexandrával .  .  .  történt 
valami  ? 

JÁCINT.  Nem.  De  majdnem. 

Beatrix  könyörögve.  Károly ! 

Dominika.  Szent  Isten ! 

JÁCINT.  Kérlek,  te  se  légy  rosszul. 
Hallgasd  meg,  elmondom  az  esetet. 

Dominika.  Károly  ne  ijessz  meg. 

JÁCINT.  Ellenkezőleg.  Meg  foglak  i»yug- 
tatni. 

Dominika.  Mi  történt  az  istenért? 

JÁCINT.  Az  történt  angyalom,  hogy 
Albert  itt  van  napok  óta  és  úgy  viselke- 
dett itt,  mint  egy  pisztráng. 

Dominika.  Mint  egy  pisztráng? 

Beatrix,  Hogy  mondhatsz  ilyet? 

JÁCINT.  Igen.  Hideg  volt  és  néma  volt. 

Dominika.  Szegény  Albert.  Ezt  miattam 
tette.  Nélkülem  nem  akart .  .  . 

Jácint.  Azt  a  világon  senki  nem  tud- 
hatta. Legkevésbé  Alexandra,  aki  el  volt 
és  el  van  telve  tőle  és  aldt  mélyen  bántott 
ez  a  nemtörődömség. 

Dominika.  Olyan  feltűnően  csinálta? 

JÁCINT.  Nem  Í8  lehet  feltűnőbben. 
ö  nagyon  jó  gyermek,  de  nagyon  rossz 
vőlegényjelölt.  De  mindegy.  A  te  fíadat 
itt  imádják.  A  lány  is,  ez  a  jó  anya  is. 

Dominika.  Te   drága,    kedves  .  .  . 

Beatbix.  óh  Dominika,  ha  tudnád .  .  , 
ha    tudnád  .  .  . 

JÁCINT.  És  ö  itt  sétált  ebben  az  imádat- 
ban mint  egj!" .  .  .    egy  ,  .  . 

Dominika.  Pisztráng. 

JÁCINT.  Még  annál  is  pisztrángabban. 
A  lány  nem  aludt,  éjszakánként  sírt .  .  . 

Dominika.  Borzasztó. 

JÁCINT.  Itt  szenvedett  mindenki,  aki 
ezt  látta  ...  az  anyja,  én,  a  fiúk,  a 
tanár  .  .  . 

Dominika.  Milyen  tanár? 

JÁCINT.  Éppen  ez  az.  Van  egy  tanár  a 
fiúk  mellett.  Fiatal,  művelt,  csinos, 
kedves  ember.  És  itt  egy  furcsa  dolog 
történt  a  végső  elkeseredésben,  mind 
csak  a  fiad  iránt  való  imádatból .  .  . 

Beateix  rémülten,  könyörögve.  Károly ! 

Dominika.  Nos? 

JÁCINT.  Már  ahogy  asszonyok  szokták, 
alkalmasnak  találták  ezt  a  tanárt  arra, 
hogy  a  tegnapi  estélyen.  .  .  tegye  egy 
kicsit  érdeklődővé  Albertet.  Ostobaság 
ugye,  de  ebből  is  láthatod  ezt  a  rajongást  a 
fiad  iránt. 

Dominika.  Milyen  naiv,  kedves  dolog. 

JÁCINT.  Ugye?  Na  és  most  jött,  amire 
nem  számítottak.  Ez  a  tanár,  egy  jó- 
modorú,  komoly,  rendes  ember,  erről 
kiderült,  hogy  .  .  .  képzeld ! .  .  .  titokban 
szerelmes  volt  Alexandrába.  Beatrix  ré- 
mülten feláll. 

Dominika.  Das  kommt  vor.  Beatrix 
megrLyugodva  leül. 

Jácint.  Es  ist  ja  kein  Wunder.  Er  sieht 
Sie  jeden  Tag,  Sie  ist  schön  und  gütig, 
etwas  stolz  .  .  .  sofőrt  ist  die  alté  Roman- 
tik f értig  .  .  .  Denk  an  all'  diese  Romane : 
nevelő    és    hercegkisasszony  .  .  . 

Dominika.  Nos  és? 

Jácint.  Képzeld,  ez  a  szegény,  halá- 
losan szerelmes  fiú  nemcsak  odaadta 
magát    ehhez    az    ártatlan    játékhoz,    de 

emberfölöttit  szenvedett  .  .  .  látva,  hogy 
ő  csak  eszköz  .  .  .  hogy  ó  csak  másvala- 
kinek az  érdeklődését  hívja  fel  .  .  .  és 
csak  arra  való,  hogy  ■  .  . 

Dominika.  Albert  az  oka.  Mért  nem 
mert  szólani  ?  .  .  .  Én  ezt  túlzottnak 
találom  tőle. 

JÁCINT.  Miattad  tette.  Hisz  az  fantasz- 
tikus, hogy  ez  milyen  jó  fiad  neked. 

Dominika.  Azért  jól  esik  ez  .  .  .  Köny- 
nyezik.   No  és  aztán? 

JÁCINT.  Kérlek,  ez  velünk  vacsorázott 
ez  a  fiú,  ez  a  mártír  .  .  .  igazán  ezt  kell 
mondanom  ...  ez  a  szegény,  derék  ön- 
feláldozó ember ...  és  úgy  szenvedett 
ott,  ebben  a  szerepében,  hogy  nekem  a 
könnyeim  csordultak  ki. 

Dominika.  Nem  csuda.  Ez  megható. 

Jácint.  És  ez  a  szegény  lány,  aki  csupa 
szív  és  jóság  .  .  .  nézni  se  bírta  ezt .  .  . 
már  küldte  volna  el  .  .  .  de  a  tanár  .  .  . 
csak  a  családért .  .  .  csak  Alexandráért ,  .  . 
csak  a  fiad  boldogságáért  .  .  .  folytatta, 
vérezve,  kínlódva  .  .  . 

Dominika.  Szegény ... 

JÁCINT.  Egészen  addig,  amíg  Albert, 
aki  errdl  semmit  se  tudhatott,  megsértett*. 

Dominika  rémülten.  A  tanárt? 

JÁCINT.   Azt. 

Dominika.  Azt  a  szegény  fiút  ? 

Jácint.  Azt.  Képzeld. 

Dominika.   Mit  csinált  vele? 

Jácint.  Azt  mondta  neki :  tolakodó. 

Dominika.  Borzasztó.  És  te  nem  léptél 
közbe  ? 

Jácint.  Hogy  tehettem  volna  ? 

Dominika.  És  az  a  szegény  tiú  mit 
csinált  ? 

Jácint.  Mit  csinálhatott?  Lehajtotta  a 
fejét.  Én  azt  hittem,  a  szívem  szakad  meg 
erre  a  jelenetre, 

Dominika.  Borzasztó.  Szegény  jó  em- 
berke. És  Alexandra? 

Jácint.  Jólesik  nekem,  hogy  te  így 
megsajnálod  ezt  a  fiút.  Látod,  nemcsak 
csupa  ész  vagy,  de  csupa  szív  is.  Ha  lát- 
tad volna  ott  állni  ezt  a  szegény  szorgal- 
mas tudóst .  .  .    egy  csillagász,  kérlek,  .  .  . 

az  ö  reménytelen  halálos  szerelmével,  amit 
leküzdött  magában,  az  ő  összeomlott  ro- 
mantikájával, az  ö  vérző  szívével .  .  . 
amint  Albert  elegánsan  és  élesen  megsér- 
tette ...  és  ö  ott  állt  lehajtott  fejjel .  .  . 
egy  életre  megszégyenítve  .  .  .  össze- 
törve .  .  .  miután  ilyen  áldozatot  hozott  a 
családért .  .  .  tudod  ez  a  hűség  ...  ez  a 
mártirium .  .  .  hát  mondd,  te  mint 
asszony,  nem  derék  ember  az  ilyen? 

Dominika.   De   még   milyen  derék ! 

Jácint.  Hát  kilökni  való  ember  ez  f 
l^enézni  való  ember  ez? 

Dominika.  Dehogy ! 

Jácint  növekvő  hévvel.  Hát  sérteni  való 
ember  ez?  Ütni  való  ember  ez?  Büntetni 
való  ember  ez? 

Dominika.  Isten  ments! 

Jácint  még  lelkesebben.  Hát ...  ki- 
dobni való  ember  ez?  Bántani  való  ember 
ez  ?  Hisz  ez  egy  .  .  .  mitcsinálnivaló  .  .  . 
egy  .  .  .  nem  is  tudom  ...  ez  egy  .  .  . 
egy  .  .  . 

Dominika  lelkesen.  Csókolni  való  ember  t 

Jácint.  Nahát  ez  történt  vele  ! ! !  Fárad- 
tan zökken  le  egy  fotelbe.  A  homlokát  törli. 
Félre.  De  nehezen  jött  rá. 

Dominika.  Hogyan  ? .  .  .  hogy  ez  tör- 
tént vele. 

JÁCINT.  Amit  te  mondtál.  Alexandra 
megcsókolta. 

Dominika.  Alexandra  ? 

JÁCINT.  Ahogy  te  mondtad. 

Dominika.   Igen.   Na  igen. 

JÁCINT.  Mert  nem  bírta  már  tovább 
nézni  a  szenvedését,  mikor  Albert  meg- 
sértette. Ott  csókolta  meg  az  én  jelenlé- 
temben és  Albert  jelenlétében. 

Dominika.  És  Albert? 

JÁCINT.  Honnan  tudhatta  szegény, 
hogy  itt  miről  van  szó?  Ö  nem  érezte  ezt 
akkor  olyan  tisztán,  mint  te  most. 

Dominika.  Igen  .  .  .    igen  .  .  .    Hogyne. 

JÁCINT.  És  ez  a  Beatrix  .  .  .  aki  annjóra 
rabja  a  formáknak  .  .  .  nézd  ...  ez  itt 
most  haldoklik  emiatt.  Beatrixhoz.  Amiatt, 
amit,  látod,  Dominika  természetesnek 
talál,  sőt  majdnem  megkövetel.  Mi? 

Dominika.  Hogyne,  hogyne. 

JÁCINT.  Elragadó  ötlet  volt  ettől  a 
■csupaszív  lánytól.  Boldog  vagyok,  hogy 
tudtán  kívül  úgy  gondolkozott  erről,  mint 
te.  Ebben  a  csókban  annyi  minden  volt : 
jellem,  jóság,  tisztesség,  lelkiismeret,  fele- 
lősségérzés, hála,  részvét,  emberség,  szá- 
nalom ...  és  önfeláldozás,  édesem !  Le 
kell  borulni  ez  előtt  a  lány  előtt.  Közben 
Beatrix   titokban,   boldogan   simogatta. 

Dominika.  Derék  lány.  Bátor  lány. 
Boldog  az  a  nép,  amelynek  ilyen  király- 
néja lesz. 

Jácint.  Ha  láttad  volna  abban  a  pilla- 
natban .  .  .  hogy  reszketett .  .  .  hogy 
haldoklott  ...  de  megtette.  Érezte,  hogy 
tartozik  mint  embernek,  mint  testvéré- 
nek. .  .  ezzel.  Felemelni  őt  a  megalázta- 
tásból !  És  ha  épp  tudni  akarod,  én  is  meg- 
csókoltam szegényt. 

Dominika.  Jól  tetted.  XVI.  Lajos  a  fe- 
lesége életveszélyes  szülése  után  örömében 
megcsókolt  egy  cselédet.  Das  kommt  vor. 
Hát  ez  az  a  nagy  borzasztóság? 

JÁCINT.  Ez.  Beairixra  mutat.  Ő  oda  van. 
Dehát  ö  .  .  .  haragszik  a  tanárra,  ettől 
fflggetlonül. 

Beateix.  Én?  Én  ópúgy  gondolkodom, 
mint  Dominika.  Csak  nem  tudtam,  hogy 
ö  úgy  gondolkodik,  mint  én. 

JÁCINT.  Te  haragszol  a  tanárra  Napóleon 
miatt.  A  fiúkat  tudniillik  .  .  . 

Dominika.  Te  se?  Napóleont? 

JÁCINT.  Tyhű,  de  még  mennyire  nem  i 

Dominika.  Te.  Az  én  boldogult  uram 
könyvtárában  van  egy  kuriózum,  egy 
kis  francia  könyv,  amely  világosan  be- 
bizonyítja, hogy  Napóleon  nem  is  élt 
soha.  Majd  elküldöm.  Olvasd  ezt,  ez  na- 
gyon megnyugtató.  —  Na  édesem.  Hát 
ez  volt  az  a  nagy  eset? 

Beateix.  Ez.  Te  okos,  derék  asszony. 
Ha  én  tudtam  volna,  hogy  neked  ennvi 
éj*zéked  van  a  pszichológia  iránt .  .  . 

JÁCINT.  Beatrix  tegnap  rögtön  megér- 
tette, mi? 

Beatrix.  Oh,  rögtön. 

JÁCINT.  Neki  nagyon  nagy  érzéke  van 
«  pszichológia  iránt. 

Dominika.  Szegény  kis  tanár.  Most  ő 
kezd  érdekelni.  Mi  lesz  vele? 

Beatrix.   Csomagol.    Oh,  ő   érzi,   hogy 
-ezek  után  egy  percig  sem   maradhat  itt. 
Dominika.    Azt    helyesen    érzi.    De    ti 
■ctsak  így  bocsátjátok  el? 

Beatrix.  Hát  tudod  édesem  ...  ő 
most  már  .  .  .  ő  szegénj'  most  már  olyan, 
mint  egy   kilőtt   patron. 

Dominika.    Patronnal   mindig  vigyázni 
kell.  Ezt  el  kell  intézni  vele,  mielőtt  innen 
kimegy  egy  más  világba.  Ezekből  lesznek 
A  memoár-írók,  amerikai  felolvasók,  vagy 
ellenzéki     publicisták.     Nagyon    kell    vi- 
gyázni.   Nekem    fájdalom,    praxisom    van 
az  ilyenekben.   Nevelők,  adjutánsok.  Sok 
baj  van  velük.  Majd  én  beszélek  vele. 
Be.\trix.   Köszönöm,  te  okos  asszony. 
■  IJominika.     Ha    előbb    jöttem     volna, 
■megmondtam  volna  neked,  hogy  nevelővel 
nem  szabad  kezdeni.  Nevelőhöz  úgy  nem 
szabad  hercegnővel  közelíteni,  mint  ben- 

2Ínhez  gyufával.  Felrobban.  És  még  egy 
bölcsesség :  nem  kell  úgy  sietni.  Vártatok 
volna  egy  napig,  látod,  megjöttem.  Van 
egy  régi  angol  közmondás :  aki  négy  hét 
alatt  akar  meggazdagodni,  azt  rendsze- 
rint már  az  első  héten  felakasztják. 

Jácint.  Angliában. 

Beatrix.  Csodállak  Dominika  és  iri- 
gyellek ezért  az  önálló  gondolkozásodért. 
Oly  erélyes  vagy. 

Dominika.  Én  vad  anya  vagyok ! 

Beatrix.  Én  is.  De  én  izgatott  vad 
anya  vagyok  és  te  higgadt  vad  anya  vagy.. 

Dominika.  Kinek  milyen  a  vérmér- 
séklete. Azért  te  is  elég  férfias  vagy. 

Beatrix.  Mert  nagy  fiúkkal  jutottam 
özvegységre.  Az  ilyen  anya  elapásodik. 
A  fiúknak  kell  az  apai  szigor  és  milyen 
szép  az,  ha  ezt  is  az  anya  liferálja. 

Dominika.  Boldogult  urad  Henrik  sze- 
líd apa  volt. 

Beatrix.  Az  apa,  az  mindig  dilletán;* 
szülő.  A  mellére  üt.  Az  anya  a  pro- 
fesszionátus. 

Dominika.  Mikoi-  láthatom  a  tanárt? 

Beatrix.  Mindjárt  intézkedem.  IV 
félek,  hogy  nehéz  dolgod  lesz  vele. 

JÁCINT.  Fogadjunk,  hogy  öt  pere  alatt 
elintézed. 

Dominika.  Nem  fogadok  Károly  189$ 
óta,  mióta  boldogult  urajnmal  fogadtam, 
hogy  fiam  születik. 

JÁCINT.    És  lányod  született? 

Dominika.  Kettő,  Károly.  Kettő  egy- 
szerre. 

Komorna  belép  jobbról. 

Beatrix.  Mi  az?  Készen  vannak? 

Komorna.   [genis,  Fenség. 

Grófné  és   Sywphorosa  belép  jobbról. 

Symphorosa.  Drága  Dominikám,  min- 
den rendben  van  és  meglepetés  is  vár  rád 
a   szalonodban. 

Dominika.  Meglepetés?  Engem  ma  már 
nehéz    meglepni,   édes  Symphorosám. 

SYMniOROSA.  Ez  azonban  mégis,  azt 
hiszem,  jól  fog  esni  neked.  Albert  vár  rád 
a   szalonban. 

Dominika.  Albert?  Felkelt  ilven  korán? 

Miattam  ?  Igazad  van :  ez  meglepetés  és 
öröm.  Megyek.  Indul.  Hát  addig .  .  . 
hivassátok  nekem  ide  azt  a  tanár  urat. 

Beatrix.  Idehivatom,  édesem.  Itt  fog 
rád  várni  ebben  a  szobában.  A  komornához. 
Menjen,  küldje  Caesart  azonnal.  Komorna 
hátul  el.  Édes  Dominikám  ...  ez  a  tíinár 
tisztességes  fiú,  de  nagyon  fiatal  és  lob- 
banékony. 

Dominika.  Ne  félj  édesem,  bízd  csak 
rám.  Ha  lobbanékony,  nem  kell  ingerelni. 
Az  első  dolog :  megbocsátani  neki.  Rögtön 
megbocsátani. 

Beatrix.  Hogjí^an?  Te  ilyen  könnyen 
bocsátasz   meg  ? 

Dominika.  Nagyon  könnyen. 

Beatrix.  Az  előbb  a  fiadban  úgy  kár- 
hoztattad ezt   a   tulajdonságot. 

Dominika.  Igen,  édesem,  de  elfelej- 
tettem hozzátenni,  hogy  tőlem  örökölte. 
OyerÜTik,  grófné.  Elmegy  jobbra,  a  grófné 
4s  Symphorosa  követi. 

Szünet. 

Jáeini  és  Beatrix  hosszasan  néz  egymásra. 
Jácint  diadalmasan  mosolyog. 

Beatrix.  Aranyszíved  van,  kedves  Ká- 
roly. És  nagyon  jó  fejed  van,  kedves 
Károly.  Homlokon  csókolja.  Most  már  csak 
attól  félek  .  .  . 

. JÁCINT.  Most  meg  már  csak  mitől 
félsz  ? 

Beatrix.  Ha  most  találkozik  a  fiával  .  .  . 
és  beszélnek  .  .  .  nem  lesz-e  Albert  más 
véleményen  ? 

•lÁciNT.  Két  okból  nem  lesz  más  véle- 
ményen. Először  nem  lesz  bolond  máskéj) 
gondolkozni,  mint  a  mamája,  másodszor 
pedig  magam  is  ott  leszek  ennél  a  talál- 
kozásnál.  Indul.   Még  pedig  sürgősen. 

Beatrix  viátia  siet.  Mondd  te  kedves  .  ,  . 
ón  igaztalan  voltam  hozzád  .  .  ,  mit  te- 
gyek, hogy  megbocsáss? 

Jácint  a  jobboldali  ajtónál.  Most  egye- 
lőre csak  annyit  kérek,  hogy  ne  borulj  a 
nyakamba.  Holnap  aztán  le  fogod  írni  egy 
irkába  százszor,  hogy :  «jó  az  öreg  a 
háznál».   EL 

Beatbix  balfelé  nienet.  Modora,  az  nincs. 
Hátul  belép  Caesar. 

Beatrix.  Caesar  !  Lemegy  és  megmondja 
Ági  tanár  úrnak,  hogy  jöjjön  fel  ide  és  itt 
ebben  a  szobában  várjon.  A  főhercegnő 
őfensége  akar  vele  beszélni. 

Caesar.   Parancsára,  Fenség. 

Beatrix.  Mi  lesz  a  reggelije  Mária 
Dominika  őfenségének? 

Caesar.  A  teához  hideg  lazac,  .hideg 
beef,  hideg  csirke  .  .  . 

Beatrix.  Caesar !  Hisz  ez  a  tegnapi 
vacsora. 

Caesar.     Bocsánat,   Fenség,  ez    a     mai 
reggeli.    Ma   éjfél  után  egykor  tettem  az 
asztalra  és  eddig  még  mindig  nem  evett 
belőle  senki. 
.   Beatrix.  Ön  megőrült. 

Caes.\r.  Parancsára,  Fenség.  Más  reg- 
geli lesz. 

Beatrix,  És  mért  olyan  sápadt? 

( 'AESAR.  Nem  aludtam,  Fenség.  Szenved- 
tem. Főként  a  tea  miatt. 

Beatrix.  Milyen  tea  miatt. 

Caesar.  A  borzasztó  tévedés  miatt. 
Jácint  atya  kapta  a  forró  teát  és  Fenséged 
a  hideg  levest. 

Beatrix.  Azért  csak  hálás  vagyok.  Ha 
abban  a  rémes  pillanatban  nincs  ott  az  a 
korty  jéghideg  leves,  talán  összeestem 
volna.  Az  térített  magamhoz. 

Caesar.  Az  éjjel  egy  tégla  esett  a  fe- 
jemre, Fenség.  Most  egy  kó  esik  le  a 
szívemről. 

Beatrix.  Ne  büntesse  meg  a  bűno.it, 
aki  tévedett. 

Caesar.  Parancsára.  Fenség.  Talán 
adjak  neki  valami  kis  jutalmat? 

Beatrix.  Túlzásba  ne  menjünk.  — 
A  tanár  itt  várjon.  Jobbra  el.  Caesar  indul 
a  bal  hátsó  ajtó  felé,  de  ez  nyílik  és  belép 
rajta  Alexandra. 

Alexandra.  A  főhercegnő  megjött ': 

Caesar.  Meg,   Fenség. 

Alexandra.   Hol  van? 

Caesar.  Itt,  Fenség.  Jobbra  mutat.  Azt 
hiszem,  átöltözik  a  hosszú  autó-út   után, 

Alexandra.  És  maga  mit  csinál  itt? 

Caesar.   Megyek,  ahova  küldtek. 

Alexandra.  Hova  küldték? 

Caesab.  Ági  tanár  úrhoz. 

Alexandra  idegesen.  Mit  akarnak  Ági 
tanár  úrtól? 

Caesar.  Hogy  jöjjön  ide  és  várjon  itt. 

Alexandra.  Akkor  jó.  Menjen  és 
küldje.  Leül. 

Caesar.  De  ,  . .  ha  megengedi,  Fenség .  .  . 
azért  kell  ideküldeneni  a  tanárt .  .  . 

Alexandra.  A  tanár  urat. 

Caesar.  A  tanár  urat,  mert  a  fenséges 
asszonyok  óhajtanak  vele  beszélni. 

Alexandra.  Ön  ne  keresse  az  okokatw 
Ön  tegye  azt,  amit  parancsoltak.  Küldje 
ide  a  tanár  urat. 

Caesar.  Parancsára,  Fenség.  El  bal 
Jmtul. 

Rövid  szünet. 
Ági  belép  hal  hátul,  útiruhában. 

Ágl  Fenség  hivatott? 

Alexandra.  Nem.  De  azért  vagyok  itt, 
mert  megtudtam,  hogy  idehívják. 

Ágl  Parancsoljon  velem. 

Alexandra.  Milyen  ruha  van  magán? 

Ágl  Utazó  ruha. 

Alexandra.  Elutazó  ruha? 

Ágl  Az  is.  Meg  is  érkeztem  valahonnan. 
El  is  utazom  valahova.  Szümt.  Paran- 
csoljon velem. 

Alexandra.  Akkor  a  fiúkkal  mi  lesz? 

Ágl  Nem  tudom. 

Alexandra.  Nem  sajnálja  őket  itt- 
hagyni  ? 

Ági.  De  nagyon.  Szünet.  Parancsoljon 
velem. 

Alexandra.  Mária  Dominika  főher- 
cegnő,  a   trónörökös   anyja    megérkezett. 

Ágl  Tudom. 

Alexandra.  És  azt  is  tudja,  miért 
jött? 

Ágl  Azt  is  tudom. 

Alexandra.  És? 

Szünet. 

Alexandra.  Foglaljon  helyet  kérem. 

Ágl  Köszönöm.  Nem  ül  le. 

Alexandra  feláll.  Én  eddig  még  nem 
beszéltem  a  főhercegnővel.  Nem  is  láttam. 


181 


A   HATTYÚ, 

Most  fogok  vele  találkozni.  Talán  már  egy 
perc    múlva.    És   akkor   ö  .  .  .     nekem    is 
meg  fogja  mondani,  hogy  mért  jött. 
Ági.  Igen. 

Szünet. 

Alexandra.  Ez  az  egész  véleménye 
erről  a  dologról? 

Ági.  Körülbelül. 

Alexandra.  Nem  értem,  hogy  most 
miért  gúnyos?    Megint   éles. 

Ági.  Mint  a  borotva. 

Alexandra.  Mint  a  borotva  ?  Nagyon 
nézi  Ágit.  Igen  .  .  .    igen. 

Ági.  Igen.  Fenség.   Borotva. 

Alexandra  szigorúan  néz  rá.  Hogy 
viselkedik  ön  itt  most  velem? 

Ágl   a  legnagyobb  tisztelettel.  Fenség. 

Alexandra.  Miféle  játék  ez?  Elfe- 
íejtette  ami  az  éjszaka  történt? 

Ági.  El,  Fenség. 

Alexandra.  Úgy !  Azt  a  pillanatot  is, 
£t  mikor  én  .  .  . 

Ági.  Azt  a   pillanatot  is,  Fenség. 

Alexandra.  Ilyen  könnyű  ezt  elfe- 
lejteni? 

Ágl  Azt  nem   mondtam. 

Alexandra.  Ha  ezt  én  tudtam  volna  .  .  . 

Ági.  Tudnia  kellett  volna. 

Alexandra.  Hogy  el  fogja  felejteni? 

Ági.  Ezt  .  .  .  nekem  el  kell  felejteni, 
Fenségednek  le  kell  tagadni  ...  én  .  .  . 
a  harmadiknak  meg  se  szabad  látni. 

Alexandra.  Én  nem  tagadom  le,  és  ö 
látta.  Úgy  veszem  észre,  maga  túl  drága 
ajándékot  kapott  tőlem.  Nagyobbat,  mint 
aminőt  megérdemel.  Talán  .  ,  .  egy  or- 
«zágot ! 

Aoi.  Az  nem  nagy  dolog.  Volt  már 
eset,  hogy  egy  lóért  kínálták. 

Alexandra.  Még  meg  is  sért.  Úgy  be- 
szél, mint  egy  durcás  gyerek. 

Á(;i.  Nem,  Fenség.  Ahogy  én  itt  most 
beszélek,  amit  én  ma  cselekszem,  ahogy  én 
innen  ma  eltűnök,  az  az  én  válaszom  a 
Fenséged  csókjára. 

Alexandra.  Azt  nem  kértem,  hogy 
ezt  a  szót  kimondja. 

Ági.  Nem  fájt  kimondani.  Kapni  sokkal 
fájdalmasabb   volt. 

Alexandra.  Fájdalmasabb,  mint  adni? 

Ági.  Oh,  igen.  Benne  éreztem  minden 
szánalmát,  de  minden  lenézését  is.  Gőgös 
dolog  volt.  Azt  jelentette,  hogy  nem  va- 
gyok ember.  Hogy  engem  szabad.  Mint 
egy  kis  gyereket,  vagy  egy  állatot. 

Alexandra.  így  érezte? 

Ági.  Ha  nem  így  éreztem  volna  .  .  . 

Alexandra.  Akkor? 

Ágl  Akkor  úgj'  visszaadtam  volna,. 
Fenség,  hogy  talán  még  most  is  tartana. 

Alexandra  idegesen.  Szóval  ostobaság 
volt  tőlem. 

Ági.  Sok  volt.  Fenség.  Sok  volt  egy- 
szerre.  És  ez  tette  gyanússá. 

Alexandra.  Gyanússá. 

Ágl  Igen.  Mert  ott  még  nem  tartot- 
tunk. És  mégis  .  .  .  egyszerre  megkap- 
tam. Aztán  hajnalban  .  .  .  tetszik  tudni, 
lehűlt  a  levegő.  A  csók  után  .  .  .  kimentem 
a  parkba,  a  forró  fejemet  szellőztetni  .  .  . 
virradatkor.     Sokáig     sétáltam.     Nen\     a 

rózsák  felé,  A  tölgyek  közt,  ahol  illat - 
talán  és  erős  a  levegő.  Ott  megnyugszik  a 
.szív  és  bírál.  Ott  aztán  úgy  éreztem  ma- 
gamat, mint  a  koldus,  akinek  egy  ezrest 
dobtak  a  kalapjába  .  .  .  és  aki  szeretne 
utána  szaladni  az  adakozónak,  mert  fél, 
hogy  tévedés  volt .  .  .    sok  volt. 

Alexandra  dacosan,  idegesen.  T^ssa, 
nagyon-nagyon  örülök,  hogy  ilyen  fe- 
gyelmezetten gondolkozik. 

Ági.  Reggel  van.  Fenség.  A  nap  süt. 

Alexandra.    Nem   a    csillagok? 

Ági.  Nem. 

Alexandra  idegesei.  Nagyon-nagyon 
örülök. 

Ági.  Én  is.  Én  annak,  hogy  ön  örül. 

Alexandra  id^esen.  Nagyon-nagyont 
örülök.  Ez  így  jó  és  így  szép. 

Áoi.  Szebb  nem  is  lehet. 
Jácint   beléjj   jobbról.    Ági    tneghajoJ. 

Jácint.  Na  végre  fiam,  hogy  látlak. 
Dominika  főhercegnő  szeretne  veled  be- 
Kzélni.  Sőt  a  trónörökös  is. 

Ági.  a  trónörökös? 

Jácint.  Boldog  volna,  ha  jóvátehetné 
ezt  a  .  .  .    tegnapi  félreértést. 

Ági.  Bocsánat  atyám,  de  legyen  sza- 
bad kitérnem  előlük.  Én  elmegyek.  A 
kofferem  már  a  kocsin  van. 

JÁCINT.  Búcsú  nélkül  hagysz  itt  ben- 
nünket? 

Ágí.   Most   búcsúztam  Őfenségétől. 

Alexandra.  Még  pedig  igen  furcsán. 

JÁCINT.  Hogyhogy? 

Alexandea.  Hidegen,  dacosan.  Mintha 
én  bántottam  volna  meg  őt. 

Jácint.  Hát  nem  érdekes?  Másodszor 
találja  el  a  gondolatomat.  Bizony  meg- 
bántottad lányom.  Még  pedig  a  hiúságát. 
Tán  az  önérzetét  is .  .  .  Azzal  az  a.la- 
mizsnás  puszival.  Erről  van  szó  úgy-e, 
fiam? 

Ági.  Erről,  atyám. 

Alexandra.  Egy  ilyen  tragikus  pilla- 
natot puszinak  nevezni? 

Jácint  Ágihoz.  Látod,  ezt  a  bölcsességet, 
«zt  a  józan  ítéletet,  ezt  mind  a  sport  teszi. 

Alexandra.    Tegnap    miket    mondott. 

Élete,  végtelensége,  halála.  Ez  mind  nem 
volt  igaz? 

JÁCINT.  Dehogy  nem.  A  hirtelen  fáj- 
dalom a  legerősebb  szavakat  keresi.  Ezen 
alapul  például  a  népnél  a  káromkodás. 

Alexandra.  Hát  ez  csak  ennyit  ért? 

JÁCINT.  Csak?  Sok  ez  lányom,  mert  a 
naay  fájdalmat  jelenti.  Kiáltás,  aminek 
a   szövege  nem  fontos. 

Alexandra.  Hát  akkor  mely  .szavait 
vegyem  komolyan? 

JÁCINT  Ágira  mutat.  Amiket  most  itt 
elhallgat.  Kis  szünet.  No  ...  és  te  lá- 
nyom?   Na  I    őszintén! 

Alexandra.  Én  Jácint  .  .  .  hogy  őszinte 
legyek,  azt  hiszem  .  .  .  szeretem  egy 
kicsit. 

JÁCINT.  Amíg  meg  nem  csókoltad,  én  is 
azt  hittem,  hogy  szereted. 

Alexandra.  Te  is  ezt  mondod?  Hogy 
beszéltek  itt?  Mi  e/ ?  Hát  nem  dűlt  össze 
íi  világ  ma  éjjel? 

JÁCINT.  Nem,  lányom. 

Alexandra.  Maga   is  ezt  érzi? 

Ági.  Igen,  Fenség. 

Alexandra.  De  hiszen  ...        ~ 

JÁCINT.  Megint  nem  tudod,  nii  a  bajod 
lányom.  Ez  volt  az  a  sajnálat,  amit  az 
éjjel  kerestél  magadban.  Végül  félhárom- 
kor meg  is  találtad  abban  a  savanyú 
csókban. 

Alexandba.  Savanyú? 

Jácint.  Nem  én  kaptádra,  mégis  éreztem. 

Alexandra.  Szomorú  vagyok.  Jácint. 
De  ha  így  beszélsz  velem  ...  ha  most  itt 
maradsz  egy-két  napig  ...  és  mindig  így 
beszélsz  velem  .  .  .    megnyugszom. 

Jácint.  Itt  maradok  lányom.  Itt  ma- 
radok még  két-három  napig,  hogy  igazán 
megnyugtassalak. 

Kis  szünet. 

Ági.  Engedjék  meg,  hogy  elbúcsúzzam. 
Meghajol.  Fenség. 

Alexandra  nem  tudva  ebbe  belenyu- 
godni. Csudálom  ezt  a  nyugalmát.  Ezt  az 
önuralmat.  Tudom,  hogy  ez  mind  nem 
igaz,  ahogy  itt  most  viselkedik.  Mást  sze- 
retne tenni. 

Ági.  Meglehet,  Fenség. 

Alexandra.  Mást  szeretne  mondani. 

Ági.   Az  is  meglehet. 

Alexandra  dacosan,  id.egesen.  Dehát .  .  . 
ha  ilyen  csudálatos  önuralma  van .  .  . 
mért  nem  tegnap  este  mutatta  ezt  meg? 
Izgatottan.  Most  még  csak  ezt  az  egyet 
szeretném  tudni. 

Jácint.  Ne  légy  ideges,  lányom.  Itt  ma- 
radok két  hétig. 

Alexandra  egyre  idegesebben.  Ha  most 
ilyen  nyugodt  tud  lenni,  akkor  mért 
-csinálta  ezt  tegnap?  Mit  akart?  Nem  tu- 
dom ! 

Ági.  Nyugodjék  meg.  Fenség,  én  se 
tudom.  Az  éppen  a  szép  ennek  az  éjszaká- 
nak a  történetében,  hogy  nem  tudtam 
mit  akarok. 

Alexandra.   Nem  tudta? 

Ágl  Nem. 

Alexandra.  Nem  tudta  és  .  .  , 

Jácint.  Csöndesebben  lányom.  Es  nyu- 
iíodtan.   Egy  hónapig  maradok  itt. 

Alexandra  oda   se  hallgatva,  egyre  iz- 

gatotiabban.  Nem  tudta,  hogy  mit  akar. 
És  engem  azért  mégis  \4tt  magával  a 
jóságomnál  fogva  ...  az  ügyetlenségem- 
nél fogva  .  .  .  belevitt  mindenbe  ...  a 
legborzasztóbba.  Nem  tudta  mit  akar  ,  .  . 
és  én  vele  voltam  a  szívemben  ...  és  el- 
szántam magam  mindenre,  még  arra  is, 
hogy  vele  együtt  lázadjak  fel  .  .  .  és  ki- 
tartsak mellette  .  .  .  még  .  .  .  még  ha 
összedűl  is  velem  az  egész  \álág  1  És  ő  .  .  . 
Albert  halkan  belép. 

Alexandra  látja  Albertet,  de  nem  törődik 
veh  és  izgatottan  folytatja-  beszédét.  0  íinem 
tudta  mit  akar>.  Csak  rombolni  akart. 
Engedett  egy  hiú  pillanat  szilajságának  .  .  . 
ahelyett,  hogy  akkor  lett  volna  okos  és 
analitikus.  De  gyerek  volt  és  bolond 
volt  .  .  ,  mikor  odaült  mellém  az  asztal- 
hoz .  .  .    igenis  rebellis  volt .  .  . 

Albert  szerény  hangon,  finom  gúny- 
nyal.  Xaxa,  te  nem  jól  ítéled  meg  ót.  O 
szabad  szellem.   Nem  olyan,  mint  rai. 

Alexandra  nem  törődik  vele.  Nem 
akart     egyebet,     csak     lázadni  .  .  .     csak 

a  botrányt  akarta  ...  és  igenis  modor- 
talan volt  és  lelkiismeretlen  volt  és  .  .  . 

Albert.  Te  igaztalan  vagy.  ö  csil- 
lagász. 

Alexandra.  És  igenis  most  én  mondom, 
hogy  amit  csinált,  az  tolakodás  volt  1 

Ágl  Fenség ! 

Albert.  Egy  szót  se  feleljen,  Miklós. 
Megtiltom,  Miklós,  És  ha  megengedi 
Miklós  .  ,  .  most  én  csókolom  meg.  Hozzá- 
lép, megöleli  és  megcsókolja  Ágit. 

Jácint.   Bravó !  Holnap  elutazom. 

Ági  jókedvűen.  Nagyon  köszönöm.  Fen- 
ség.  Erre  igazán   nem   voltam  elkészülve. 

Albert.  Jól  esett? 

Aoi.   Ez  jól,  Fenség. 

Albert.  Akar  még  egyet? 

Aoi.  Köszönöm,  Fenség,  az  sok  volna,. 
így  ez  éppen  elég. 

A  hátsó  ajtón  belép  György  és  Arzén. 
Mindeniknél  virágbokréta  van.  Egy  pilla- 
tMtra  megállnak  az  ajtóban,  aztán  a  sziu 
közepére  jönnek,  ott  elfogódottan  megállnak. 
Ágira    néznek.    Albert    átmegy    balra,    elöl. 

György.  Tanár  úr .  .  ,    A  tneghaioltságtól 
elakad. 

Mindketten    egyszerre     nyújtják     Agi    felé 
bokrétáikat. 

Agi.  Nekem?  Átveszi  a  két  bokrétát. 
György   és    Arzén   elfordul,    mind   a    kettő 
könnyeit  törli.  Arzén  György  vállára  hnjol. 
Háttal  állnak  a  közönségtiek. 

Ági.    Ejnye  .  .  .      Indiánok !    Híres    in- 
diánok I 

György  és  Arzén  niegfardul,  gyöngéden  meg- 
öleli mind  a   kettő   Ágit. 

Ági.  Vígabban  kell  búcsúzni.  Nem  így. 
Örülni  kell.  Most  nem  következik  több 
történelemóra.  Most  már  maga  a  törté- 
nelem következik.  Meghajol  és  elmegy 
hátul.  A  fiúk  utána  mennek. 
Szünet. 

Albert.    Na    haragudjál    Xaxa,    ezzel 
tartoztam  neki. 

Alexandra.  Neki? 

Albert.  Ki  kellett  engesztelni  szegényt 
azért  a  csókért,  amit  tegnap  tőled  kapott. 

Alexandra  gyanakodva   néz  Jácintra. 

JÁCINT    mosolyogva.    Igen-igen.    Ez   így 
van. 

Alexandra.  Nem  voltam  bűnös? 

JÁCINT.  Nem,  lányom. 

Alexandra.  Még  csak  hős  se  voltam? 

JÁCINT.  Nem,  lányom. 

Alexandra.  Hát  mi  voltam? 

JÁCINT.   Ne  kérdezd,  lányom. 

Albert  ünnejpélyesen.  Alexandra  ...  te 
ma  éjjel  jóvátetted  egy  hibámat,  amely 
az  én  emberi  gyöngeségemből  fakadt. 
Most  arra  akarlak  megkérni,  hogy  maradj 
mellettem  végig  az  életen  és  ha  hibázom, 
mindig  légy  oly  bátor,  mint  ebben  az 
esetben  voltál.   Akarod?   A   kezét  nynjtja. 

Alexandra  kezet  ad   neki. 
Kis  szünet. 

Alexandra.  Albert .  .  .  nekem  köte- 
lességem az  igazat  megmondani.  Ha  én 
most  becsületesen  megmondom  neked, 
hogy  e  pillanatban  nem  érzek  irántad 
egyebet,  mint  becsülést  és  .  .  ,  szeretetet  ? 
Albert.  Akkor  azt  válaszolom  Xaxa, 
hog}^  ez  nekem  most  elég. 

Alexandea  kedves  szomorúsággal.  Nem 
mi  találtuk  fel  a  szerelmi  házasságot, 

Albert.  Nem.  Határozottan  nem.  Min- 
denik nnerm-nél  megrázza  a  kezét. 

Alexandra.  Nem. 

JÁCINT.  Nem, 

Albert.  Megengedsz  ehhez  egy  pót- 
lást? 

Alexandra.  Igen. 

Albert.  Mi  feltaláltunk  .  .  .  valami 
szebbet.  A  házasság  után  következő  sze- 
relmet. Ezt  a  klasszikus  és  erős  boldog- 
ságot, ami  ...    ami  .  .  . 

Jácint.  Később  jön,  de  tovább  tart. 

Albert.  Roppant  érdekes,  hogy  te 
mindig  ki  tudod  fejezni,  amit  az  ember 
gondol.  Kérlek,  Württembergi  Katalin 
volt  a  legboldogabb  feleség  a  világon. 
Pedig  ezt  a  házasságot  erőszakkal  csi- 
nálta Napole  .  .  .  Körűinéz.  Napóleon. 
És  mégia, 

Alexandra.  És  mégis  .  .  . 

Szünet.  Dominika  belép. 

Dominika.  Alexandráin !  Megöleli. 

Alexandra.  Hozta  Isten  Dominika 
néni.   Kezet  csókol,  mély  meghajlással, 

Dominika.  Mondjátok,  nem  jelentkezett 
még  az  a  tanár  úr,  akit  hivattunk. 

JÁCINT.  De  itt  volt, 

Dominika.  És? 

Jácint.  Elment. 

Csönd.  Hosszú  szünet. 

Dominika.  Mit  jelent  ez  a  csönd?  Mért 
hallgattok? 
Ujabb    szünet,    mely    alatt    Beatrix    belép. 

Beatrix  nézi  a  hallgató  csoportot.  Meg- 
rémül, erősét  sikolt.  Szent  Isten  .  .  .  megint 
történt  valami? 

JÁCINT.  Megcsókolta  a  tanárt. 

Beatrix.  Kicsoda? 

JÁCINT.  Albert. 

Beatrix  fellélekzik. 

Dominika.  Mi  az,  ti  itt  sorra  csókol- 
játok ezt  az  embert?  Úgy  látszik,  mégis 
csak  valami  kitűnő  férfiú. 

Jácint.  Bizony  az. 

Beatrix.  Te  is  megcsókoltad? 

JÁCINT.  Még  tegnap.  Be  most  megint 
meg  fogom,  mielőtt  elmegy. 

Dominika.  Akkor  nekem  már  nincs 
mit  beszélnem  vele.  Meg  van  szegény- 
kének az  elégtétele. 

Albert.  Ügy  gondoltam  anyám,  hogy 
aki  ilyen  nagy  szolgálatot  tett  a  családnak, 
annak  ez  kijár.  Nemcsak  a  menyasszony- 
tól, hanem  a  vőlegénytől  is.  Dominika 
helyeslőleg  bólogat. 

JÁCINT.  Sőt  attól  inkább. 

Dominika.  Nagyon  helyes. 

Beatrix.  Esetleg,  ha  még  nem  ment  el 
a  házból .  .  .  talán  én  is  megcsókolhat- 
nám ...    mi? 

Alexandra.  Én  azt  hiszem  anyám, 
most  már  elég  volt.  Inkább  engem  csó- 
kolj  meg  ...     ha   érdemesnek  tartasz  rá. 

Beatrix     megcsókolja. 

Dominika  sziyitén  megcsókolja,  És  én  is 
megcsókollak  lányom,  azzal  a  szerény  ta- 
náccsal, hogy  most  már  jusson  sokszor 
az    eszedbe,    hogy    boldogult    apád    téged 

az  ö  fehér  hattyújának  szokott  nevezni. 
Ez  jusson  sokszor  az  eszedbe.  Hattyúnak 
lenni :  mikor  a  hold  fénylik  a  tavon, 
méltóságosan  siklani,  mint  az  álom  .  .  . 
Fenségesen.  Csak  siklani  a  kék  fényben, 
lányom  ...  a  partra  nem  menni.  Jácint, 
Beatrix  és  Albert  bólogat.  Gyalog  sose 
járni.  Ott  a  szárazon,  ahol  az  emberek 
járnak,  ügyetlen  a  hattyú.  Tán  nevet- 
séges is. 

Albert  kérőén.  Aber  liebe  Mama  .  .  , 

Dominika.  A  hattyú,  ha  gyalogol  ...  ha 
a  parton  totyog  .  .  .  bizony  valami  más 
madárhoz  hasonlít. 

Alexandra.  Liba  ? 

Dominika.  Majdnem,  lányom.  A  termé- 
szetrajz azt  tanítja,  hogy  a  hattyú  csak 
egy  fenséges  kacsa.  Ha  a  földre  lép,  ez  ki 
is  derül  róla.  Ezért  kell  neki  a  tó  tükrén 
maradni,  büszkén  úszni,  díszesnek  lenni 
a  néma  fehér  méltóságtól.  Madárnak 
lenni  és  nem  repülni.  Egy  dalt  tudni,  de 
mindhalálig  el  nem  énekelni.  Igen,  lá- 
nyom.   Ahxandra  a  keblére  hajol.   Vissza 


19' 


A   HATTYtr. 

a  kék  tóra,  édesem  ...  és  ott  emelt  fö, 
reprezentatív  némaság  .  .  .  hűvös  közöny 
azok  iránt,  akik  a  partról  bámulnak  .  .  . 
és  dal :  soha  ! 

Szünet. 

Caesar  jobbról  belép.  A  reggeli. 

■Jácint  karját  nyújtja  Dominikának  és 
indul  vele  jobb  felé.  Utánuk  Beatrix  inegy 
egyedül.  Albert  Alexandrát  fogja  karon  és 
követi  őket.  Kimennek.  Caesar  méltóság- 
teljesen lépdel  v.tátiuk. 

MOLNÁR  FERBNC 
MŰVEI: 

Egy  gazdátlan  csónak  története.  Regénv. 

Egy  haditudósító  emlékei. 

Az  éhes  város.  Regény.  Két  kötet. 

A  farkas.  Vígjáték  3  felvonásban. 

Hétágú  síp.  Tréfák,  karcolatok,  tárcák. 
I        Józsi  és  eg\'éb  kis  komédiák. 
i        Ketten  beszélnek.  Tárcák,  rajzok. 
I        Kis  Hármaskönyv.  Elbeszélések.  Három 
1  kis  kötet,  tokban. 

;        Liliom.  Egy  csirkefogó  élete  és  halála. 
I  Külvárosi  legenda  7  képben. 

!        Muzsika.  Elbeszélések. 

Az  ördög.  Vígjáték  3  felvonásban. 

A  Pál-utcai  fiúk.  Diákregény. 

Rabok.  Regém . 

A  testőr.  Vígjáték  5  felvonásban. 

A  fehér  felhő.  Mirákulum  5  változásban. 

Ismerősök.  Elbeszélések. 

Az  óriás.  Elbeszélések. 

Égi  és  földi  szerelem.  Dráma  5  felv. 

Színház.  Három  egyfelvonásos. 

A  hattyú.  Vígjáték  3  felvonásban. 

